ވާނަމޭ އުމުރަށް އެކީ ޖާނާ | Esfiya - Dhivehi Vaahaka Site\nމިރޭ މި ކުރެވުނު ކައިވެންޏަކީ މާލޭގެ މުއްސަނދި، ޤަދަރުވެރި ދެމަފިރިއެއްކަމަށްވާ ގ.ތަރި އަބްދުލްޢަޒީޒްއާ އާމިނަތު ޝަފީގާގެ ދެކުދިން ކަމުގައިވާ އަދުހަމް އަބްދުލް ޢަޒީޒާ މިހުރާން އަބްދުލް ޢަޒީޒްގެ ކައިވެންޏެވެ. ކައިވެނީގެ ކަންތައް ޢަޒީޒުމެން ހަމަޖައްސާފައިވަނީ ރާއްޖޭގައި މިކަހަލަކަމެއް ކުރެވޭނެ އެންމެ ފުރިހަމައަކަށެވެ.\nމުޅި ސަރަހައްދު ތައްޔާރުކޮއްފައި ވާލެއް ފުރިހަމަކަމުން ޕާޓީއަށް އަންނަމުން ދިޔަ މެހެމާނުން ތިބީ އާޝޯޚުވެފައެވެ. މުޅި ސަރަހައްދު ޒީނަތްތެރި ކޮއްފައިވަނީ އެކިކުލަކުލައިގެ މާތަކުގެ ފިޔަތަކުންނެވެ. ހީވަނީ މަލުގެ ތޫފާނެއް އައިސްފައިފައި ވާހެންނެވެ. މީހުންތަށް އަންނަން ފެށުމުން ކައިވެނިކުރި ޖޯޑްތަށް އެމީހުން ތިބެން ހަމަޖެހިފައިވާ މާލަމުގައި ހުއްޓިލައިގެން ތިއްބެވެ. މިހުރާން ގަދަ އަޅިކުލައިގެ ކޯޓުފަޓުލޫނުގައި ހުރިއިރު ސަނާޝްހުރީ މަޑުއަޅި ކުލައިގެ ކައިވެނި ހެދުމުގައި މަލުން ގަތާފައިވާ ބޭންޑެއް ބޮލުގައި އަޅާއިގެނެނެވެ. އަދުހަމްވެސްހުރީ ދަނބުކުލައެއްގެ ކޯޓު ފަޓުލޫނުގައެވެ. މައިރާވެސް ހުރީ އެޔާ އެންމެ ގުޅޭނެހެން ހުދުކުލައިގެ ބޮޑު ހެދުމެއްގައެވެ. ކޮންމެ ޖޯޑެއްގެވެސް ޗާލުކަމުގެ ވާހަކަތަށް މިރޭގައި ދައްކާ ހުސްނުވާނެކަން ގައިމެވެ. މިހުރާންމެންނާ އެކުގައި އަދުހަމްމެންވެސް ކައިވެނި ކުރުމަށް ނިންމީ ޝަފީގާމެން އެއީ އެންމެ ރަނގަޅު ގޮތްކަމަށް ދެކުމުންނެވެ. ވީހާވެސް އަވަހަށް ކައިވެނު ކުރުމަކީ މުހިންމު ކަމެއްގެ ގޮތުގައި އަޒީޒްއަށް ފެނުމުން އެންމެންވެސް އެކަމަށް ތާއީދުކުރިއެވެ. އެންމެން ތިބީ އަދުހަމްމެންވެސް ކައިވެނި ކުރާދުވަހުގައި ބައިވެރިވެލަން ކެއްމަދު ވެފައެވެ.\nހިތާމައިގެ އަހަރުތަކަކަށްފަހު މައިރާގެ ދިރިއުޅުމަށް އުފާވެރިކަން ލިބުމުން އޭނާ ހިތާހިތުން ހެއްދެވިފަރާތަށް ޝުކުރު ކުރިއެވެ. އަދުހަމްވެސް ދިޔައީ އޭނާގެ ނަސީބާމެދުގައި ހެއްދެވި ފަރާތަށް ޝުކުރު ކުރާހާލު އެ އުފާވެރިކަން ދަމަހައްޓަވާތޯ ދުޢާ ކުރަމުންނެވެ. މިއަދު އެދިރިއުޅުމުގައި އެވެސް ހިތާމައެއް ނެތެވެ. އެދެމަފިރިން ދުރުކުރާނެ އެކަކުވެސް ނެތެވެ.\n” އިނގޭތަ.. މިރޭ މޭއި ހީވަނީ ހަމަ ޕްރިންސަސްއެއްހެން…. ކުރިޔަށްވުރެ މާރީތީ މިރޭ….. އައި ލަވްޔޫ މައި ޕްރިންސަސް…. ވިލް އޯލްވޭސް ކީޕް ޔޫ ހެޕީ… އަބަދުވެސް ތިހެން ހެޕީކޮން ހުރެބަ… އޭރަށް އަދޫ ވަރަށް ހެޕީވާނެ…. ” ހަފްލާއިން މީހުން މަދުވާން ފެށުމުން އަދުހަމްއަށް މައިރާއަށް ތައުރީފް ކޮއްލާނެ ވަގުތުކޮޅެއް ލިބުނެވެ. އަދުހަމްގެ އެލޮބުވެތި ބަސްތަކުން މައިރާ ލަދުން އިސްޖަހާލިއެވެ.\nއެންމެންވެސް ތިބީ ވަރަށް އުފަލުންނެވެ. އެހެނަސް އެވަގުތު އައިސް ކުރިމައްޗައް އެހުއްޓުނު މީހާގެ ސަބަބުން އެންމެންގެ މޫނުމަތީގަވީ ހިނިތުންވުން ފިލާ ހިނގައްޖެއެވެ. އެވަގުތު އެންމެންގެ މޫނުމަތީގައިވީ ބިރުވެރިކަމެވެ. އަދުހަމްގެ މޫނުމަތިން ފެންނަމުންދަނީ ރުޅިވެރިކަމުގެ އަސަރުތަކެވެ. އެވަގުތު ސަނާޝްގެ ހިތައް އެތަކެއް ބިރުވެރި ޚިޔާލުތައް އަންނަމުން ދިޔައެވެ.\n” އޭނަ ކީއްކުރަންތަ މިތަނައް އެއައީ؟؟ އަދިވެސް ކުރެވުނު ވަރު މަދުވީތަ؟؟ ކިހާދުވަހެއްވެއްޖެ މިހާރު… ދެން ކީއްކުރަން މިއަދު މިތަނަށް އެ އައީ؟؟ އަނެއްކާ މޮޅު ޕލޭނަކާއިގެން އައީ ކަންނޭގެ. ކީއްވެތަ އަހަރެމެން އުފަލުގަ ހުރީމަ އޭނައަށް ހަޖަމް ނުވަނީ… އަހަރެމެން އޭނައަށް ކީއްކޮށްގެންތަ؟؟؟ އަހަރެމެންނަށް އެނގިހުރެ އޭނައަށް ހަމަ ގައިމުވެސް ދެރައެއް ގެއްލުމެއް ނުދެން…. ދެން ކީއްވެ؟؟ ”\nއެއީ މިފަދަ ދުވަހެއްގައި އެތާނގައި ތިބި އެކެއްވެސް ދެކެން ބޭނުންވި މޫނެއް ނޫނެވެ. ސަނާޝްއެކޭ އެއްފަދައިން މައިރާވެސް ހުރީ ބިރުންނެވެ. އޭނާ އަދުހަމްގެ އަތުގައި ހިފާ ބާރުކޮއްލިއެވެ. އަދުހަމް މައިރާއަށް ބަލާލާ ލޮލުގެ އިޝާރާތުން ބިރުނުގަތުމަށް އެދުނެވެ. އެތާގައިތިބި އެހެންމީހުންނަށް ބެލުމެއްނެތި އެމީހާ އައިސް ހުއްޓުނީ މައިރާމެން ކުރިމަތީގައެވެ. ހީވާގޮތުން އެމީހާ އެތާހުރުން އެކެއްވެސް ނޭދޭކަން އޭނާއަށް އެނގުނީއެވެ.\n” ދަރިފުޅާ މައިރާ….” އެމީހާއަށް މިހިސާބަށް ބުނެވުނުތަނާހެން އަދުހަމްއާ މިހުރާން އެކީ ކުރިއަށް ފިޔަވަޅެއް އަޅާލިއެވެ. ” ޝަޓް އަފް…..މޭއިއާ ނާޝްއާ ގާތްވަން މަސައްކަތްކުރާނެކަމެއް ނެތް… އެހެންނޫނަސް ކޮން ހައިސިއްޔަތަކުން މޭއިއަށް ދަރިފުޅުކިޔާކަށް؟؟؟ ބަލަ މޭއިއަށް އެހުރިހައި ގޮތެއް ހެދިއިރު ހިތަކަށް ނާރާތަ އެއީ ކަލޭގެ ދަރިއެއްކަމެއް.. އެދުވަހުވެސް ކަލެއަށް މުހިއްމުވީ ފައިސާއެއްނު.. ދެން ކޮންމެހެން އަހަރެމެންގެ ދިރިއުޅުމާ ކުޅެން އަންނާނެ ކަމެއް ނެތް.. މޭއިއަށް އެވަރު ކޮއްފަ ނާޝް ވެސް ދޫކޮއްނުލާ… ނުވިތާކަށް އަހަރެންނާ މޭއިއާ ދުރުކުރުވަން ކަލޭ އެހާ މަސައްކަތްކުރި.. އެވެސް ނާޝްއަށް ބްލެކްމެއިލްކޮށްގެން.. ކަލޭކަހަލަ ޑީގްރޭޑް މީހެއް އަދި އަހަންނެއް ނުދެކެން… ހަމަމިހާރު މިތަނުންދޭ.. އަހަރެން ބޭނުމެއް ނޫން އަހަރެމެންގެ ހަޔާތަށް ކަލޭގެ ހިޔަނި އެޅޭކަށްވެސް.. ގެޓް އައުޓް ރައިޓް ނައު…” ޕާޓީއަށް އައިސްތިބި އެހެންމީހުންނަށް އަޑު ނީވޭނެހެން އަދުހަމް އެމީހާއާ ދިމާލަށް ބުނެލިއެވެ.. އޭނާ ހުރީ ނުލާހިކު ރުޅިއައިސްފައެވެ..\n” ދަރިފުޅާ ބައްޕައަށް މާފްކުރޭ.. ބައްޕަ މިއައީ ދަރިފުޅުގާތުން މާފަށް އެދެން..” އެމީހާ އަދިވެސް އެއްފަހަރު ވާހަކަ ދައްކަން މަސައްކަތްކުރިއެވެ. ނަމަވެސް ވާހަކަ ކުރިއަކަށް ނުގެންދެވުނެވެ.. ” ބަލަ ބުނެފީމެއްނު މިތަނުން ދާށޭ.. ކަލޭ މިވަގުތު މިތަނުން ނުގޮސްފިނަމަ އަހަރެން ޖެހޭނީ ފުލުހުން ގެންނަން.. ލީވް….” މިހުރާން ކުރިޔަށް ޖެހިލާފައި ބުނެލިއެވެ.\nއެމީހާ އިސްޖަހާލައިގެން ހުރެ މަޑުމަޑުން އެތަނުން ދިޔުމަށް ހިނގައިގަތެވެ. ނަމަވެސް ސަނާޝްއަށް އެއްޗެއް ނުބުނެ ހުންނަން އުނދަގޫވިއެވެ. ” ބޭބެ ކީއްވެތަ އެގޮތައް ކަންތައްކުރީ؟؟ އަހަރެން ބޭނުން ކަންތައް ހިނގާދިޔަގޮތް އޮޅުން ފިލުވަން… އެކަމަކު…. މިވަގުތު ރަނގަޅީ މިތަނުން ދިޔައިއްޔާ…”\nމައިރާ ހުރީ ފެންކަޅިވެފައެވެ. ޕާޓީ އަދި ނުނިމުމާއެކު މީހުންނަށް ފާހަގަވުމުގެ ކުރިޔަށް އަދުހަމް މަސައްކަތް ކުރީ މައިރާ ހަމައަކަށް އެޅުވޭތޯއެވެ. ” މޭއި ދެން އޯކޭވާނެއޭ… އޭނަ އެ ދިޔައީނު… އަދޫ ހުއްޓާ އެއްވެސް މީހަކަށް މޭއިއަށް ގޮތެއް ނެހެދޭނެ.. ނުރޮއްޗޭ ޕްލީޒް… އަދޫ ބޭނުމީ މޭއި އަބަދުވެސް އުފަލުގަ ހުންނަތަން ދެކެން… އަދޫ ވަރަށް ދެރަވޭ މޭއި ތިގޮތަށް ދެރަވެފަ ހުރީމަ… މިއަދުމީ އަހަރެމެންގެ ދިރިއުޅުން އާފެށުމަކުން ފަށާ ދުވަސް.. ދެން ހީލަބަ ޕްލީޒް…”\n” ހޫމް.. ދެން ނުރޯނަމޭ.. އޯކޭނު.. މޭކަޕްވެސް ހަޑިވީދޯ.. އަންނާނަން ވޮޝްރޫމްއަށް ގޮއްސަ އިނގޭ…. ދޮންތާ.. ހިނގާބަ އަހަންނާއެކު…” މައިރާ ދެލޯފޮހެލަމުން ބުނެލިއެވެ. ދިހަވަރަކަށް މިނެޓު ފަހުން މައިރާ ތައްޔާރުވެލައިގެން އައިސް އަދުހަމް ގާތު މެހެމާނުންނާ ސަލާން ކުރުމަށް ހުއްޓިލިއެވެ. މައިރާގެ މޫނުމަތި އަދިވެސް ވަނީ މުޅިން މިލާފައެވެ.. މެހެމާނަކު އަންނަ ވަގުތު ހިނުތުން ވެލައިގެން ހުއްޓަސް އޭނާ ހުރީ ވަރަށް ދެރަވެފައެވެ..\nއަދުހަމްވެސް ހުރީ މައިރާގެ މިޒާޖަށް އެއައި ބަދަލުގެ ސަބަބުން ކަންބޮޑުވެފައެވެ. މިހުރާންއާ ސަނާޝްއަށް އެކަން ފާހަގަވުމުން އެދެމީހުން ހެއްވާލަން މަސައްކަތްކުރިއެވެ. ” މޭއި ދެން ހީލަބަ.. އަދޫވެސް އެ ބުނީނު ހީލާށޭ.. މޭއިތިހެން ހުރެއްޖެއްޔާ އޭނަވެސް ރޯންފަށާފާނެ.. މިހާރުވެސް ބަލާބަ އޭނަ މޫނަށް.. ނުރޯން ވަރަށް މަސައްކަތްކޮއްގެން އެހުރީ…. ހަމަ ރޮވި ނުރޮވި އެވަރުވެފަ…”\n“ތެދެއް މޭއި.. ދޮންބެ ދެރަނުކޮއްބަލަ… ބަލާބަ މިހާރުވެސް އެހެންހުރެ ބަޑި ފަޅައިގެން ގޮސްދާނެ.. ނޭގޭނެ ދާއިރުވެސް… މިރޭ ދެން ދޮންބެއަށް ކަމެއް ނުވެސް ވާނެ މޭއި ތިހެން ހުރިއްޔާ..” މިހުރާންއާ ސަނާޝް އަދުހަމްމެންނާ ދިމާކޮށްލިއެވެ.\nމިހުރާން އެހެން ބުނެލުމުން އަދުހަމްއަށް އެކަންވީ މަޖާކަމަކަށެވެ. ” ތެދެއް މޭއި ތިހެން މިރޭ ހުރެއްޖެއްޔާ ބޮޑު ޕަނިޝްމެންޓެއް ދޭން ޖެހިދާނެ އިނގޭ… ތިގޮތަށް އަދޫއަށް ހަދަންޏާ އަދޫވެސް ކަންތައްކުރާނީ ތިހެން އިނގޭ.. އަދޫދެން މޭއިއާ ވާހަކަ ދައްކާނީ ހަދިޔާއެއް ދިނީމަ… އެހެން ނޫނީ އަދޫވެސް ހުންނާނީ ތިހެން މޫނު ހަދާލައިގެން …” އަދުހަމް ވަރަށް ދެރަވެފަ ވާހަކަ ދެއްކިއެވެ. އަދުހަމް މިހުރާންމެން ކުރިމަތީ އެގޮތަށް ވާހަކަ ދެއްކުމުން މައިރާ ހިސާބަކަށް ލަދުގަތެވެ. ނަމަވެސް އެކަން ފޮރުވުމުގެ ގޮތުން އަދުހަމްގެ ސަމާސާގައި ބައިވެރި ވެލިއެވެ.\n” ކޯއްޗެއްތަ އަހަރެންގެ ޕްރިންސް ޗާރމިން ބޭނުންވަނީ.. އަދޫ ބުނި އެއްޗެއް މޭއި ދޭނަން.. އޯކޭނު.. ދެން ހީލަބަ.. މޭއިވެސް މި ހީލީނު..” މައިރާ އެހާ ލޯބިން ބުނުމުންވެސް އަދުހަމް ހުރިގޮތަށް ހުރީއެވެ. އޭނާ ބޭނުންވީ އަދިވެސް މައިރާ ތަޅުވާލާށެވެ. ” ދެން އަދޫ.. ޕްލީޒް.. އައިމް ރިއަލީ ސޮރީ… އައި ލަވް ޔޫ ސޯ ސޯ ސޯ މަޗް….. ޕާޓީ ވެސް ނިމުނީއޭ.. ދެން މޭއި އާ ޓޯކް ކޮއްބަ… ޕްލީޒް… ދެން ހިނގާބަ ދާން.. ނާޝްއާ ރެއިން ވެސް އެދިޔައީއޭ ކާން.. އަދޫ އަދި ނުވެސް ކަމެއްނު މިއަދު.. ހިނގާބަ ދާން… ” މައިރާ އެހާ ލޯބިން އާދޭސް ކޮށްލުމުންވެސް އަދުހަމް ހަމަ ހުރީއެވެ. ނުވިތާކަށް މައިރާއާ ދިމާލަށް ބަލާވެސް ނުލިއެވެެ. އޭނާ އަސްލުހުރީ އެތެރެއިން ހިނިގަނޑު ހިފަހައްޓާލައިގެންނެވެ. މައިރާ ތަޅުވާލަން ރުޅިއަންނަ ކަމަށް ހެދިގެންނެވެ.\nޕާޓީ ނިމުމާއެކު މިހާރު އެތާނގައި ތިބީ އާއިލާ މީހުން އެކަންޏެވެ. އެހެންކަމުން ލިބުނު ރަން ފުރުސަތުގެ ބޭނުން މައިރާ ހިފާލިއެވެ. މަޑުމަޑުން އައިސް އަދުހަމް ކުރިމަތީ ހުއްޓިލަމުން އަދުހަމް ގައިގައި ބައްދާލިއެވެ. އަދި އޭނާގެ ކޯތާފަތުގައި ބޮސްދިނެވެ. ” ދެން ހިނގާބަ.. މޭއިވެސް ވަރަށް ބަނޑުހައި ވެއްޖެ… މި ދިނީނު ގިފްޓެއްވެސް.. މޭއިއާ އެކު ގޮސްފިއްޔާ އަދި ފަހުން ގިފްޓެއް ދޭނަން.. ޕްލީޒް… ސޮރީވެސް ބުނެފީމެއްނު…”\nމައިރާގެ މިއަމަލުން އަދުހަމް ހައިރާންވިއެވެ. މިކަހަލަ ތަނެއްގައި މިކަހަލަ ކަމެއް މައިރާއަށް ކުރަން ކެރޭނެކަމަކަށް އޭނާ ހިޔެއް ނުކުރެއެވެ. މައިރާ އެހާވެސް ލަދުރަތްކެވެ. ނަމަވެސް މައިރާގެ އެއަމަލުންވެސް މައިރާ އަދުހަމްދެކެ ލޯބިވާވަރު އަދުހަމްއަށް ހާމަވިއެވެ. ނަމަވެސް އޭނާ މިޔޮއްހުރިހާއިރު ހިފަހައްޓައިގެން ހުރި ހިނިގަނޑު ކޮންޓްރޯލް ނުވުމުން ޕަކަޕަކަލާފައި ހޭންފެށުނެވެ. އަދުހަމްއަށް ވީގޮތް ފެނިފައި މައިރާ ހައިރާންވިއެވެ. ” އަދޫ ކިއްވެ ތިހެނީ.. މޭއިއަށް މަޖާ އެއްޗެކޭ ބުނެވުނީތަ އަޅެ.. ބުނެބަލަ ދެން ވީގޮތެއް..”\n” މޭއިއަށް ހަމަ ނޭގޭތަ އަދޫ މޭއި ދެކެ ދުވަހަކުވެސް ރުޅި ނާންނާނެކަމެއް.. މޭއި މޫޑް އޮފް ވެފަ ހުރީމަ އަދޫ މަޖާކޮއްލީއޭ… އަދޫ ހުރީ ރުޅިއަންނަކަމަށް ހަދައިގެންނޭ… ހެހެހެ.. އެކަމް ނުބުނަނިސް ގިފްޓެއް ލިބުނީނު… ދެން ގިނަގިނައިން ރުޅިއަންނަކަމަށް ހަދާނީ.. އޭރަށް އެކަހަލަ ލޯބިލޯބި ގިފްޓު ލިބޭނެނު…” ” ދެން އަދޫ… ވަރަށް ފޫހިވޭ… އައި ހޭޓް ޔޫ.. ދެން ނުދައްކާނަން ވާހަކައެއް.. މޭއި އެހާ ވަރަށް އާދޭސްކުރިއިރުވެސް އެކްޓު ޖައްސާގެން ހުރީ.. މޭއި މި ދަނީ.. އަދޫ އެކަނިން ހުރޭ މިތާގަ..”\nމައިރާ ރުޅިއައިއްސަހުރެ އެތަނުން ދިޔުމަށް ހިގައިގަތެވެ. ނަމަވެސް އަދުހަމް އެޔަށްވުރެ މާހުށިޔާރެވެ. މައިރާގެ އަތުގާ ހިފާ އޭނާއާ ދިމާލަށް ދަމާލައި އެދެއަތުތެރޭ މައިރާ ހައްޔަރުކޮއްލިއެވެ. ” ތިހާ ފަސޭހައަކުން މިހާރު ނުދެވޭނެ އިނގޭ.. ތީ މިހާރު އަދޫގެ ހައްގެއް… އަދި ބުނެފިޔޭ އައި ހޭޓްޔޫއޭ… ޔޫ ނޯ ޔޫ ޑޯންޓް ހޭޓް މީ ބޭބީ.. ޔޫ ލަވް މީ އެންޑް އައި ނޯ އިޓް…” އަދުހަމް ވަރަށް ލޯބިން އެހެން ބުނެލުމަށްފަހު މައިރާގެ ކޯތާފަތުގައި ބޮސްދިނެވެ.\n” އަދޫ ގަނޑާ މީހަކަށް ފެނިދާނެއޭ… ދެން ދޫކުރޭ.. ދެން ނުބުނާނަމޭ އެހެނެއް… އައިމް ސޮރީ ބޭބީ… އައި ލަވް ޔޫ އޭ… ދެން ދޫކޮއްބަ..” އަދުހަމް އެތާނގައި އެންމެން ތިއްބަ އެގޮތަށް އަމަލު ކުރުމުން މީހަކަށް ފެނިދާނެތީ މައިރާ ހާސްވިއެވެ. ނަމަވެސް މައިރާ ގައިން ދޫކޮއްލާ ޚިޔާލެއް އަދުހަމް އެއް ނުކުރިއެވެ. ” ހެވޭ އެންމެންނަށް ފެނުނަސް.. އައި ޑޯންޓް ކެއަރ.. ބިސައިޑްސް.. ޔޫ އަރ މައި ލަވްލީ ވައިފް….. އައި ކެން ޑޫ ވަޓްއެވަރ އައި ވޯންޓް ވިތް ޔޫ.. އެންޑް ސޮރީ ނުބުނައްޗޭ ދެން.. އަދޫ ބުނީމެއްނު އެހެން ނުބުނާށޭ…”\nއަދުހަމްއާ މައިރާ ތިބީ މުޅިން އަމިއްލަ ދުނިޔެއެއްގައެވެ. މައިރާމެން ސިހުނީ އަދުހަމްގެ ދޮންތަ ޝާޔާ ގޮވާލި އަޑަށެވެ. ” އަދޫ…. ދެން އާދެ މޭއިއާ ދެމީހުން ކާން.. އޭރަށް އަވަހަށް ގެޔަށްދެވޭނީ… މިހާރު އެޔޮއް އެގާރަޖަހަނީ… ރެއިންމެން ނުކައި އެތިބެނީ އަދޫމެން އަންނަންދެނެ… އަވަހަށް އާދެ… ދޮންތަ ދެމީހުންނަށް ކާން ގެންގޮއްސިން ރެއިންމެން ތިބި ޓޭބަލްއަށް… ރަނގަޅަށް ކައްޗޭ.. މިއަދު އަދި އެކައްޗެއްވެސް ނުކައި ދެމީހުން ތިއުޅެނީ…”\n” ދޮންތާ… މި ދަނީ އިނގޭ…” މައިރާ އަވަހަށް ޖަވާބު ދިނެވެ. ” އަދޫ ދެންވެސް ހިނގާބަ ދާން… މިހާރު ލަސްވެގެން އެގޮވީ… ނާޝްމެންވެސް މިހާރު ތިބޭނީ ލަސްވެފަ… ނާޝް ނުކާނެ މޭއި ނެތިއްޔަކާ… ހިނގާބަ ދެން ޕްލީޒް…” ” ހޫމް… ހިނގާދޯ ދެން ދާން… ދޮންތައާ ރެއިންއާ ހަދައިގެން ނޯވޭ އަދޫގެ ޕްރިންސަސްއާ އެއްކޮން ލޯބި ކޮއްލެވެންވެސް.. ވަރަށް ފޫހިވޭ..” އަދުހަމް އެންމެ ފަހުން ބުނި ތަންކޮޅު ބުނެލަމުން މޫނަށް ޖެއްސި ވައްތަރު ފެނިފަ މައިރާއަށް ހެވުނެވެ. މައިރާ ހަމައަކަށް އެޅުމުން އަދުހަމްވެސް ހުރީ އުފާވެފައެވެ. ” ހޭނެ ކަމެއް ނެތް މޭއިވެސް.. މިރޭ ރޫމްއަށް ގޮއްސަ ބޮޑު ޕަނިޝްމެންޓެއް ދޭނަން… މިރޭ ދެން ސަލާމަތެއް ނުވެވޭނެ އެހާ ފަސޭހައަކުން މިގަޑީގަ ވެވުނަސް… ލަވް ޔޫ މައި ޕްރިންސެސް…”\nއަދުހަމްއާ މައިރާ އަވަސް ހިނގުމެއްގައި މިހުރާންމެން ތިބި މޭޒުކައިރިއަށް ގޮސް އިށީނެވެ. އަދި ކެއުމާއިގެން އެންމެން ކުރިޔަށް ދިޔައެވެ. ކައިނިމިގެން ގެޔަށްދާން އެންމެންއެކީ ގޮސް ކާރުތަކަށް އެރިއެވެ. އަދުހަމްމެންނާ މިހުރާންމެން އެރީ އެއްކާރަކަށެވެ….. ކާރުތެރޭގައިވަނީ ހިމޭންކަމެވެ. އެކަން މިހުރާން އަކަށް ކަމަކު ނުދިޔައެވެ. ބަލާބެލުމަށް މިހުރާން މަޑުމައިތިރިވާނެ ކަމަށް ހީވިޔަސް އޭނާގެ ހުންނަނީ ސަކަ މިޒާޖެކެވެ. އަދި ކާރުތެރޭގައިވީ ހަމަހިމޭންކަން ދުއްވާލާކަށް މާގިނައިރެއް ނުނެގިއެވެ.\n” ނާޝް.. މިރޭ ޕާޓީގަ ބައެއް ކުދިން ވަރަށް ރޮމް ކޮއްލިދޯ… ދެން ނޭގޭ އަދި މިރޭވާނެ ގޮތެއްވެސް… ރޮމް ކުރަންވެސް ވަކިތަނެއް ނޯވޭ…” ” އާނ ދޯ.. ނާޝްއަށް ވެސް ފެނުނޭ….. ރެއިން…. އަދޫއާ މޭއި ކިހިނެތްވެފަ މި ތިބެނީ… މޭއި ހީވަނީ ލަދުން ގޮސް މޯޅި ވެދާނެހެން… އަދޫވެސް ހީވަނީ ވައްކަމެއް ކުރިކަން ފަޅާއެރީމަ އެކަމާ ބިރުން އުޅޭހެން… ” ސަނާޝްއާ މިހުރާން އެދިމާކުރަނީ މައިރާމެންނާކަށް އަދުހަމްއާ މައިރާއަށްވެސް އެނގުނެވެ.އަދި އެމީހުން އެވަގުތު ކުރި ހުރިހާކަމެއް މިހުރާންމެންނަށް ފެނުނު ކަންވެސް އިނގުނެވެ.\nއަދުހަމްވެސް މިހުރާންއަކަށްވުރެ އަނގައިން ދެރައެއްނޫނެވެ. ” މޭއި.. އިނގޭތަ ބައެއް ކުދިން ވަރަށް ޖޭވޭ ދޯ… އެމީހުންނަށް ކަމެއް ނުކުރެވުނީމަ އަހަރެމެންނާ ދިމާކުރަނީ… ނިކަން ކެރިގެންނޭ ކަމެއް ކުރެވޭނީ ދޯ… ރެއިން އަކަށް ނުކެރޭ ވިއްޔަ ކަމެއް ކޮއްލަންވެސް” ދެން ފެށުނީ އެކަކުއަނެކަކާ ދިމާކޮށް އެކިއެކި ސަމާސާ ކުރުމެވެ. ގެޔާ ހަމަޔަށް ދެވެންދެންވެސް ތިބީ އެކަމުގައެވެ. ގެޔަށް ދެވުމާއެކު އެންމެންވެސް މަސައްކަތްކުރީ އަވަހަށް ކޮޓަރިއަށް ގޮސް ތާޒާ ވެލުމަށެވެ. ޕާޓީގެ އެކި ކަންކަމުގައި އުޅުމުގެ ސަބަބުން އެންމެންވެސް ތިބީ ވަރަށް ވަރުބަލިވެފައެވެ.\nގެޔަށް ގޮސް ކޮޓަރިއަށް ވަދެ ހަމަޖެހިލެވުނު އިރު ބާރަ ޖަހައިފިއެވެ. ދެމަފިރިން ކޮޓަރިއަށް ވަނުމާއިއެކު ހުއްޓުން އެރިއެވެ. ކޮޓަރިވަނީ އެހާ ފުރިހަމައަށް ތައްޔާރުކޮށްލައިފައެވެ. މީރުވަސްދުވާ އުށްބައްތިތަކުގެ ހުޅުކޮޅުތައް ނަށަމުން ދިޔައިރު އެނދުވަނީ ފިނިފެންމާ ފިޔަތަކުން ބަރާވެފައެވެ. ސަނާޝް އެނދުމައްޗަށް ވެއްޓިގަންނަމުން ފިޔަތަކުގެ ދާނުގައި ފިޔަތައްމައްޗަށް އުކައުކާފައި އުޅުނުލެއް ލޯބިކަމުން މިހުރާންއަށް އިރުކޮޅެއްވާންދެން ބަލަހައްޓައިގެން ހުރެވުނެވެ.\n” ރީތިކަމުން ބުނާނެ އެއްޗެއްވެސް ނޭގުނު…..” މިހުރާން އެނދުގެ މަގަތުގައި އިށީނެވެ. ރަތްއަލީގައި މިހުރާން ފެންނަލެއް ފުރިހަކަމުން ސަނާޝްގެ ހިތް ނެގިނެގިފައި ޖެހެންފެށިއެވެ. އެ ދެލިކޮޅެއްފަދަ ދެލޮލުގައި ހުރިބާރަކުން އިސްޖަހާލަން މަޖުބޫރުކުރުވިއެވެ. ހާދަ ތޫނުދެލޮލެވެ..\nސަނާޝްއަކަށް މިހުރާން ރީއްޗޭ އެބުނީ ސީދާ ސަނާޝްއަށް ކަމަށް ފުރަތަމަ ނުވިސްނުނެވެ. މިހުރާން އެނދުމަތީގައި ހުރި މާފިޔަތައް ސަނާޝްގެ މޫނަށް އޮއްސާލިއެވެ. އެ މަޑު ފިޔަތައް ލުއިކޮށް ސަނާޝްގެ މޫނުގައި ބޮސްދެމުން ދިޔައީ ލޯބިވެރިޔެއްގެ އޯގާތެރި ފިރުމުންތައް ފަދައިންނެވެ. ސަނާޝްއަށް މިހުރާންގެ ލޮލުގެ ބާރަށް ކެތްނުކުރެވިގެން ލަދުންގޮސް މޯޅިވާން ފެށުމުން ދެލޯމަރާ ތަގުޅިކޮށްލައިފިއެވެ. ހީވަނީ ސަނާޝްގެ މޫނަށްވެސް އެ ފިޔަތަކާއި ރަތް އުއްބައްތިތަކުގެ ހިޔަނި އެޅި އިތުރަށް ކުލަ ރީތިކޮށްލައިފިހެންނެވެ. ސަނާޝްވެސް ހީވަނީ ރަތްހުޅުކޮޅެއްހެންނެވެ.\n” ރެއިން ތިވަރަށް ބަލާކަށްނުވާނެ…” ސަނާޝް އެންމެފަހުން އެނދުގައިވާ އެތައް ބާލީސްތަކުގެ ތެރޭގައި ފޮރުވިގަންނަމުން ރަކިގޮތަކަށް ބުންޏެވެ. މިހުރާންއަށް އޭނަ ޚާއްސަވަރު މިރޭ ސަނާޝްއަށް އިހުސާސްކުރެވެން ފަށައިފިއެވެ. އެބެލުމުގައިވާ ހިތްދަމައިގަންނަ ގޮތާއި، ޖާދޫއަކީ އެކަނި އޭނަގެއެވެ.\n” މިރޭ ބޭނުންވަރަކަށް ބެލިޔަދީ ބޭބީ….” މިހުރާން ސަނާޝްގެ މޫނުގައިވާ ބާލީސްތައް ދަމައިގަންނަން އުޅުމުން ކުޑަ ބާލީސް ހަގުރާމައެއް ހިނގިއެވެ. އެންމެ ފަހުން އެ ސަކަރާތެއްގައި އުޅެމުންގޮސް ދެމީހުން އެކީގައި އެނދުގައިވާ އެތައް ބާލީހަކާއި، މާ ފިޔަތަކުގެ ތެރެއަށް ގެނބުނެވެ. އަދި ސަނާޝްގެ ނާޒުކް ހަށިގަނޑު މިހުރާންއާއި، އެނދުގެ ގޮދަޑިއާއި ދޭތެރޭގައި ފިތިގެން ދިޔައިރު ސަނާޝްއަށް ބުނަން ނޭގޭފަދަ އިހުސާސްތަކެއް ކުރެވުނެވެ. މިހުރާންގެ މޫނުގައި ދުވާ މިންޓު އަދި މަސްކް ގެ ލުއި ވަހާއި، ނޭވާގެ މީރުވަސް ސަނާޝްގެ ސިކުނޑި ތާޒާކުރުވިއެވެ. އަދި އެހާ ކާރިން އެ ރީތި ދެލޮލަށް ބަލާލެވުމުން، ސަނާޝް އެލޮލުގެ ތެރެއަށް ގެނބިގެން ދިޔައީ ބަސްބުނާހާ ކުޑަހިދުކޮޅެއްގެ ތެރޭގައެވެ. ޑްރަގަކާއި ނުލައިވެސް ސިކުނޑި ރަންވެދާނެ ފަދަ ވަގުތުކޮޅެކެވެ. ދެ ހަށިގަނޑުގައި ވަގުތުން ރޯވެގަތް އަލިފާން ނިވާލަން ދެހިތްވެސް ބޭނުންވީ އިންތިހާއަށެވެ.\nމުޅި ރޭ ހޭދަވެގެން ދިޔައިރު އަލަތު ދެމަފިރިންގެ ލޮލުގައި ނިދީގެ އެއްވެސް އަސަރެއް ނެތެވެ. އެހެންނަމަވެސް އަރަމުން އައި އިރާއިއެކު ކުޑަކުޑަ ވަށްބެލްކަނީގެ ދޮރުފޮތިތަކުން ފުރޭނިގެން ކޮޓަރިތެރެއަށް އެޅެމުން ދިޔަ ރަންއަލީގައި މިހުރާންގެ މޫނުމަތިންނާއި އޭނާގެ މޭގައި ބޯއަޅާލައިގެން އޮތް ސަނާޝްގެ މޫނުމަތިން ފެންނަމުންދިޔައީ ވަރުބަލިކަމުގެ އަސަރެވެ. ދެމީހުންގެ ތުންފަތަށް ވެރިވެފައިވަނީ ފަނޑުވުމެއްނުވާ ހިނިތުންވުމެކެވެ. މިހުރާން އެއްފަރާތައް ސޮހިގެން ގޮސްފައި އޮތް ރަޖާނަގާ ދެމީހުންގެ ގައިގާ އަޅާލަމުން ދެލޯ މަރާލިއެވެ. އޭރު އޭނާގެ މޭގައި ބޯއަޅާލައިގެން އޮތް ސަނާޝް ވެސް ވަރުބަލިކަމުގެ ތެރެއިން ނިދީގެ ކަނޑަކަށް ގެނބެމުންދިޔައެވެ. ދުނިޔޭގެ އެއްވެސް ކަމަކަށް ޚިޔާލެއް ފިކުރެއްނެތް ފަދަ ގޮތަކަށެވެ. ލޯބިން ދެހިތްފުރިފައި ތިބި ހާލުގައެވެ.\nމައިރާގެ ފަހަތުން ކޮޓަރިއަށް ވަދެ އަދުހަމް ދޮރު ތަޅުލާފައި މައިރާ ގައިގަ ބައްދާލިއެވެ. ” ވެޑިންގ ޕްރެޒެންޓެއް ބޭނުންތަ؟ ” އަދުހަމް އަހާލިއެވެ. ” ކޯޗެއް؟ ” މައިރާ ވެސް ކޮށްލީ ސުވާލެކެވެ.” ކްލޯސް ޔުއަރ އައިސް…” އަދުހަމް މައިރާގެ ލޮލުގަ އަތް ޖައްސާލާފައި ބުންޏެވެ. މައިރާ ލޯ މަރާލިއެވެ. އަދުހަމް މައިރާގެ އަތުގަ ހިފާފައި މައިރާގެ ވައަތުގެ ކަށި އިނގިލީގައި އަނގޮޓިއެއް އަޅުވާލިއެވެ.” ދެން ލޯހުޅުވިޔަސް ހެޔޮ ” މައިރާ ބުންޏެވެ. މައިރާ ލޯ ހުޅުވާ އަތަށް ބަލާލިއެވެ.” އައި ލަވް ޔޫ މައި ޕްރިންސަސް…” އަދުހަމް ބުންޏެވެ. މައިރާ އަނގޮޓީގައި އިން ހުދު ކުލައިގެ ސަފަޔަރ އަށް ބަލާލާފައި އަދުހަމްއަށް ބަލާލިއެވެ.” އަދޫއަށް ދޭނެ އެއްޗެއް މޭއި ނުވެސް ގަންނަން…” މައިރާ ބުންޏެވެ.” އަދޫ އެންމެ ބޭނުމީ މޭއި… މިރޭ ދެން އިތުރު އެއްޗެއް ބޭނުމެއް ނޫން…” މައިރާގެ މޫނުގައި ދެއަތުން ހިފަހައްޓާލަމުން އަދުހަމް ބުންޏެވެ. މައިރާ އަދުހަމްގެ ކަރުގައި ދެއަތް އަޅުވާލާފައި އަދުހަމްއާ ކައިރި ވެލިއެވެ.\nއެއާއިއެކު މައިރާއަށް ފެނިގެންދިޔައީ މީގެ ކުރިން އޭނާއަށް އަދި ފެނިފައިނުވާ އަދުހަމްއެކެވެ. އެބާރުގަދަ އަތުގެތެރޭގައި މައިރާ އުފުލާލައިގެން ގެނެސް އެނދުމައްޗަށް ވައްޓާލުމާއިއެކު ހީވީ ދޫނިފަތުގެ ތަންމައްޗަކަށް ވެއްޓެވުނުހެންނެވެ. މައިރާގެ ހަށިގަނޑު އަޑިއަށްވަދެގެން ދިޔަކަން އިޙުސާސްކުރެވުނެވެ. ކޮޓަރީގެ ފިނިކަމުގެތެރޭގައި އަދުހަމްގެ ހަރަކާތްތަކުން މައިރާގެ ހިތުގެ ހިނގުން އަވަސްވެ ނޭވާ ކުރުވާ ގޮތްވިއެވެ. އަދުހަމްގެ ކޮންމެ ހަރަކާތަކުން ވެސް އޭނާގެ ކެތްތެރިކަން ކުޑަވަމުންދާ މިންވަރު މައިރާއަށް ދެނެގަނެވުނެވެ. ދެޖިސްމު އެއްވެގެން ދިޔައީ ކުޑަހިނދުކޮޅެއްގެ ތެރޭގައެވެ. ހަށިގަނޑުގެ ވިންދު އަވަސްކުރުވާފައެވެ. އެކަކު އަނެކަކަށް ބޭނުންވާ މިންވަރު އިތުރުކުރަމުންނެވެ. އަދުހަމްގެ ފުންވެފައިވާ ނޭވާއާއެކު އޭނާގެ އަތުގެތޭރޭ މޫނު ފޮރުވާލައިގެން އޮތް މައިރާއަށް ބަލާލިއެވެ.\n“މިރޭ އަހަންނަކީ ދުނިޔޭގައި ހުރި އެންމެ އުފާވެރި އިންސާނާކަން ޔަޤީން، މޭއީ… މޭއި އަހަނަންށް ތިދިނީ އަންހެންކުއްޖަކަށް އޭނާގެ ފިރިމީހާއަށް ދެވޭނެ އެންމެ ފުރިހަމަ އުފާވެރިކަން، މިރޭ އަހަންނަށް އެނގިއްޖެ، މޭއިގެ ހަޔާތައް އަހަރެން މިހިރަ މަޤާމަށް މިވީހާތަނަށް އެއްވެސް ފިރިހެނަކަށް އާދެވިފައި ނެތްކަން، ތެންކިއު ސޯ މަޗް، އައި ލަވް ޔޫ މައި ލަވްލީ ވައިފް…. ތީ އަދޫގެ ހިތުގެ ވިންދަކީ… އަ ލަވް ޔޫ ސޯ ސޯ މަޗް މައި ޕްރިންސަސް…” ހިނިއައިސްފައި އޮތް އަދުހަމް، މައިރާ ބޮޑަށް ގާތްކޮށްލުމާއިއެކު ރަތްވެފައި އޮތް ކޯތާފަތުގައި ބޮސްދިނެވެ. އެއާއިއެކު މައިރާ ލޯބިން ފުރިގެންވި ނަޒަރަކުން އަދުހަމްއަށް ބަލާލިއެވެ.\nއަނެއް ދުވަހު މައިރާއަށް ހޭލެވުނު އިރު އަދުހަމް އޮތީ މައިރާއާ ދިމާއަށް ބަލާށެވެ.” ގުޑް މޯރނިންގ ސަންޝައިން…” މައިރާ ލޯ ހުޅުވާލުމުން އަދުހަމް ބުންޏެވެ.” ހްމްމްމް… މޯރނިންގ…” އަދުހަމްގެ އަތު ތެރޭ އިތުރަށް ބޮނޑިވެލަމުން މައިރާ ބުންޏެވެ.” ކިހާ އިރެއް ވެއްޖެ މިހާރު؟” އިރުކޮޅެއް ފަހުން މައިރާ އަހާލިއެވެ.” ހަތެއް ޖެހީ…” އަދުހަމް ބުންޏެވެ.” އަސްލުވެސްތަ؟” ކުއްލިއަކަށް ތެދު ވަމުން މައިރާާ އަހާލިއެވެ.” ކިހިނެއްވީ؟” މައިރާގެ އަތުގަ ހިފަހައްޓާފައި އަދުހަމް އެހިއެވެ.” މާ ލަސްވެއްޖެ… ދެން ދޫކުރޭ…” މައިރާ ބުންޏެވެ.” ލަހެއް ނުވެޔޭ އަދިއެއް” އަދުހަމް ބުންޏެވެ. ނަމަވެސް މައިރާ ގަދަ ކަމުން ކަހަލަ ގޮތަކަށް ތެދުވެގެން ގޮސް ފާހާނާއަށް ވަނެވެ.\nމިވާހަކައިގެ ޓްރެއިލާގެ ބައެއް ތަންތަންކޮޅު ބަދަލު ކުރެވިފައިވާ ވާހަކަ ބުނެލަން….\nDear readers.. This is my first story and I hope all of you like it… Hafthaaaku episode eh up kureveythoa balaanan… And kiyuntherige support libeyne kamah ummeedhu kuran…\nEkam hafthaaaku episode eh veema kada.?\nThnkiu Riyaa..❤❤.V bxy koh ulheythyve hafthaa aku episode eh up kuran buny… Bt will try ingey…???\nMaira ge nick name inna gothun kiyan vrh undhagu. “Meyi” nukiyaa “mai” kiyaabala.. story nice\nThnkiu Shaii..??.. Meyii aky v special name eh.. So badal kurumaky undhagoo kameh cux varah bodu baeh liyefa onnaany.. Sryy Shaii???\nMeyin and naash aky sisters and adhuham and rain aky brothers th… ???…. im lil confused\nMaira and Naash aky Besties.. Mihuraan and Adhuham are brothers..\nThnkiu cutie afuar\nހާދަ ލޯބިންނޭ.. (9)\nލޯބި February 24, 2020\nހިތާމަ ލޯބި November 29, 2021


Mourinho United gai huree ufalun: Agent | Mihaaru\nމޮރީނިއޯ ޔުނައިޓެޑްގައި ހުރީ އުފަލުން: އޭޖެންޓް\n08 ޑިސެމްބަރ 2018\nމެންޗެސްޓާ (ޑިސެމްބަރު 8) - މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ އެ ކްލަބްގައި ހުރީ އުފަލުން ކަމަށް އޭނާގެ އޭޖެންޓް ޖޯޖް މެންޑޭޒް ބުނެފި އެވެ.\nޔުނައިޓެޑްގައި މޮރީނިއޯގެ މުސްތަގުބަލާ މެދު ސުވާލު އުފެދިފައިވަނީ މި ސީޒަނުގައި އެ ޓީމުގެ ނަތީޖާތައް ދަށްވުމުގެ އިތުރުން އޭނާއާ ކްލަބްގެ ވެރިންގެ ދެމެދުގައި މައްސަލަތަކެއް ޖެހިފައިވާތީ އެވެ. ޔުނައިޓެޑް މި ވަގުތު ލީގުގެ އަށް ވަނައިގައި އޮތްއިރު، ގަދަ ހަތަރަކާ އެ ޓީމާ ދެމެދު އަށް ޕޮއިންޓުގެ ފަރަގެއް އެބައޮތެވެ.\nމޮރީނިއޯ ވަނީ މި އަހަރު ޖެނުއަރީ މަހު ޔުނައިޓެޑާ އެކު ހަދާފައިވާ އެއްބަސްވުން 2020 ވަނަ އަހަރުގެ ނިޔަލަށް އާ ކޮށްފަ އެވެ. އެކަމަކު ފަަހަކަށް އައިސް މޮރީނިއޯ ޔުނައިޓެޑްގެ ކޯޗުކަން ދޫކޮށްލަން އުޅޭކަމަށް މީޑިއާގައި ވަނީ އަޑުފެތުރިފަ އެވެ. އަދި އޭނާ ރެއާލް މެޑްރިޑަށް އަލުން ބަދަލުވާން އުޅޭ ކަމަށް ސްޕެއިނުގެ ނޫސްތަކުން ވަނީ ރިޕޯޓްކޮށްފަ އެވެ.\n"އެ ވާހަކަތަކުގައި (މޮރީނިއޯ ރެއާލަށް ދާން އުޅޭ ވާހަކަތައް) އެއްވެސް ހަގީގަތެއް ނެތް. ޔުނައިޓެޑްގައި މޮރީނިއޯ ހުރީ އުފަލުން. ކްލަބުން ވެސް އޭނާއާ މެދު ހިތްހަމަ ޖެހޭ. މޮރީނިއޯގެ އެބައޮތް ޔުނައިޓެޑާ އެކު ދިގު މުއްދަތެއްގެ އެއްބަސްވުމެއް. މޮރީނިއޯ އަންނަނީ ކާމިޔާބު ހޯދާނެ ޓީމެއް ބިނާކުރަމުން،" މެންޑޭޒް ބުންޏެވެ.\nއިނގިރޭސި މީޑިއާތަކުން އިއްޔެ ރިޕޯޓްކުރި ގޮތުގައި ޔުނައިޓެޑުން ދެން އެ ޓީމުގެ ކޯޗަކަށް ގެންނަން މަސައްކަތްކުރާނީ ޓޮޓެންހަމް ހޮޓްސްޕާސްގެ ކޯޗު މައުރީސިއޯ ޕޮޗެޓީނޯ އެވެ. މިދިޔަ ހަފްތާގައި އޮތް ޔުނައިޓެޑުގެ ބޯޑް މެމްބަރުންގެ ބައްދަލުވުމުގައި ޔުނައިޓެޑްގެ ބައެއް ވެރިން ވަނީ މި ސީޒަނުގައި މޮރީނިއޯއާ އެކު ކުރިއަށް ދިއުމަށް ފަހު ރަނގަޅު ބަދަލެއް ނުފެނިއްޖެނަމަ ޕޮޗެޓީނޯ ގެންނަން ކުރާ މަސައްކަތްތައް ވަރުގަދަ ކުރުމަށް ނިންމައިފަ އެވެ.\nލީގުގައި މިއަދު ޔުނައިޓެޑް ކުޅޭ މެޗުގައި ނުކުންނާނި ރެލިގޭޝަނުގައި އޮތް ފުލަމްއާ ދެކޮޅަށެވެ. މެޗު ފަށާނީ 8 ޖަހާއިރު އެވެ.\nމެންޗެސްޓާ ޔުނައިޓެޑް އިންގްލިޝް ޕްރިމިއާ ލީގް ހޯޒޭ މޮރީނިއޯ


Jalugai Rapistakah Jinsee Goaanaa Koffi - Vaguthu\nޖަލުގައި ރޭޕިސްޓަކަށް ޖިންސީ ގޯނާ ކޮށްފި\nއިންޑިއާގެ ވެރިރަށް ދިއްލީގައި 2012 ވަނަ އަހަރު ބަހެއްގެ ތެރޭގައި އަންހެނަކު ރޭޕް ކުރި ކަމުގެ ކުށް ސާބިތުވެ، މަރުގެ ހުކުމް ތަންފީޒު ކުރުމަށް ޖަލަށް ލާފައިވާ ރޭޕިސްޓަކަށް ޖަލުގައި ޖިންސީ ގޯނާ ކޮށްފިއެވެ.\nނިރްބަޔާ ނަމަކަށް ކިޔާ އެ އަންހެން މީހާ ރޭޕް ކުރި ކަމުގެ ކުށްސާބިތުވެފައިވާ މުކޭޝް ސިންގް ނަމަކަށް ކިޔާ އެފިރިހެން މީހާ ޖަލުގައި އޮންނަތާ މިހާރު7އަހަރާއި ވަނި ކައިރިވެފައެވެ. އޭނާ ޖަލަަށް ލާފައިވަނީ ދަންޖައްސައި މެރުމަށް ވަކި ތާރީހެއް ސީދާ ކަނޑައެޅިފައި ނުވާތީއެވެ.\nއަންނަ ހޮނިހިރު ދުވަހު އެ4މީހުންގެ ދަންޖައްސަން ހުކުމް ކޮށްފައިވާ ދަނޑިވަޅެއްގައި އޭނާ މިހާރު ވަނީ އޭނާއަށް ހަމްދަރުދީ ވުމަށް ގޮވާލާފައެވެ. އެގޮތުން އޭނާ ބުނެފައިވަނީ އޭނާ ޖަލުގައި އޮށް ދުވަސްތަކުގައި އެކި މީހުންގެ ފަރާތުން އޭނާއަށް ޖިންސީ ގޯނާ ކޮށްފައިވާ ކަމަށެވެ.\nއެގޮތުން އޭނާ ބުނެފައިވަނީ މަރުގެ ހުކުމް ތަންފީޒު ކުރަން ޖަލަށް ލާފައިވާ މީހަކަށް އެގޮތަށް ޖަލުގައި ޖިންސީ ގޯނާ ކޮށްފައިވުމުން ކޮންމެވެސް ކަހަލަ ހަމްދަރުދީއެއް ދައްކަން ޖެހޭނެ ކަމަށެވެ. އެހެން ނަމަވެސް ދައުލަތުން ބުނެފައިވަނީ އޭނާ މީގެ ކުރިން އެފަދަ ކަމެއް ހިނގައިގެން މައްސަލަ ހުށަހަޅާފައި ނުވާ ކަމަށެވެ.\nއެހެނ ކަމުން މިހާރު އޭނާގެ މައްޗަށް އުފުލާފައިވާ ހުކުމާއި މެދު ގޮތެއް ނިންމުމަށް މާދަމާ ކޯޓަށް ގެންދިއުމަށް ވަނީ ހަމަޖެހިފައެވެ. އަދި އޭނާއަށް ކޯޓަށް ބޭނުންވާ ވަރަށް ހެކި ދެއްކިއްޖެނަމަ އޭނާ އެ ހުކުމުން ސަލާމަތްވާނެ ކަމަށް ދައުލަތުން ވަނީ ބުނެފައެވެ.\n2012 ވަނަ އަހަރު ދިއްލީގައި ކިޔަވަމުން ދިޔަ އަންހެން ދަރިވަރަކު ރޭޕް ކުރި ކަމުގެ ކުށްސާބިތުވެ އެގައުމުގެ ކޯޓުން މަރުގެ ހުކުމް އިއްވާފައިވަނީ4މީހަކަށެވެ.\nޖެނުއަރީ 28, 2020 20:04\nޖެނުއަރީ 28, 2020 20:06\nކުށް ކޮށްފަ ކުށުން ބަރީއަ ވާނެ ގޮތެއް ނޭނގިގެން ދެން މީނަ މި ޖައްސަނީ ކޮންހާ ސްޓަންޓެއް\nޖެނުއަރީ 28, 2020 20:50\nހަމްދަރުދީ ނުހުންނަ މީހުނަކަށް ހަމްދަރުދީކޮށް ކަންތައް ކުރާނެ ކަމެއްނެތް.\nއެއޮން ތއިސްލާމްދީނާ ދެކޮޅު އިންޑިޔާއިން ރޭޕްކުރާ މީހުންނަށް މަރުގެ ޙުކުމް ތަންފީޒްކުރާއިރު ރާއްޖޭގައި މިކަން ނުވާންވީ ސަބަބެއް ނޭންގުނު


Ha aharah fahu MFA Film Awards mi aharu baavvanee | Mihaaru\n01 މާޗް 2020 - 17:554comments\nސާފް ވިއު ރެސްޓޯރަންޓްގައި ބޭއްވި ހަފުލާއެއްގައިި އެމްއެފްއޭގެ ފަރާތުން އެއްބަސްވުމުގައި ސޮއިކުރެއްވީ އެ ޖަމިއްޔާގެ ޗެއާޕަސަން އަދި މަޝްހޫރު ކެމެރާމަން އަބްދުﷲ ޝިވާޒް (މާސްކޭ) އެވެ. އެވޯޑް ހަފުލާގެ އޮގަނައިޒިން ޕާޓްނަރަކަށް ހަމަޖެއްސި އަ ބިޒްނަސް ކޮންސެޕްޓް ޕްރައިވެޓް ލިމިޓެޑް (އޭބީސީ)ގެ ފަރާތުން ސޮއިކުރެއްވީ މެނެޖިން ޑިރެކްޓަރު މަރިޔަމް ސުހާނާ އެވެ.\nހަ އަހަރަށް ފަހު އެމްއެފްއޭގެ ހަތަރު ވަނަ ފިލްމު އެވޯޑްސް މި އަހަރު ބާއްވަން ނިންމި ނަމަވެސް، އެވޯޑް ހަފުލާ ބާއްވާނެ ސީދާ ތާރީހަކާއި ފިލްމުތައް ބައިވެރިކުރަން ހުޅުވައިލާނެ އިރެއް އިއުލާނެއްނުކުރެ އެވެ. އަދި މި ފަހަރުގެ އެވޯޑް ހާއްސަކުރަނީ ކޮން އަހަރުތަކެއްގައި ނުކުތް ފިލްމުތަކަށް ކަމެއް ވެސް ހާމައެއްނުކުރެ އެވެ.\nނަމަވެސް މާސްކޭ ބުނީ އަމާޒު ހިފާފައި ވަނީ އަންނަ މަހުގެ 16 ގައި އެވޯޑް ހަފުލާ ބޭއްވޭތޯ އާއި ކުރިއަށް އޮތް މަސް ދުވަހުގެ ތެރޭގައި އެވޯޑާ ގުޅޭ ގިނަ ކަންކަން ކުރިއަށް ގެންދަން ކަމަށެވެ. އަދި ވަރަށް ފުރިހަމަ ރީތި އެވޯޑް ހަފުލާއެއް ގެނެސްދޭން މަސައްކަތްކުރާނެ ކަމަށް ބުންޏެވެ.\nއެމްއެފްއޭ ފިލްމު އެވޯޑްސް ބާއްވަން އެންމެ ފަހުން ރަސްމީކޮށް އިއުލާންކުރީ 2016 ވަނަ އަހަރުގެ އޮގަސްޓް މަހުގެ ތެރޭގަ އެވެ. އޭރު ނިންމީ 2014-2015 އަށް ރިލީޒްވި ފިލްމުތަކަށް ހާއްސަކޮށްގެން އެ އަހަރުގެ އޮކްޓޯބަރުގައި އެވޯޑް ހަފުލާ ބާއްވާށެވެ. އަދި އެވޯޑް ހަފުލާ ބާއްވަން ނިންމީ ދައުލަތުގެ މީޑިއާ ޕީއެސްއެމާ ގުޅިގެންނެވެ.\nނަމަވެސް އެ އެވޯޑް ހަފުލާ އެކި ފަހަރު މަތިން ލަސްވަމުން ގޮސް ބާއްވާފައެއް ނުވެ އެވެ.\nއެމްއެފްއޭ އަށް 2018 ގައި އާ ބޯޑެއް ވެސް އިންތިހާބުކޮށްފައި ވަނިކޮށް އަލުން އެމްއެފްއޭ އެވޯޑް ހަފުލާ ބާއްވަން އިއުލާން މިކުރީ ހަތަރު އަހަރު ފަހުންނެވެ. އެންމެ ފަހުން އެމްއެފްއޭ އެވޯޑް ހަފުލާ ބޭއްވީ 2014 ގަ އެވެ.\nރާއްޖޭގައި އުފައްދާ ފިލްމުތަކަށް މި ވަގުތު ދެމުން އަންނަ ހަމައެކަނި އެވޯޑަކީ އާޓްސް މިނިސްޓްރީގެ ދަށުން ހިންގާ ނެޝަނަލް ސެންޓަ ފޮ ދި އާޓްސް (އެންސީއޭ) އިން އިންތިޒާމުކޮށްގެން ބާއްވާ ދިވެހި ފިލްމު އެވޯޑްސް އެވެ.\nMFA award October mahu baavvanee\nރާއްޖޭގައި ކުރިން ފިލްމުތަކަށް ދިން އެވޯޑްތަކުގެ ތެރޭގައި ކުރީގެ ދުވަހު ނޫސް އާފަތިސް އެވޯޑާއި ދުވަހު ނޫސް މިއަދުން އިންތިޒާމުކޮށްގެން ދިން ކްރިސްޓަލް އެވޯޑް ހިމެނެ އެވެ.\nއިތުރު ލިޔުންތައް ގައުމީ ފިލްމް އެވޯޑްސް މޯލްޑިވްސް ފިލްމް އެސޯސިއޭޝަން ދިވެހި ފިލްމް އިންޑަސްޓްރީ އެންސީއޭ ޕީއެސްއެމް މިނިސްޓްރީ އޮފް އާޓްސް ކަލްޗަރު އެންޑް ހެރިޓޭޖް


Barca gai Neymer ah coach koh dhean Xavi ummeedhu kurey\nއެފްސީ ބާސެލޯނާ ދޫކޮށް ޕީއެސްޖީއަށް 2017 ވަނަ އަހަރު ބަދަލުވި ބްރެޒިލްގެ ފޯވަޑް ނޭމާ އެނބުރި ބާސެލޯނާއަށް އަންނާނެ ކަމަށް އުންމީދު ކުރާ ކަމަށް، ބާސެލޯނާގެ ކުރީގެ ކެޕްޓަން ޒަވީ ހެނާންޑޭޒް ބުނެފި އެވެ.\nބާސާގެ ކުރީގެ ފޯވަޑް، ސެމިއުލް އެޓޫ އާއެކު ކުރިއަށް ގެންދިޔަ އިންސްޓަގްރާމް ވީޑިއޯ ޗެޓް ލައިވްއެއްގައި ވާހަކަ ދައްކަމުން ޒަވީ ވަނީ، ނޭމާ އަލުން ބާސެލޯނާއިން ފެންނަން ބޭނުންވާ ކަމަށް ބުނެފަ އެވެ. އޭގެ އިތުރުން ކުރިމަގުގައި ބާސެލޯނާގެ ކޯޗަށް ވާން ބޭނުންވާ ކަމަށް ވެސް ޒަވީ ބުންޏެވެ.\n"ފުޓްބޯޅައިގެ ނަޒަރުން ބަލަންޏާ ދުނިޔޭގެ އެންމެ މޮޅު ތިނެއް ނުވަތަ ފަސް ކުޅުންތެރިންގެ ތެރޭގައި އޭނާ [ނޭމާ] ހިމެނޭނެ،" ބާސެލޯނާގައި އެއް އަހަރު ނޭމާ އާއެކު ކުޅުނު ޒަވީ ބުންޏެވެ. "އަހަރެން އުންމީދު ކުރަން އޭނާ ބާސެލޯނާއިން ފެނުން، އޭނާ އަކީ ތަފާތު ގެނައި ކުޅުންތެރިޔެއް."\nގަތަރުގެ އަލް ސައާދުގެ މިހާރުގެ ކޯޗް، ޒަވީ ބުނީ މިދިޔަ ޖަނަވަރީ މަހު ބާސާގެ ކޯޗްކަން އޭނާއަށް ހުށަހެޅި ކަމަށާއި އެހެން ނަަމަވެސް އެވަގުތަކީ ޓީމަކާ ހަވާލުވާން އެންމެ އުނދަގޫ ވަގުތު ކަމަށެވެ. އޭނާ ބުނީ ބާސާއިން ހުށަހެޅީ ވެސް އަގު ބޮޑު ހުށަހެޅުމެއް ކަމަށެވެ.\n"ޖަނަވަރީގައި އަހަންނަށް ހުށަހެޅީ އެހެން ނަމަވެސް އެ ވަގުތަކީ އެންމެ ރަނގަޅު ވަގުތެއް ނޫން،" ޒަވީ ބުންޏެވެ. "އަހަރެންގެ އުންމީދެއް ބާސާގެ ކޯޗަކަށް ވުމަކީ، އެކަމަކު އޭގެ ކުރިން އިތުރު ތަޖުރިބާ ހޯދަން އަހަރެން ބޭނުން."\nޒަވީ ވަނީ އަލް ސައާދަށް 2015 އިން 2019 އަށް ކުޅެފަ އެވެ. އެ ޓީމުގެ ކޯވުކަމާ މިދިޔަ އަހަރު ހަވާލުވެ ގަތަރުގެ ސުޕަ ކަޕްގެ ޗެމްޕިއަންކަން އެ ޓީމަށް ހޯދައިދިނެވެ. އަދި މި އަހަރު ގަތަރުގެ ކަޕް ޗެމްޕިއަންކަންވެސް އެ ޓީމަށް ހޯދައިދިނެވެ.


(21 ފެބްރުއަރީ 2021 އާ ގުޅޭ)\n"ރީން..." މިދުހަތުގެ މޫނުގައިވީ ހައިރާން ކަމެވެ. އެހިސާބަށް އަރީނަށް އަންނަން އެނގުނު ގޮތެއް ނޭނގިފައެވެ. ދޮރުފަތުގައި ހިފަހައްޓާލައިގެން އަރީނަށް ބަލަން މިދުހަތަށް ހުރެވުނީ އެވެ.\n"ރަނގަޅު ކަމެއްނޫން." އިސްޖެހިފައި އަރީން ހުރީ މިދުހަތަށް ބަލާލަން ނުކެރިގެންނެވެ. ނަމްޒާ އުޅޭ ބައިގަ އޭނާގެ އިންތިޒާރުގައި ޝެހެނާޒު އިންނާނެކަން އެނގެ އެވެ. މިދުހަތު ދުށުމަށް ބޭނުންވެފައި ހުރި ވަރުން އެހިސާބަށް އާދެވުނީއެވެ. ނަމަވެސް މިހާރު އޭނާއަށް ވިސްނެނީ ކުރެވުނީ ރަނގަޅު ކަމެއްނޫން ކަމެވެ. އަމިއްލަ ޟަމީރު ވެސް އެ ޚިޔާލާ އެއްބަސްވެލީ ނުހަނު އަވަހަށެވެ. މިދުހަތު އުޅޭ ބައިގެ ބެލް އަޅާލީ ވެސް ތެޅިތެޅި އޮތް ހިތަކާ އެކުއެވެ. ދެ ޚިޔާލެއްގައި ހުރެމެއެވެ.\n"އަހަރެން ފެނުނީމަ ޚިޔާލު ބަދަލުވީތަ؟" މިދުހަތު ސުވާލު ކުރިއެވެ. އަރީން ޖަވާބެއް ނުދިނެވެ. މިދުހަތުގެ ނަޒަރު އަރީންގެ ރޫފައަށް ހުއްޓިލި އެވެ. އޭނާގެ ފައިންފެށިގެން ބޮލަށް އަދި ބޮލުން ފެށިގެން ފަޔަށް މިދުހަތުގެ ނަޒަރު ދަތުރުކޮށްލިއެވެ. އޭނާއަށް ވެސް އަރީން އެ ފެނުނީ އަހަރުތަކެއް ފަހުންނެވެ. އިހުނަށްވުރެ ވެސް އަރީންގެ ރީތިކަން އިތުރުވެއްޖެޔޭ މިދުހަތުގެ ހިތަށް އެރިއެވެ.\n"އެތެރެއަށް ނުވަންނާނަންތަ؟" މިދުހަތު އަހާލި އެވެ. އަރީންގެ ނަޒަރު މިދުހަތާ އަމާޒުވެލި އެވެ. މިފަހަރު މިދުހަތު ބޮލުން ވެސް އިޝާރާތްކޮށްލީ އަންނާށޭ ބުނާ ފަދައިންނެވެ. ސިކުނޑީގައި ގޮތެއް ނުނިންމުނަސް އަރީންގެ ފައިތިލަ ހަރަކާތް ކޮށްފި އެވެ. މިދުހަތުގެ ފަހަތުން އޭނާއާއެކު އައިސް އެޕާޓްމެންޓަށް ވަނެވެ.\nދޮރުލައްޕާލުމާއެކު މިދުހަތު އިޝާރާތް ކުރީ ސޯފާތަކާ ދިމާއަށެވެ. އަރީން ގާތު އިށީންނަން އޭނާ ބުންޏެވެ. އިސްތަށިގަނޑުގައި އަތްފުނާ އަޅާލަމުން މިދުހަތު އަހާލީ ޖޫސް ބޯނަންތޯ އެވެ. އެގޭގައި އިތުރު އެއްޗެއް ނެތްކަމެވެ. އަރީން ނިކަން އަވަހަށް ނޫނެކޭ ބުންޏެވެ. އޭނާގެ ވައަތް ފަރާތުގައި ހުރި ގޮނޑީގައި މިދުހަތު އިށީނީ ދެނެވެ. އިރުކޮޅަކު އަރީންއަށް ބަލަން އިނދެފައި އޭނާ ހީނލިއެވެ. ކޮންމެވެސް އެއްޗެއް އޭނާގެ ހިތަށް އެރީކަން ގައިމެވެ.\n"ކިހިނެއްތަ؟" ހިނިއައިސްފައި އިނދެ މިދުހަތު އަހާލި އެވެ. އަރީންގެ ނަޒަރު މެދުގައި ހުރި ކޮފީ މޭޒަށް އަމާޒުވެލި އެވެ. އޭގެ މަތީ ހުރި ޖޫސްޕެކެޓާއި ކަޕްނޫޑުލިސް ތަށި އޭނާއަށް ފެނުނެވެ.\n"ރަނގަޅު، އެކަނިތަ އުޅެނީ؟" އަރީން އަހާލި އެވެ. މިދުހަތު ހޫން ލައްވާލި އެވެ.\n"ކިހިނެއް އެނގުނީ މިގެއަށް އަންނަން؟" ނުކުރަން އިނދެފައި ވެސް މިދުހަތު އެ ސުވާލު ކޮށްފި އެވެ.\n"މިގޭގަ ފްރެންޑެއް އުޅޭނެ، އޭނާ ބުނީމަ ޔަގީންކޮށްލަން އައީ... މާލެ އަތުވެދާނެކަން ޤަބޫލެއް ނުކުރެވޭ... ކިހިނެއްތަ ލައިފް؟ ކީއްވެ މާލެ އައީ؟ އަހަންނާ ވާހަކަ ދައްކާނޭ ހިޔެއް ނުކުރަން." އަރީން ބުންޏެވެ.\n"ދެން ހަމަ މާލެ ޖައްސާލީ، އެހާ އަވަހަށް ދިއުމުގެ ވިސްނުމެއްނެތް... އަހަރެން ވެސް ހިޔެއްނުކުރަން އަރީން ފެނިދާނޭ، މެރީޑްތަ؟" އަރީންއާ ނަޒަރު ވަކިކޮށްލުމުގެ ގަސްދެއް މިދުހަތުގެ ނެތެވެ.\n"މިދުހަތު މީހަކާ އިންނާކަށް ނޫޅެންތަ؟" އަރީން ވަގުތުން ބުންޏެވެ.\n"ހެ ހެ ހެ... އަހަރެން... ކިހިނެއް އެނގެނީ އިނދެގެން ނޫންކަމެއް ހުރީ." ހިނިއައިސްފަ އިނދެ މިދުހަތު ބުންޏެވެ.\n"އެހެންވީރު ބައްދަލެއް ނުކޮށްދޭނަންތަ؟" އެޕާޓްމެންޓުތެރެ ހޯދާލަމުން އަރީން ބުންޏެވެ. އެތުންފަތުން ލުއި ހިނިތުންވުމެއް ފެންނަން ހުއްޓެއްކަމަކު ހިތުގެ ހިނގުން ބަދަލުވެއްޖެއެވެ.\n"މިތަނުން އަހަރެންނޫން މީހަކު ނުފެނެއެއްނު." މިދުހަތު ވެސް ހިނިއައިސްފަ އިނީ ހަޤީޤަތް ހާމަ ނުކުރަން ކަހަލަ އެވެ.\nދެ މީހުން ވެސް ވާހަކަ ދެއްކީ ދުރުދުރުންނެވެ. ދިރިއުޅުމުގެ އަސްލު ހާމަކުރުމެއްނެތި އެވެ. އަރީންގެ ފޯނަށް ޝެހެނާޒު މެސެޖު ކުރަން ފެށިއެވެ. މިދުހަތާއި ބައްދަލުވެއްޖެތޯއާ ގެއަށް ދާނޭ އިރަކާމެދު ސުވާލު ކޮށްފައި އޮތެވެ. ދާންވީކަމުގައި އަރީން ނިންމީ އެހެންވެއެވެ. މިދުހަތާ ބައްދަލުވުމުން އަރީންގެ ހިތުގައިވި ހުސްކަން ފުރި ނަފްސަށް ހަމަޖެހުން ލިބިއްޖެ އެވެ. ފަނޑުވުމެއްނުވާ ހިނިތުންވުމެއް ތުންފަތުގައިވި ވިއެވެ.\n"އަދި ފެންނާނެތަ؟" އެޕާޓްމެންޓް ދޮރުމަތީ އަރީންއާއެކު ނުކުމެ ހުރި މިދުހަތު އަހާލިއެވެ.\n"އެފްބީ ފްރެންޑް ރިކުއެސްޓް މިހާ ދުވަހު އެކްސެޕްޓް ނުކުރި މީހަކު އަހަރެން ދުށުމަށް ބޭނުންވެދާނެތަ؟" އަރީން އެއްލި ބަހުން މިދުހަތު ހީނގަތެވެ.\n"އެއަށްނުވަންނަތާ ދެ އަހަރު މިވަނީ، ރީން... އަދި ފެންނާނެތަ؟ މިގޭގަ އުޅޭ ފްރެންޑްގެ ކައިރިއަށް އަންނަ ފަހަރަކުން މިބަޔަށް ވަދެލައްޗޭ." މިދުހަތު ބުންޏެވެ.\n"އާދެވޭނެ ދުވަހެއް ނޭނގެ ބުނާކަށް." މިދުހަތު ދުށުމަށް ބޭނުންވިޔަސް އެކަން އަރީން ނުދެއްކިއެވެ.\n"އެހެންވިޔަސް އަދި ފެންނާނޭކަމަށް އުންމީދު ކުރަނީ." މިދުހަތު ބުންޏެވެ. ހިނިތުންވުމެއް ބަދަލު ކޮށްލުމާއެކު އަރީން ހިނގައިގަތެވެ. އެހިނދު މަގަތުން އަރީންގެ ވައަތު ކުޑަހުޅާ ހިސާބުގައި މިދުހަތު ހިފާލި އެވެ. ހައިރާން ކަމާއެކު އަރީނަށް ބަލާލެވުނެވެ. މާނަވީ ބެލުމަކުން ވަގުތުކޮޅަކަށް ހަރަކާތެއް ނުކޮށް މިދުހަތު ހުއްޓެވެ. ދެން މަޑުމަޑުން އަރީންގެ އަތުން އޭނާ ދޫކޮށްލައިފި އެވެ.\n"ބާއި..." މިދުހަތު މަޑުމަޑުން ބުނެލި އެވެ. އަރީން ގޮސް ލިފްޓަށް އަރަންދެން އޭނާ ބަލަން ހުއްޓެވެ.\nލިފްޓުގައި އެކަހެރިވުމުން އަރީންނަށް އަނެއް އަތުން ވައަތުގައި މިދުހަތު ހިފަހައްޓާލި ހިސާބުގައި ފިރުމާލެވުނެވެ. ތުންފަތަށް ވެރިވި ހިނިތުންވުން ފުޅާވެލި އެވެ. އެއީ މީހެއްގެ އަނތްބެއްކަމާއި ދެ ކުދީންގެ މަންމަކަން އަރީން ހަނދާން ނެތުނު ކަހަލައެވެ. ހޫނުކަން އެކުލެވިފައިވި ޖަޒުބާތެއްގެ އޮއެވަރެއްގަ ނަފްސު ޖެހިއްޖެކަން ޔަގީނެވެ. ތިރީތުންފަތުގައި ދަތްއަޅާ ބާރުކޮށްލެވުނީ އެހެންވެއެވެ.\nބާޒާރު ކުރި ކޮތަޅުތައް ހިފައިގެން ނޯޔާ އައިސް އެޕާޓްމެންޓަށް ވަނީ ރޫމާއާއެކު އެވެ. ބެލްކަނީގައި ހުރި އަސްލަންއަށް އެ ދެމައިން ގެއަށް ނުވަންނަނީސް ފެނުނެވެ. ކުރިމަތީ ހުރި ގޭ ދޮރޯށި ކައިރީ މަޑުކޮށްލިތަނެވެ. ސާރާއާއި މަލްސާ ގޮވައިގެން ނެހާ ނުކުތީ އެވަގުތެވެ. ކުދީން ވަދެގެން އައިގޮތަށް ސޯފާއަށް ވެއްޓިގަތެވެ. ކޮތަޅު ގެނެސް ކާމޭޒު މަތީ ރޫމާއާއި ނޯޔާ ބެހެއްޓި އެވެ. އަސްލަން ފެނުމާއެކު ރުމާ ނިކަން އަވަހަށް ގޮވާލި އެވެ. މަންމައަށް ފެންތަށްޓެއް ގެނެސްދޭން ނޯޔާ އަވަސްވެލި އެވެ.\n"އެއްޗެހިތައް އަތުރަމާ." މޭޒު ދޮށުގައި އިށީންނަމުން ރޫމާ ބުންޏެވެ.\n"ބަންގި ގޮވަން އެ އުޅެނީ، މަންމަ ދޭ... އަހަރެން ހަމަޖައްސާލާނަން." ފެންތަށި މަންމައަށް ދިއްކޮށްލަމުން ނޯޔާ ބުންޏެވެ. އެއާއެކު އަތުކުރީ އޮތް ހިމަގަޑިއަށް ރޫމާ ބަލާލިއެވެ.\n"ބަންގި ގޮވަންދެން ހުރެލެވޭނެ، ހިނގާ އަވަސް ކޮށްލަން." ރޫމާ ބުންޏެވެ. މަންމަ އެގޮތް ބޭނުންވަނީކަން އެނގި އިތުރަށް ނޯޔާ ދެކޮޅެއް ނުހެދި އެވެ. އެހެންވިޔަސް ސާރާއާއި މަލްސާއާ ދެބެންނަށް ގޮވާލި އެވެ. ކޮތަޅުތައް ހަވާލައި ނެގި ޕްލާސްޓިކު ކުޑަ ގޮނޑި ކަބަޑުތައް ކައިރީ ބަހައްޓާލި އެވެ. އެކުދީންގެ އަތް ސިންކަށް ނުފޯރާނޭކަން އެނގޭތީ ނޯޔާ ގަތް ގޮނޑިއެކެވެ. ދެބެން ގާތު ބޭރުން ގެއަށް ވަދެވުމުން ދެއަތް ދޮންނަންވާނޭކަން ނޯޔާ ބުންޏެވެ. ގޮނޑިއަށް އަރަން ޖެހުމުން މަލްސާގެ ޝައުގުވެރިކަން އިތުރުވެ މަޖާވެފައި ހުއްޓެވެ. އެކުދީންގެ އަތްދޮވުމަށް ޚާއްޞަ ކުރެވިގެން ގަނެވުނު ސައިބޯނި ފުޅި ނޯޔާ ބެހެއްޓިއެވެ. އެކަހަލަ ކުދިކުދި ކަންކަމާ ނޯޔާ ވިސްނަފާނޭ އަސްލަން ހިޔެއް ނުކުރެއެވެ. އޭނާއަށް ދުރުގައި ބަލަން ހުރެވުނީ އެވެ. އެކަހަލަ ކަންކަމަކީ އޭނާ ވެސް ކުދީންނަށް ބުނެދޭ ކަންކަމެއް ނޫނެވެ.\nކޮތަޅުތަކުން އެއްޗެހިތައް ނަގަން ފެށުމުން ކާމޭޒުގެ ގޮނޑިއަކަށް މަލްސާ އެރި އެވެ. މޭޒުގައި ބަނޑުއަޅުވާލައިގެން ބަލަން އެކުއްޖާ އޮތެވެ.\n"ތާތި ބުނި މިގޭގަ އުޅެނީ ވަރަށް ބަސްއަހާ ދެ ކުދީން ކަމަށް، އެހާ ބަސް އެހީމަ ހަދިޔާއެއް ވެސް އޮންނަންވާނެއެއްނު." ނޯޔާ ގަނެގެން އައި ޗޮކުލެޓު ދައްކާލި އެވެ. މަލްސާގެ އުފާވެރިކަން ނުހިފެއްޓުނެވެ. ގޮނޑިމަތީ ފުމެންފެށި އެވެ. ރޫމާ އެކުއްޖާގެ ގައިގާ ހިފަހައްޓާލީ ހިނިއައިސްފަ ހުރެގެންނެވެ. ބައްޕަ އަސްލަން ގާތު އިން ސާރާ ވެސް އެ ޗޮކުލެޓަށް ގަޔާވެއްޖެ އެވެ. އޭނާއަށް ލިބޭތޯ ބަލަން އިނީ އެސްފިޔަ ޖަހާނުލާ ކަހަލައެވެ. މަލްސާއަށް ދީފައި ސާރާގެ ގާތަށް ނޯޔާ އައިސް ޗޮކުލެޓު ދިއްކޮށްލި އިރަށް އެކުއްޖާ އޭގައި ހިފިއެވެ.\n"ތެންކިޔު." މަޑުމަޑުން ސާރާ ބުނެލި އެވެ. އެކުއްޖާގެ ބޮލުގައި ނޯޔާއަށް ފިރުމާލީ ހިނިތުންވެ ހުރެއެވެ.\nބާޒާރުކޮށްގެން އަންނައިރު އެ ދެބެންނަށް އެއްޗެއް ނުލާ އަންނަން ނޯޔާ ބޭނުން ނުވީއެވެ. މަންމަގެ ގާތަށް އައިސް ފުރަތަމަ ވެސް އުޅުނީ ހަވާދުގެ ބާވަތްތައް ވަކިކޮށް ފުޅިތަކަށް އަޅާށެވެ. ފަސޭހަވާނޭ އެތުރުމަކުން އަތުރަން ރޫމާ ކިޔާދީ ބުނެދެން ހުއްޓެވެ. މަދު އެއްޗެއް ނޫނީ ދެން ހުރި ހުރިހާ އެއްޗެއް އެ ހުންނަން ޖެހޭ ތަންތަނުގައި އެ ދެމައިންނަށް އެތުރިއްޖެއެވެ. ބަންގި ގޮވި އަޑާއެކު ރޫމާ ގެއަށްދާން ނުކުތީއެވެ. ނޯޔާ ހިނގައިގަންނަމުން ނަމާދު ކުރާނީ ކޮންކުދީންނެއްތޯ ދެބެންނަށް ވާހެން އަހާލި އެވެ. އެއްވެސް ކުއްޖަކު އަނގައިންނެއް ނުބުންޏެވެ. ބަލާލީ އަސްލަންއަށެވެ. ނޯޔާ ބޮޑު ކަމަކަށް ނުހެދި އެވެ. ދެ ނަމާދު ދޭތެރޭ ކާޓޫނު ބަލާކަށް ނުވާނޭ ނޯޔާ ބުނެލީ އަސްލަންއަށް ބަލަން ހުރެއެވެ. އޭނާ ވަގުތުން ނަގައިގަތެވެ. ޓީވީގެ ޗެނެލް ބަދަލު ކޮށްލި އެވެ. ބަންގި ނުނިމޭތީ، ބަންގީގެ އަޑު ގޭތެރެއިން އިވިގެން ދިޔައެވެ. ކޮޓަރިއަށް ވަންނަން ދިއުމުގެ ކުރީން ނޯޔާ އައިސް ބެލްކަނީގެ ދޮރު ލައްޕާލި އެވެ.\nނަމާދު ކޮށްގެން ނުކުތްތާ އިރުކޮޅެއް ފަހުން އަސްލަން ކޮޓަރިން ނުކުމެގެން އަންނާތީ ނޯޔާއަށް ފެނުނެވެ. ބަދިގެ ފަރާތުގައި ހަރަކާތްތެރިވާން ހުރެފައި ނަމާދަށް ނުދަންތޯ އޭނާއަށް އަހާލެވުނީ ބޭއިޚްތިޔާރުގަ އެވެ. ގޭގައި ތިބިއްޔާ ބައްޕައާއި އިޔާން ނަމާދަށް މިސްކިތަށް ދާތަން ނޯޔާއަށް ފެނޭ ވިއްޔާ އެވެ. ގޭގައި ނަމާދުކުރުމަށްވުރެ ފިރިހެނުންނަށް އޮތީ މިސްކިތުގައި ނަމާދުކުރުމެވެ.\n"އަނުމް..." އަސްލަން ބުނަން އުޅުނު އެއްޗެއް ނޯޔާއަށް ވިސްނުނެވެ.\n"އަހަރެން ބަލާނަން." ނޯޔާ އަވަހަށް ބުންޏެވެ.\nއެރޭ ކުދީން ނިންދަވަން ތައްޔާރުވަމުން ނޯޔާ ދަނިކޮށް އެޕާޓްމެންޓްގެ ބެލްއިން ރަނގަބީލު އަޅާލި އަޑު އިވުނެވެ. ކުދީންގެ ކޮޓަރީގައި ނޯޔާ ހުރެފައި މަލްސާގެ އެނދު މަތިން ބުރުގާ ނަގާ އަވަހަށް އަޅާލިއެވެ. ހަލުވިކޮށް އައިސް ދޮރު ހުޅުވާލިއެވެ.\n"މީ މަންމައަތުގަ ހުރި އެއްޗެހި، ދޮވެފަ މިހުރީ." ފަތްޖަހާފައި ހުރި ހެނދުންތައް ހިފައިގެން ދޮރުމަތީ ސަބީނާ ހުއްޓެވެ.\n"ވަދޭ ސަބިއްތަ." ނޯޔާއަށް ބުނެވުނެވެ. އެހިނދު ނޯޔާގެ އަތުގައި ކޮނޑާ ދިމާއިން ސަބީނާ ޖަހާލި އެވެ.\n"މަގޭ ދަރިއަކަށްވީމަ ވެސް ސަބިއްތަ ކިޔަނީތަ؟" އެތެރެއަށް ވަންނަމުން ސަބީނާ ބުންޏެވެ.\n"ސޮރީ... މިއުޅެނީ ގައިދޮއްވަން ވައްދައިގެން." ސަބީނާގެ އަތުގައި ހުރި ހެދުންތަކުގައި ހިފަމުން ނޯޔާ ބުންޏެވެ. ދެމީހުން އައިސް ކުދީންގެ ކޮޓަރިއަށް ވަނެވެ. މަލްސާގެ ހުނުމުގެ އަޑު އިވިއިވި ހުއްޓެވެ. ސާރާ ނުރުހުންފާޅުކުރާ އަޑު ވެސް އިވެއެވެ. ނަމަވެސް ނޯޔާ ފެންނައިރަށް އެކުއްޖާ ހިމޭންވެލިއެވެ. ދެބެންނާ ދިމާއަށް ސަބީނާ އެއްޗެކޭ ބުނެލިއެވެ.\n"ކޮބާ އަސްލަން؟." ސަބިނާ އަހާލި އެވެ.\n"ފިހާރައަށް ދިޔައީ، ބިސްކޮޅެއް ގަންނަން." ނޯޔާ ބުންޏެވެ. އޭނާ ބިސް ގަންނަން ދާން އުޅުމުން އަސްލަން އަމިއްލައަށް އެކަން ކޮށްދޭން ބޭނުންވީއެވެ. ނޯޔާ އެ ހުރީ އެކަމާ ނުހަނު ބޮޑަށް ހިތްހަމަޖެހިގެންނެވެ.\nޖެހިގެން އައި ދުވަހެވެ. ފާޚާނާއަށް ވަދެފައި ނުކުމެ ނޯޔާ އައިސް އަސްލަންގެ ކޮޓަރީގައި ޓަކި ޖަހާލި އެވެ. އަނުމްއަށް ހޭލެވިދާނެތީ މަޑުމަޑުންނެވެ. ދޮރު ހުޅުވީ ނިކަން އަވަހަށެވެ. އަސްލަން ފެނުމުން ހުއްޓެވުނު ނަމަވެސް ނޯޔާ ނިކަން އަވަހަށް ނަޒަރު ތިރި ކޮށްލިއެވެ. އަތުން ހޭވިފައި ހުރި އިސްތަށިގަނޑު ރީތިކު ރަމުން ދިޔަ އަސްލަން ވެސް ފާޚާނާއިން ނުކުތީ ދެންމެ ކަހަލަ އެވެ. ކޮނޑުގައި އަޅުވާލާފައި އޮތް ތުވާލި ގެނެސް މޭމަތިން ކައިރިކޮށްލާ ހިފަހައްޓާލައިގެން ހުރިއިރު ވެސް އެތަނަސް މޭގައި ތުނިކޮށް ފާޅާފައި ހުރި އިސްތަށިތައް ފެންނަ ހުއްޓެވެ. ފާޅުކަން ބޮޑު "ކޯލާބޯން" ދިމާއަށް ފެންނަން ހުއްޓެވެ.\n"މިސްކިތައް ދާނެތީ... އަނުމް..." ނުބަލަން ހުއްޓެއް ކަމަކު ނޯޔާއަށް ވަމުންދިޔަ ގޮތް އަސްލަންއަށް ފެނެއެވެ. އެ އަންހެންކުއްޖާ މޫނަށް ވެރިވަމުންދިޔަ މަޑު ރަތްކަން ސާފުކޮށް އޭނާއަށް ފެނެއެވެ.\n"މި ނުކުންނަނީ..." އަސްލަން ބުނެލި އެވެ.\nނަމާދަށް ގޮސްފައި އަސްލަން އެނބުރި އައިއިރު ނޯޔާއިނީ އޭނާގެ ކޮޓަރީގަ އެވެ. ކުޑަކޮށް ހުޅުވާފައި ހުރި ދޮރު ކޮއްޕާލައި ބަލަން ހުއްޓެވެ. އެނދު ކައިރި ތަޅުންމަތީ އޮތް މުސައްލަ މަތީ ނޯޔާ އިނީ ކިޔަވާށެވެ. އަސްލަން މިސްކިތައް ދިއުމުން ނޯޔާ ނަމާދަށް އެރީ އެ ކޮޓަރިއަށްކަން އަސްލަންއަށް ޔަގީންވީ އެހެން ވެއެވެ. އަތުގައި އޮތީ ނޯޔާގެ ކައިވެނީގެ ރަނުގެ ގޮތުގައި އަސްލަން ދިން މުސްޙަފުގެ ފޮތެކެވެ. ކޮޓަރިއަށް ވަނުމުގެ ބަދަލުގައި އޭނާ އައީ ސޯފާއަށެވެ. ނޯޔާ ނުކުންނަންދެން މަޑުކޮށްލާނީ ކަމުގައި އަސްލަން ގަސްދު ކުރީ އެވެ.\nކުރިން ދުވަހެކޭ އެއްގޮތަށް އިރުއެރުމުގެ ކުރީން ނޯޔާ ނުކުތެވެ. އަސްލަންއަށް ހެނދުނުގެ ސަލާމް ކޮށްލީ އިނގިރޭސި ބަހުންނެވެ. ނޯޔާއަށް އޭނާ ބޯޖަހާލި އެވެ. ކޮފީ ބޭނުންތޯ އަހައި އަސްލަން އާނއެކޭ ބުނުމުން އެކަމުގައި ނޯޔާ އުޅުނެވެ. ކޮފީ ބޮއެ އޭނާ ނިންމާލީ ގަޑިއަށް ބަލަމުންނެވެ. ހެނދުނުގެ ނާސްތާ ތައްޔާރު ކުރުމަށް ނޯޔާ މަސައްކަތް ފެށިއެވެ. އަސްލަންގެ ގާތުން ބޭނުންވާ އެއްޗެއް އޮޅުން ފިލުވިއެވެ. އަދި ނޯޔާ ގަސްދު ކޮށްފައިވާ އެއްޗެހި ވެސް ކިޔާދިނެވެ. އަނުމް ހޭލަންވީއިރު އެކުއްޖާއަށް ބުއްޕުޅި ހުރީ ތައްޔާރު ކޮށްފައެވެ. އަސްލަން ދަރިފުޅު ގޮވައިގެން ނުކުތުމުން ތައްޔާރުކޮށްފައި ހުރި ބުއްޕުޅި ނޯޔާ ދިއްކޮށްލި އެވެ. ތިން ދަރީންގެ މަންމަގެ މަޤާމު ނޯޔާ ފުރުމުގައި އުޅޭއިރު އަސްލަން ހުރީ ބުނާނޭ އެއްޗެއް ނޭނގިފައެވެ. އޭނާ ވާހަކަ ނުދެއްކި ނަމަވެސް ނޯޔާ އެނގެން ބޭނުންވާ ހުރިހާ ކަމަކަށް އޭނާ ސުވާލު ކުރެއެވެ. ކުދީން ކަންކަމުގައި އޭނާ ހަނދާންނެތި ދާނޭތީ ފޯނުގައި ނޯޓު ވެސް ކުރެއެވެ. އެކުދީންނަށް ކަމުދާ އެއްޗިއްސާއި ކަމުނުދާ ކަންކަން ނޯޔާ އޮޅުންފިލުވައެވެ. އިތުރަށް އެނގެން ބޭނުންވެއްޖެނަމަ ސަބީނާއަށް ވެސް އޭނާ ގުޅައެވެ. އެ މަންމަ ވެސް ހުންނަނީ އެހީވާން ތައްޔާރަށެވެ. ގަޔާނުވާނޭ ފަދަ އެއްވެސް އުނިކަމެއް އަސްލަން ހޯދަން ބޭނުންވިޔަސް ނުފެނުނެވެ. ކަންކަމަށް ފަރިތަ ނޫނަސް ނޯޔާ ހިތްވަރު ދޫކޮށެއްނުލައެވެ. ފޫހިކަމެއް ނުދައްކައެވެ. އަޖައިބުވާހާ ވެއެވެ.\n"އަހަރެން އޮފީހަށް ނުކުންނަން އެބަވިސްނަން." ހެނދުނުގެ ސައި ނިމި ތަށިތައް ދޮވުމުގައި ހުރި ނޯޔާއަށް ބަލަން ހުރެ އަސްލަން ބުންޏެވެ.\n"އަހަރެން ކީއް ކޮށްދޭންވީ؟" ނޯޔާ އަހާލި އެވެ. ތަށިދޮވުން މަޑުޖައްސާލި ނަމަވެސް ފަހަތުގައި ހުރި އަސްލަންއާ ކުރިމަތިލާން ނޯޔާ ނުއެއް އެނބުރުނެވެ.\n"އެކަނިވާނެތަ؟" އަސްލަން އަހާލި އެވެ. ނޯޔާގެ މޫނުން ސީރިއަސްކަން ފާޅުވި އެވެ. އެ ސުވާލު އޭނާ އަމިއްލަ ނަފްސާ ކުރާ ކަހަލައެވެ. ހެނދުނުގެ ނާސްތާ ތައްޔާރުކުރިއިރު ވެސް އޭނާ ހުރީ ހާސްވެފައެވެ. ކައިވެނީގެ ވާހަކަދެކެވި ހަމަޖެހުނުކަން އެނގުނީއްސުރެ އޭނާ މަންމަގެ ގާތުގައި ގޭގައި ކެއްކުމުގެ މަސައްކަތް ފަށައިފިއެވެ. މަންމަގެ ގާތުން ކެއްކުމުގެ ފިލާވަޅުތައް ދަސްކުރަން ފެށިއެވެ. ނަމަވެސް ހުރިހާކަމެއް ކުރެވޭނޭކަމުގައި ޔަގީންކަން ކުޑައެވެ.\nނޯޔާ އެނބުރިލިއެވެ. ހިތުގައި ކޮންމެ އެއްޗެއް ވިޔަސް ނޯޔާ ހިނިތުންވެލި އެވެ. އެ މޫނުގައިވި އަސަރު ދެނެގަންނަން ނޭނގިފައި ހުރި މީހަކު ފަދައިން އަސްލަން ހުއްޓެވެ.\n"އެކަނި ދޯ... އަސްލަން ނެތަސް ކުދީން އުޅޭނެއެއްނު، ހަނދާންވެ އެކަނިވެ މިސްވެގެން އުޅޭނޭ ވަގުތެއް ނޯންނާނެއެއްނު." ނޯޔާގެ ހިނިތުންވުން އިހުނަށްވުރެ ފުޅާވެލި އެވެ. އަސްލަންގެ މޫނުގައިވި ހައިރާންކަން ފިލާ ތުންފަތް ދެމިލި އެވެ. އެވަގުތުކޮޅު ވެސް ނޯޔާ ސަމާސާއެއް ކޮށްލީކަން އަސްލަންއަށް ޤަބޫލު ކުރަން ދަތިވި އެވެ. ބޭއިޚްތިޔާރުގައި ހިނި އާދެވުނީ އެވެ. އެހިނދު ނިކަން އަވަހަށް އޭނާ ނަޒަރު ވަކޮކޮށްލައި އިސްޖަހާލި އެވެ. އެހެންވިޔަސް ތުންފަތަށްވެރިވި ހިނިތުންވުން ފެންނަން ހުއްޓެވެ.\n"އެހެނެއް ނޫން މިބުނީ..." އަސްލަން ބުނެލި އެވެ.\n"އައި ނޯ... ހާސްނުވޭ، އަހަރެން ހުރިހާކަމެއް ބަލަހައްޓާނަން، ހެލްޕެއް ބޭނުންވެއްޖެއްޔާ ބުނާނަން." ނޯޔާ ބުންޏެވެ. އޭނާ ސިންކާ ކުރިމަތިލައި މަސައްކަތް ކުރިއަށް ގެންދިޔައެވެ. އަސްލަންގެ ނަޒަރު ނޯޔާއަށް ހުއްޓުނެވެ. މިފަހަރު ފޮރުވުމެއްނެތި އޭނާ ހިނިތުންވެލައިގެން ނޯޔާއަށް ބަލަން ހުއްޓެވެ. މަޑުމަޑުން ދެފަރާތަށް އޭނާއަށް ބޯ ހޫރާލެވުނެވެ. ދައްކަން އުޅުނު ވާހަކަ ވެސް ކުރިއަށް ގެންދެވޭގޮތް ނުވިއެވެ. މަތިމަހާއި ތުނބުޅީގައި އަސްލަންއަށް އަތްތިލަ ހިންގާލެވުނެވެ. މޭގައި ފިނި ވައިރޯޅިއެއް ބީހިލާފައި ދިޔަ ކަހަލައެވެ. ފަހުން ވާހަކަ ދައްކާނީއޭ ހިތާ ނޯޔާއާ ދުރަށް އަސްލަން ހިނގައިގަތެވެ.\n"ހަނދާންވެ އެކަނިވެ މިސްވެގެން އުޅޭނޭ ވަގުތެއް ނޯންނާނެއެއްނު..." ކޮޓަރިއަށް ވަދެ ދޮރުފަތުގައި ލެނގިލައިގެން ހުރި އަސްލަންއަށް ނޯޔާގެ އަޑު އިވުނު ކަހަލައެވެ. މޫނުގައި އަތްއަޅާލުމާއެކު އޭނާއަށް ތަންކޮޅެއް ބާރަށް ހީނލެވުނެވެ.\n"ނޯ...ޔާ..." ހެވިފައި ހުރެ މޫނުން އަތްނަގައި ދެފަރާތަށް ބޯހޫރާލި އަސްލަންގެ ދުލުން ލަސް ގޮތަކަށް އެ ނަން ކިޔާލިއެވެ. ކުޑަކޮށް ވެސް އެފަދަ އެއްޗެއް ނޯޔާ ބުނެދާނޭ އަސްލަން ހިތަށް ވެސް ނާރައެވެ. އަމިއްލައަށް ނޯޔާއާ ސުވާލު ކުރެވުނު ގޮތާ މެދު ވެސް އަސްލަންގެ ގާތަށް ހިނިއައެވެ. އޭނާއަށް ބުނެވުނު އެއްޗެއް ދެގޮތަށް ވެސް މާނަ ކުރެވޭނެ ކަން އެނގުނެވެ. އެ އަންހެންކުއްގެ ތަފާތުކަމެއް ވާކަން އަސްލަންގެ ޟަމީރު އެއްބަސްވި އެވެ. އެކަމާ އަމިއްލަ ހިތް ދެބަހެއްނުވެއެވެ. ރިންގުވާން ފެށި ފޯނު އަސްލަންގެ ޖިންސުގެ ޖީބުން ނެގިއިރު ވެސް އޭނާއަށް ހުރެވުނީ ހިނިއައިސްފަ އެވެ.\n"ހެލޯ..." ގުޅަނީ ލޫނާކަން އެނގި އަސްލަން ފޯނު ނެގިއެވެ.\n"މިއަދު އޮފީހަށް ނުކުންނަން ޖެހިގެން ހަމަ ހަނދާންވެގެން ގުޅާލީ، ކީއްކޮށްލަނީ؟ އަންނަންވީނު ސައިބޯން... ހުސެން ވެސް އެބައުޅޭ." ލޫނާ ވާހަކަދެއްކިއެވެ.\n"ސައި ނިމިއްޖެ، ދެން ނުބޮވޭނެ... އެއަށްވުރެ ކުރީން ކޮފީ ވެސް ނިމިއްޖެ، މިހުރީ ވަރަށް ފުރިފަ." އަސްލަން ތެދު ހާމަކުރިއެވެ.\n"އެހެންވިޔަސް އާދެބަލަ، ތިގެއަށް އަހަރެމެން ދާންވީ ދޯ." ލޫނާ ބުންޏެވެ. އޮފީހަށް އަޔަސް މިހާރު އަސްލަންއާ ބައްދަލެއް ނުވެއެވެ. އެގެއަށް އޭނާ އައިފަހުން ވެސް އެތައް ދުވަހެއް ވެއްޖެއެވެ. އޭނާ ހުރީ ނުހަނު ބޮޑަށް އަސްލަން ދުށުމަށް ބޭނުންވެފައެވެ. (ނުނިމޭ)


ކެންދޫ އަބޫބަކުރު މުހައްމަދު ނިޔާވެއްޖެ\nބ. އަތޮޅުގައި ފާހަގަކޮށްލެވޭ ޚިދުމަތްތެރިއެއްކަމަށްވާ ބ. ކެންދޫ، ނިވައިދަށުގޭ އަބޫބަކުރު މުހައްމަދު ކުއްލި ގޮތަކަށް ރޭ ނިޔާވެއްޖެ އެވެ.\nއާއިލާގެ ފަރާތުން ވާހަކަ ދެއްކި އޭނާގެ ދަރިއެއް ކަމަށްވާ މުހައްމަދު މުރާދު މިއަދު ބުނިގޮތުގައި އަބޫބަކުރު މުހައްމަދު ނިޔާވީ ކުއްލި ގޮތަކަށް ރޭ 7:30 ހާއިރު ކެންދޫގަ އެވެ. ނިޔާވިއިރު އުމުރަކީ 87 އަހަރެވެ.\nއަބޫބަކުރު މުހައްމަދު ނިޔާވިއިރު4ފިރިހެން ކުދިންނާއި4އަންހެން ކުދިން އަދި އަނބިކަނބަލަކު ދުނިޔޭގައި އެބަ ތިއްބެވި އެވެ. މީގެ އިތުރުން ކާފަ/މުނިކާފަ ކިޔާ 58 ކުދިންވެސް އެބަ ތިއްބެވެ.\nއަބޫބަކުރު މުހައްމަދަކީ ކެންދޫގެ ރައްޔިތުންނާ ވަރަށް އެކުވެރިކޮށް ދިރުއުޅުއްވި އަދި ރައްޔިތުން ހިއްސާވާ ތަރައްގީގެ މަސައްކަތް ތަކުގައިވެސް ވަރަށް ހީވާގިކޮށް ބައިވެރިވެފައިވާ ބޭފުޅެކެވެ. އަދި އޭނާ އަކީ މުޅި އަތޮޅުގައިވެސް ފާހަގަކޮށްލެވޭ ހިދުމަތްތެރިއެކެވެ.\nއަލްމަރްހޫމް އަބޫބަކުރު މުހައްމަދަކީ ޚާއްސަ މަޖިލީހުގެ މެންބަރުކަމާއި ބ. އަތޮޅު ކޮމެޓީގެ މެންބަރުކަމާއި ތުޅާދޫ އާއި ކެންދޫގެ ނައިބްކަންވެސް ކުރައްވާފައިވާ ބޭފުޅެކެވެ. ތުޅާދޫ ސްކޫލުގެ މުދައްރިސް ކަމާއި ބަހިއްޔާ ސްކޫލުގެ މުދައްރިސްކަންވެސް ގިނަދުވަސްތަކެއް ވަންދެން އޭނާ ކުރައްވާފައި ވެ އެވެ. އަދި، އަތޮޅު ކޯޓްގެ މެޖިސްޓްރޭޓް ކަމާއި، ކެންދޫ ކޯޓްގެ މެޖިސްޓްރޭޓް ކަމާއި އިސްމެޖިސްޓްރޭޓް ކަންވެސް ވަރަށް ގިނަ ދުވަސްތަކެއް ވަންދެން އޭނާ ކުރައްވާފައިވެ އެވެ. އޭނާ އަކީ ރާއްޖޭގައި މިހާތަނަށް އެންމެ ގިނަ ދުވަސްވަންދެން ގާޒީކަން ކުރެއްވި ގާޒީވެސް މެ އެވެ.\nމަރްޙޫމް އަބޫބަކުރު މުހައްމަދުގެ މައްޗަށް ކަށުނަމާދުކުރުން އޮތީ މިއަދު މެންދުރު ނަމާދަށް ފަހު ކެންދޫގަ އެވެ.\nމަރްޙޫމް އަބޫބަކުރު މުހައްމަދުގެ ފުރާނައަށް މާތްﷲ ރަޙުމަތްލައްވައި، ސުވަރުގޭގެ ދާއިމީ ނިޢުމަތް ދެއްވުން އެދި ދުޢާކުރަމެވެ. އަދި އާއިލާގެ މެމްބަރުންނަށް އީޓީގެ ފަރާތުން، އިޚްލާޞްތެރިކަމާއެކު ތައުޒިޔާ ރައްދުކުރަމެވެ.\nޖުލައި 22, 2014 at 2:46 pm\nއިންނާ ލިއްލާހި ވައިންނާ އިލައިހި ރާޖިޢޫން. ބަކުރުބޭއަކީ އަތޮޅަށް ވަރަށް އިޚްލާޞްތެރި ޚިދުމަތްތަކެއް ކޮށްދެއްވާފައިވާ، ވަރަށް ހިތްހެޔޮ. އެންމެންނާވެސް ގުޅޭ ބޭކަލެއް.\nޖުލައި 21, 2014 at 9:51 am\nމަރްޙޫމްގެ ފުރާނައަށް ކީރިތި މޫރިތިﷲ ރަޙުމަތްލައްވައި، ސުވަރުގޭގެ ދާއިމީ ނިޢުމަތް ދެއްވުން އެދި ދުޢާކުރަމެވެ. އަދި އާއިލާގެ މެމްބަރުންނަށް ކެތްތެރިކަން ދެއްވުން އެދި އިޚްލާޞްތެރިކަމާއެކު ތައުޒިޔާ ރައްދުކުރަމެވެ.


Column Folhuvai - Hiyalhah huivee meybis kadhuru, Raees ah goasvee onigandu!\nމިނިވަން ދުވަހު ރައީސް އަބްދުﷲ ޔާމީން ގައުމާ މުހާތަބު ކުރައްވަމުން ވިދާޅުވި އެންމެ މުހިންމު ވާހަކައަކީ ރާއްޖޭގެ ދުސްތޫރީ ނިޒާމު ރޭވިފައި އޮތީ، ގައުމުގެ ހިންގުން ހުއްޓި މަރުތަޅުއެޅުވިދާނެ ގޮތަކަށް ކަމަށެވެ. ހަގީގަތުގައި ވެސް އެމަނިކުފާނު އެ ވިދާޅުވީ ވަރަށް މުހިންމު އެހާމެ ނުރައްކާ ވެސް ވާހަކަ އެކެވެ. ގައުމުގެ ވަލިއްޔުލްއަމުރަށް އެ އުޅުއްވަނީ މި ނިޒާމުގެ ތެރޭގައި ގައުމު ނުހިންގި ތާށިވެ ވަޑައިގެން އެވެ. ހުލާސާކޮށްފައި ބުނާނަމަ އެމަނިކުފާނު އެކަނިވެ މުޅި ނިޒާމު އެމަނިކުފާނާ ދެކޮޅަށް ތެދުވީ އެވެ. އެހެން ވެއްޖިއްޔާ މިއީ ނިޒާމުގެ މައްސަލައެއް ހެއްޔެވެ؟ މިއީ ހަމަ ހަގީގަތުގައި ވެސް އެތައް ރައްޔިތުން މިއަދު އުފައްދަންވީ އެންމެ ބޮޑު ސުވާލެވެ. ނޫނީ ރައީސް ޔާމީންއަށް ޖެހިވަޑައިގެންފައި މި އޮތީ މޭބިސްކަދުރު ނުކެވުނު ހިޔަޅަށް ޖެހުނު ހާލު ހެއްޔެވެ؟ ހިޔަޅަށް ވެސް މޭބިސްކަދުރު ނެކުވުމުން އެއަށް މޭބިސްކަދުރުވީ އެހާމެ ހުތް އެއްޗަކަށެވެ.\nރައީސް ޔާމީންގެ ތަގުރީރުގައި ވިދާޅުވި ގޮތުގައި މަޖިލީހުގެ މެޖޯރިޓީ އޮތަސް ނެތަސް ގައުމުގެ ވަލިއްޔުލްއަމުރުގެ މަގާމުގައި މީހަކު ހުންނަން ޖެހެ އެވެ. އެވާހަކަ އަޅުގަނޑަށް މޭރުންވީ އެމަގާމުގައި ހުންނަން ޖެހޭ މީހަކީ ރައީސް އަބްދުﷲ ޔާމީން ކަމަށް އެމަނިކުފާނު ގަބޫލު ކުރައްވަނީ އެވެ. އެހެންވެ، އެމަނިކުފާނު މި ނިކުންނެވީ މުޅި ނިޒާމާ ދެކޮޅު ހަނގުރާމަ އަކަށެވެ. މަގާމުގެ ދިފާއުގައި މިނިވަން މުއައްސަސާތައް ގުރުބާން ކުރުމަށް އެމަނިކުފާނު ފަސް ނުޖެހޭނެ ކަން މި އޮތީ ނުސީދާކޮށް ވިދާޅުވެފަ އެވެ. އެމަނިކުފާނު ގައުމަށްޓަކައި ކަމަށް ވިދާޅުވެ ކުރައްވާ ހަނގުރާމައިގައި އެއްވެސް ލަދެއް ހަޔާތެއް ނެތި ފުލުހުންނާއި ސިފައިން އަދި މިނިވަން މުއައްސަސާތައް ފިސާރި ރަނގަޅަށް އެބަ ބޭނުން ކުރައްވަ އެވެ.\nރައްޔިތުން މަޖިލީހުގައި އެމަނިކުފާނަށް އޮތް މެޖޯރިޓީ ބީވެގެން ދިޔަ ހިސާބުން ރައީސް ޔާމީން އެކަމަށް ނެރުއްވި ހައްލަކީ ގައުމުގެ ސުޕްރީމް ކޯޓްގެ ބޭނުން ހިތްޕަވައިގެން މަޖިލިސް ސައިޒް ކުރުމެވެ. އެކަމަކު ރާއްޖޭގެ ގާނޫނު އަސާސީ ދަންނަ ހައްލަކީ މިއެއް ނޫނެވެ. އަދި މިއީ ބަރުލަމާނީ ނިޒާމަކަށް ނުވާތީ މަޖިލީހުގެ މެޖޯރިޓީ އެމަނިކުފާނަށް ނެތުމަކީ ރައީސް ޔާމީންގެ ވެރިކަން ފުރޮޅޭނެ ސަބަބެއް ވެސް ނޫނެވެ. އެހެން ވެއްޖިއްޔާ އެމަނިކުފާނު މިވަރަށް ތެޅި ފޮޅެން ޖެހޭ ހެއްޔެވެ. ރައީސް ޔާމީން ވެރިކަމުގައި ނެތަސް ހުއްޓަސް ރާއްޖޭގެ ވަލިއްޔުލްއަމުރުމުގެ މަގާމު ފުރާނެ ފަރާތެއް ކަނޑައަޅާނެ އިޖުރާއަތު، ނޫނީ ކޮންޓިއުނިޓީ އޮފް ގަވަނެންސް ގާނޫނު އަސާސީގައި ވަނީ ލިޔެފަ އެވެ. ރައީސް ކަމުގައި ހުންނެވި ބޭފުޅަކު އެ މަގާމުން ފައިބަން ޖެހިއްޖެ ނަމަ އެ މަގާމަށް އިސްވާނީ ނައިބު ރައީސް އެވެ. ނައިބު ރައީސް ނެތް ނަމަ، ރައްޔިތުން މަޖިލީހުގެ ރައީސް އެވެ. އެހެން ވީމާ، ފެހި ގާނޫނު އަސާސީ އިން ދައްކައިދޭ ދުސްތޫރީ ނިޒާމު މި އޮތީ މަރުތަޅު އެޅުވޭނެ ގޮތަކަށް ނޫނެވެ. އޭގެ ބަދަލުގައި ބާރުތައް ދެމިގެންދާނެ ވަރުގަދަ އިޖުރާއަތްތަކެއް ގާނޫނީ އަސާސީގެ ތެރެއިން އޮތީ އުފަން ކުރުވައިފަ އެވެ. އެހެން ވީމާ ވަލިއްޔުލްއަމުރުގެ މަގާމު ފުރާނެ މީހަކު ނެތިދާނެތީ އެކަމާ ހާސްވާކަށް ހަމަ އެކަކުވެސް ނުޖެހެ އެވެ.\nސިޔާސީ ޕާޓީ ބަދަލު ކުރުމަކުން މަޖިލީހުގެ މެންބަރެއްގެ ގޮޑި ނުގެއްލޭނެކަން ގާނޫނު އަސާސީގައި ސާފުކޮށް އެނގެން އޮތް އިރު، އަދި މެންބަރުންގެ ގޮނޑި ގެއްލޭނެ ހާލަތްތައް ސާފު ބަހުން ލިޔެފައި ވަނިކޮށް ބަންޑާރަ ނައިބު މެދުވެރި ކުރައްވައިގެން ތުސްދޫރީ މައްސަލައަކަށް ވެސް ނުވާ މައްސަލައެއް އެ ކޯޓަށް ވައްދައިގެން މެންބަރުންގެ ގޮނޑި ގެއްލޭނެ ކަމަށް ކަނޑައެޅުމާ އެކު ހަގީގަތުގައި މުޅި ނިޒާމު "ވާނުވާއެއްގެ" ތެރެއަށް ވެއްޓުނީ އެވެ. އެބަޔަކަށް ހުކުމް ތަރުޖަމާ ކުރެވުނު ގޮތަކަށް ކޮށްގެން ހިތުހުރި ގޮތަކަށް ކަންކަން ކުރަނީ އެވެ.\nޕީޕީއެމް އިން ދުއްވައި ގަތީ، މަޖިލީހުގެ ރައީސް އަބްދުﷲ މަސީހުގެ އިތުބާރުނެތް ކަމުގެ މައްސަލައިގައި ސޮއިކުރި ހުރިހާ މެންބަރުން ޕާޓީ އިން ނެރެ އެ މީހުންގެ ގޮޑި ގެއްލުވާލާށެވެ. އޭގެ ތެރެއިން އިލެކްޝަންސް ކޮމިޝަން ވެސް މަތިން ބައިން ޖެހި، އަމިއްލައަތަށް ހުކުމް ނަގައިގެން މަޖިލީހުގެ މެންބަރުންތަކެއް މެންބަރުން ނޫން ކަމަށް ނިންމީ އެވެ. މިހާ ހިސާބުން ދައުލަތް އޭގެ މައްޗަށް ބިނާވެފައި މި އޮތް ގާނޫނު ހެދުމުގެ ބާރު ބޮޑު މައްސަލަގަނޑަކަށް ދޫވެގެން ދިޔައީ އެވެ. ނަތީޖާއަކަށްވީ މެންބަރުން އެ މީހުންގެ ގޮނޑި ގެއްލުނު ކަމާ މެދު ސުވާލު އުފައްދައި އެ މައްސަލަ ސުޕްރީމް ކޯޓަށް ވެއްދުމެވެ. އެ ކޯޓުން ވެސް އެއީ މައްސަލައެއް ކަމަށް އެ އޮތީ ބަލައިގެންފަ އެވެ. މިއީ ހަމަ ސީދާ ގަސްތުގައި ދުސްތޫރުގައި މަރު ތަޅު އެޅުވުމަށް ހިންގި ޖަރީމާއެއް ނޫންބާ އެވެ؟ މިއީ ސަރުކާރުގެ އިސް މެންބަރުން ވިދާޅުވާ ގޮތަށް ގޭމް ޕްލޭން ހެއްޔެވެ؟ މި ގޭމްޕްލޭނަކާ ހެދި އެތައް ހާސް ރައްޔިތުންނެއް ފަސް އަހަރުގެ ޓާމަކަށް އިންތިހާބު ކުރި މަޖިލީހުގެ މެންބަރުންގެ ގޮނޑި ގެއްލި އެހެންވެސް ބޮޑެތި މައްސަލަތަކެއް އުފެދުނީ އެވެ. ގަސްތުގައި އެމަނިކުފާނު މި ނިޒާމް މަރުތަޅެއް އެޅުއްވީ ކަމަށް ނުބުނަންވީ ސަބަބެއް ނެތެވެ.\nމަޖިލީހުގައި އޮތް އެމަނިކުފާނުގެ ވަރުގަދަ މެޖޯރިޓީ ދޫވި ހިސާބުން ދުސްތޫރީ މައްސަލަތައް އެމަނިކުފާނަށް ފާހަގަވީ ހަމަ އިއްތިފާގަކުން ހެއްޔެވެ؟ މީގެ ކުރިން އެމަނިކުފާނަށް ދުސްތޫރީ މައްސަލައެއް ފާހަގައެއް ނުވެއެވެ. އަޅުގަނޑުގެ ހަނދާން ބަލި ނޫން ނަމަ، އެމަނިކުފާނުގެ ރިޔާސީ ކެމްޕޭން ޖަލްސާއެއްގައި ކަލާފާނު ސްކޫލްގައި ދެއްކެވި ވާހަކަފުޅެއްގައި ވިދާޅުވީ ރާއްޖޭގެ މި ނިޒާމު ވަރަށް ފުރިހަމަ ކަމަށާއި ބޭނުންވަނީ މުއައްސަސާތަކަށް މިނިވަންކަންދީ މި ނިޒާމް ހިންގަން އެނގޭ މީހަކު ކަމަށެވެ. އެރޭގެ ޖަލްސާއަށް ފަހު އެމަނިކުފާނު އަޅުގަނޑަށް ދިގު އިންޓަވިއުއެއް ވެސް ދެއްވި އެވެ. ވިދާޅުވީ އެމަނިކުފާނަށް މި ނިޒާމު ހިންގަން އެނގިވަޑައިގަންނަވާ ކަމަށާއި މުއައްސަސާތަކަށް ނުފޫޒެއް ނުފޯރުއްވާނެ ކަމަށް ވައުދުވާ ކަމަށެވެ. އެކަމަކު ކަން މިވަނީ އެހެން ހެއްޔެވެ؟\nރައްޔިތުން މަޖިލީހުގެ ރައީސްގެ މައްޗަށް ހުށަހެޅުނު އިތުބާރު ނެތް ކަމުގެ ވޯޓްގެ މައްސަލަ ވެސް މަޖިލީހުގެ ނައިބު ރައީސް ނިންމަވައިގެން ބާތިލްކުރެއްވީ އެވެ. މި މަހުގެ 24 ވަނަ ދުވަހު މަޖިލީހަށް މެންބަރުން ވަޑައިގަތުމަށް ހުރަސް އެޅުމަށް ސީދާ މަޖިލީހުގެ ތެރެއަށް ފުލުހުން ވެސް ރަޔަޓް ގިޔަރުގައި ވެއްދީ އެވެ. އަދި ރަޔަޓް ސިފައިން ވެސް ވައްދައި މުޅި މަޖިލިސް އޮތީ އަދިވެސް ފާޑެއްގެ ހިސޯރެއްގެ ތެރޭގަ އެވެ. ހުރިހާ ކަމެއް ކުރީ ސިފައިންނޭ ވިދާޅުވެ ރައީސް އޮފީހުން ބަޔާން ނެރުނަސް ފުލުހުން ބުނަނީ މަޖިލިސް ބަންދު ކުރީ ސަރުކާރުން އަންގައިގެން ކަމަށެވެ. އެހެން ވީމާ، މަޖިލީހުގެ ތެރެއަށް ރަޔަޓް ފުލުހުންނާއި ސިފައިންގެ ފައުޖުތައް ގިނަ އަދަދަކަށް ވައްދައި ހުތުރު ގޮތަކަށް މެންބަރުން ބޭރު ކުރީ ކާކު އޯޑަރަކަށް ހެއްޔެވެ؟ ސިޔާސީ މީހެއްގެ މައްޗަށް ކުށް ސާބިތުނުވާ ކަމަށް ހުކުމް ނުކުރާ ކޮންމެ ގާޒީ އަކު އެ ހުކުމެއް އިއްވާތާ މަދު ވަގުތުކޮޅެއްގެ ތެރޭގައި ސައިޒްކޮށް ކޮންމެވެސް އެހެން ދަށު ކޯޓަކަށް ބަދަލުކޮށްލަނީ ނުފޫޒެއް ހަމަ ނެތި ހެއްޔެވެ؟ ސަރުކާރާ ދެކޮޅަށް ޕޯޑިއަމްއެއްގައި އެއްޗެއް ކިޔާ ކޮންމެ މީހަކީ ކޮންމެވެސް ތުހުމަތެއް އޭނާގެ ބޮލުގައި އަޅުވައި ޖިނާއީ ދައުވާއެއް ކުރަނީ ވެސް، މިއީ ވެސް ހަމަ އިއްތިފާގު ހެއްޔެވެ؟\nމަޖިލީހުގެ އިދާރާއަށް ރަޔަޓް ސިފައިން ވަދެ ގަނެ އެތަނުގެ މައި ދޮރާށި ބަންދުކޮށްގެން:\nއަޅުގަނޑަށް ހީވާ ގޮތުގައި ހަގީގަތުގައި ދިމާވެގެން މި އުޅޭ މައްސަލައަކީ ނިޒާމު ގޯސްވުމެއް ނޫނެވެ. ހުރިހާ ބާރަކަށް އަތްފޯރުވައި މުޅި ނިޒާމަކީ ހިތުހުރި ގޮތެއް ހަދަން އޮންނަ އެއްޗެއް ކަމަށް ގަބޫލު ކުރެވޭ ވިސްނުމެއް މާބޮޑަށް ގެންގުޅުއްވަނީ އެވެ. އެއްބާރު އަނެއް ބާރަށް ފާރަވެރި ވުމަކީ ތިމާ ނިކަމެތިވެދާނެ ކަމެއްގެ ގޮތުގައި ގަބޫލު ކުރެވެނީ އެވެ. އޭރުން ނިޒާމް ފެންނާނީ ބިރުވެރި އެއްޗެއްގެ ގޮތުގަ އެވެ. އޭރުން މި ކުރެވޭހާ ވެސް މަސައްކަތަކީ އަމިއްލަ ސިޔާސީ ހަތިޔާރެއްގެ ގޮތުގައި ސިފައިންނާއި ފުލުހުން އަދި އެހެން ވެސް މިނިވަން މުއައްސަސާތައް ބޭނުން ކުރެއްވުމެވެ. މަޖިލީހުގެ މެޖޯރިޓީ ހޯދުމާއި އެހެން ވެސް ސިޔާސީ މަސައްކަތްތައް ކުރަން ޖެހޭ ބަޔަކަށް މި ވަނީ މިހެން ހުރި ނަޒާހަތްތެރި މުއައްސަސާތަކެވެ. އެ މުއައްސަސާތައް ގުރުބާން ކުރެއްވުމެވެ. އެހެން ވީމާ ރައީސް ޔާމީންއަށް މި ނިޒާމް މިފެންނަނީ މަރުތަޅެއްގެ ގޮތުގަ އެވެ. އެކަމަކު ހަގީގަތަކީ އެމަނިކުފާނަށް މި ނިޒާމުގައި ވެރިކަން ކުރައްވަން ނޭޭނގުމެވެ. އެމަނިކުފާނުގެ އެ ގާބިލްކަން ނެތީ އެވެ.


vnews - Tharagee aa eku rayyathun - mi harakaatha idhikolhu faraaithakun thafaathu gothakah faadhukiyaifi\n"ތަރައްގީއާ އެކީގައި ރައްޔިތުން" ހަރަކާތަށް އިދިކޮޅުން ތަފާތު ފާޑުކިޔުމެއް!\nކުޅުދުއްފުށީގައި ބޭއްވި ހިނގާލުމުގައި ސަރުކާރު މުވައްޒިފުން ބައިވެރިވަނީ\nމި ސަރުކާރާއި ރައީސް އަބްދުﷲ ޔާމީނަށް ތާއީދު އޮތްކަން ދެއްކުމުގެ ގޮތުން 25 ރަށުގައި އެއްވަގުތެއްގައި ހޮނިހިރު ދުވަހު ހަވީރު ބޭއްވި "ތަރައްގީއާ އެކީގައި ރައްޔިތުން" ހަރަކާތަށް އިދިކޮޅު ފަރާތްތަކުން ތަފާތު ގޮތަކަށް ފާޑުކިޔައިފިއެވެ.\nހއ އިން ފެށިގެން އައްޑޫ ސިޓީގެ 25 ރަށެއްގައި ގިނަ ބަޔަކު ބައިވެރިވެގެން ހޮނިހިރު ދުވަހު ވަނީ ޚާއްސަ ހިނގާލުންތަކެއް ބާއްވާފައެވެ. މި ހިނގާލުންތަކުގައި ބައިވެރިވި ފަރާތްތަކުން ވަނީ މި ސަރުކާރާއި ރައީސް އަބްދުﷲ ޔާމީނަށް ތާއީދު ކުރާކަން ހާމަކޮށްފައެވެ.\nއަދި އެ ރައްޔިތުން ތިބީ ތަރައްގީއާއި އެކީކަމަށާ މިސަރުކާރުން ގައުމަށް ގެނެސްދޭ ތަރައްގީ ބަލައިގަންނަކަމަށްވެސް އެ ރައްޔިތުން ބުނެފައިވެއެވެ.\n"ތަރައްގީއާ އެކީގައި ރައްޔިތުން" މިނަމުގައި ކުރިއަށް ގެންދިޔަ ހަރަކާތްތަކަށް އިދިކޮޅު ފަރާތްތަކުން ވަނީ ތަފާތު ގޮތަކަށް ފާޑުކިޔުން އަމާޒްކޮށްފައެވެ.\nއެގޮތުން މިސަރުކާރުގައި ޑެޕިއުޓީ މިނިސްޓަރުކަން ކުރެއްވި ރައީސް މައުމޫންގެ ދަރިކަނބަލުން ޔުމްނާ މައުމޫން ކުރެއްވި ޓްވީޓެއްގައި ވިދާޅުވީ މި ހިނގާލުމުގައި ބައިވެރިވި މީހުންނަށްވުރެ ގިނައީ ޕީޕީއެމްގެ ދިދައާއި ފުންޕާހަން ނޫންތޯ ސުވާލު ކުރައްވާފައެވެ.\n"ދިދަ އާއި ފުއްޕާހަން ދެއްތޯ ގިނައީ މީހުންނަށްވުރެ؟" ޔުމްނާގެ ޓްވީޓްގައި ވިދާޅުވެފައިވެއެވެ.\nގުޅިފައިވާ އިއްތިހާދުގެ ތަރްޖަމާން އަދި ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެންބަރު އަހުމަދު މަހުލޫފްވެސް ވަނީ ތަފާތު ގޮތަކަށް މި ހަރަކާތަށް ފާޑު ވިދާޅުވެފައެވެ.\nމަހުލޫފް ވިދާޅުވީ ރައީސް އަބުދުﷲ ޔާމީނަށް އޮތް ތާއީދު ދެއްކުމަށް މިއަދު ބޭއްވި ހަރަކާތުގައި ފިތިބާރުވެގެން ގިނަ ބަޔަކަށް ވަނީ އަނިޔާތަކެއް ލިބިފައިކަމަށެވެ. މި ޓްވީޓްގައި މަހުލޫފް ވަނީ ހޭސްޓެގް ބޭނުންކުރައްވާ "ދެން އަތްޖަހާ" މިހެންވެސް ލިޔުއްވާފައެވެ.\nމީގެ އިތުރަށް މައްޗަންގޮޅީ އުތުރު ދާއިރާގެ މެންބަރު މާރިޔާ އަހުމަދު ދީދީ ވަނީ ރައީސް އަބުދުﷲ ޔާމީނަށް އޮތް ތާއީދު ދެއްކުމަށް މިއަދު ބޭއްވި ހަރަކާތުގައި ތިބި މީހުން ގިނަ ކަމުން ރަށެއްވެސް ވަކިކުރަން ނޭންގުނުކަމަށް ވިދާޅުވެ ޓްވީޓް ކުރައްވާފައެވެ.\nމާރިޔާގެ ޓްވީޓްގައިވެސް ހޭސްޓެގް ބޭނުންކުރައްވާ "ދެން އަތްޖަހާ" ލިޔުއްވާފައިވެއެވެ.\nމަޖިލީހުގެ ހެންވޭރު ދެކުނު ދާއިރާގެ މެންބަރު މުހައްމަދު އަބުދުލްކަރީމު ވިދާޅުވީ ތާއީދު ދައްކަން އުޅުމުގެ ތެރޭގައި ތާއީދު ނެތްކަން މާބޮޑަށްވެސް ހާމަވެގެން ހިނގައްޖެކަމަށް ވިދާޅުވެ މި ހިނގާލުމަށް ޖޯކު ޖައްސަވާފައެވެ.\nމީގެ އިތުރަށް މި ހިނގާލުންތަކުގައި ސިިވިލްސާރވިސްގެ މުވައްޒިފުންނާއި، ސަރުކާރުގެ ވެހިކަލްތައް ބޭނުންކޮށްފައިވާތީ އެކަމަށްވެސް އިދިކޮޅު ފަރާތްތަކުން ވަނީ ފާޑުކިޔާފައެވެ.\nއެމްޑީޕީގެ ޗެއާޕާސަން އަލީ ވަހީދު ވިދާޅުވީ "ތައުލީމީ މަރުކަޒު" ސިއްހީ މަރުކަޒު" ވަކި ޕާޓީއަކަށް ތާއީދު ދައްކަން ނެރޭހާ ހިނދަކު ރާއްޖެ ތަހުޒީބެއްވެސް އަދި ތަރައްގީއެއްވެސް ނުވާނެކަމަށެވެ.\nއަލީ ވަހީދު ވަނީ މި ޓްވީޓާއެކު އެކަން ރަމްޒުކޮށްދޭ ފޮޓޯއެއްވެސް ޓްވީޓް ކުރައްވާފައެވެ.\nމީގެ އިތުރަށް މި ހިނގާލުުމުގައި ސިިވިލްސާރވިސްގެ މުވައްޒިފުން ބައިވެރިކޮށްފައިވަނީ މަޖުބޫރުކޮށްގެން ކަމަށާ އޭގެ ތެރޭގައި ރާއްޖޭގައި މަސައްކަތް ކުރާ ބިދޭސީ ޓީޗަރުންނާއި ނަރުހުންވެސް ހިމެނޭކަމަށް އިދިކޮޅު ފަރާތްތަކުން ވަނީ ފާހަގަކޮށްފައެވެ. އަދި ގިނަ އަދަދެެއްގެ ކުޑަކުދިން ސިޔާސީ ހަރަކާތުގައި ބައިވެރިކޮށްފައިވާކަމަށްވެސް ވަނީ ތުހުމަތުކޮށްފައެވެ.\nޕީޕީއެމުން ބުނީ ރައީސް ޔާމީނަށް އޮތް ތާއީދު 25 ރަށަކުން ދައްކުވައިދީފިކަމަށާ މިއީ ޕީޕީއެމްގެ ސަޕޯޓަރުން އިންތިޒާމުކުރި ހަރަކާތެއްކަމަށެވެ.\nއަދި މި ހިނގާލުންތަކުން އިދިކޮޅު ހަރަކާތަށް ރަނގަޅު މެސެޖްތަކެއް ރައްޔިތުންދީ ރައްޔިތުން ތިބިގޮތް ބުނެދީފައިވާކަމަށެވެ.


vnews - Harry Kane ithuru6aharu Tottenham gai madu kuran ninmaifi\nހެރީ ކޭން އިތުރު ހަ އަހަރު ޓޮޓެންހަމްގައި މަޑުކުރަން ނިންމައިފި\n9 ޖޫން 2018\nޓޮޓެންހަމް އަށް ކުޅެމުން އަންނަ އިންގްލޭންޑްގެ ފޯވާޑް ހެރީ ކޭން އެ ކްލަބުގައި އިތުރު ހަ އަހަރަށް މަޑުކުރުމަށް ކޮންޓްރެކްޓް އާކޮށްފި އެވެ.\nއާ ކޮންޓްރެކްޓާ އެކު އުމުރުން 24 އަހަރުގެ ކޭން 2024 ވަނަ އަހަރާ ހަމައަށް ޓޮޓެންހަމްގައި މަޑުކުރާނެ އެވެ.\nމި ކޮންޓްރެކްޓާ އެކު ކޭން އަށް ހަފްތާއަކު ދެލައްކަ ޕައުންޑް ލިބޭނެ ކަމަށް މީޑިއާ ރިޕޯޓްތައް ބުނެ އެވެ.\nޕްރިމިއާ ލީގުގައި ކުޅޭ ކުޅުންތެރިންގެ ތެރެއިން އެންމެ ބޮޑު މުސާރައެއް ލިބެނީ މެންޗެސްޓަރ ޔުނައިޓެޑަށް ކުޅެމުން އަންނަ އެލެކްސިސް ސަންޗޭޒް އަށެވެ. އެގޮތުން އޭނާ އަށް ހަފްތާއަކު ފަސް ލައްކަ ޕައުންޑް ލިބެ އެވެ.\nކޮންޓްރެކްޓް އާކުރުމަށްފަހު ކޭން ބުނީ ކޮންޓްރެކްޓް އާކުރެވުމުން އެކަމާ ފަހުރުވެރިވާ ކަމަށާއި ވޯލްޑް ކަޕްގެ ކުރިން ކޮންޓްރެކްޓުގެ ކަންތައްތައް ނިންމާލެވުމުން އެކަމާ ހިތްހަމަޖެހޭ ކަމަށެވެ.\nޕްރިމިއާ ލީގުގެ ތިންވަނަ ޓޮޓެންހަމް އިން މިދިޔަ ސީޒަނުގައި ހޯދިއިރު ކޭން ބުނީ މިދިޔަ ސީޒަން ވެސް ދިޔައީ ވަރަށް ރަނގަޅު ގޮތަކަށް ކަމަށާއި ކުރިއަށް އޮތް ވޯލްޑް ކަޕް ވެސް އެފަދަ ގޮތަކަށް ދާނެ ކަމަށް އުއްމީދުކުރާ ކަމަށެވެ.\nމިދިޔަ ސީޒަނުގެ ޕްރިމިއާ ލީގުގައި 30 ގޯލު ކޭން ކާމިޔާބުކުރިއިރު އޭނާ އަށް އަދި މިހާތަނަށް ޓޮޓެންހަމްއާ އެކު ކާމިޔާބީއެއް ހޯދިފައެއް ނުވެ އެވެ. ނަމަވެސް ކޭން ވަނީ މިހާތަނަށް ދެ ފަހަރެއްގެ މަތިން ޕްރިމިއާ ލީގުގެ ރަން ބޫޓު ކާމިޔާބުކޮށްފަ އެވެ.\nޓޮޓެންހަމްގެ ކޮންޓްރެކްޓް ކޭން އާކުރިއިރު އެ ކްލަބުގެ ކޯޗު ޕޮޗެޓީނޯ ވެސް ދާދިފަހުން ވަނީ ކޮންޓްރެކްޓް އާކޮށްފަ އެވެ.


Luthufaru maru: Dhaulathun gina heki thakeh hushahalhaifi\nލުތުފަރު މަރު: ދައުލަތުން ގިނަ ހެކިތަކެއް ހުށަހަޅައިފި\nލުތުފަރުގެ މަރާއި ގުޅިގެން ފުލުހުންގެ ތަހުގީގަށް ފާހަގަވެފައިވާ ކަންކަން ހިމެނޭ ފޮޓޯއެއް\nށ. ޅައިމަގުގައި ދުއްވި "ކުރިމަގު" ބޯޓުގައި މަސައްކަތް ކުރަމުން ދިޔަ ބަންގްލަދޭޝްގެ ރައްޔިތެއް ކަމަށްވާ ލުތުފަރުގެ މަރުގެ މައްސަލާގައި ދައުލަތުން ގިނަ ހެކި މިއަދު ޝަރީއަތަށް ހުށަހަޅައިފި އެވެ.\nލުތުފަރު މަރާލި މައްސަލާގައި ދައުލަތުން ދައުވާ އުފުލީ އޭނާއާއެކު އެ ބޯޓުއި މަސައްކަތް ކުރި ތިން ބިދޭސީން ކަމަށްވާ އަލަމިން އާއި ނޫރުލްއިސްލާމް އަދި އެމްޑީ އަހްތަރު ހުސައިންގެ މައްޗަށެވެ. އެމީހުންގެ މައްޗަށް ކޮށްފައި ވަނީ އެނގިހުރެ މީހަކު މަރާލުމުގެ ދައުވާ އެވެ.\nއެ ދައުވާ އުފުލުމުން އެމީހުން ވަނީ ޖިނާއީ އިޖުރާއަތުގެ ގާނޫނުގެ ދަށުން ކުށަށް އިއުތިރާފުވެ ކުށުގެ އިއުތިރާފު އެއްބަސްވުމުގައި ދައުލަތާއެކު ސޮއި ކޮށްފަ އެވެ. ނަމަވެސް މައްސަލައި ޕްރިލިމިނަރީ އަޑުއެހުމުގައި ތިން މީހުން ވެސް ވަނީ އިއުތިރާފުން ރުޖޫއަ ވެފަ އެވެ.\nއެހެންވެ މި މައްސަލާގައި އެންމެ ފަހުން ބޭއްވި އަޑު އެހުމުގައި ކުރިމިނަލް ކޯޓުގެ ގާޒީ ނިންމެވީ އެ މީހުން ކުށަށް އިންކާރު ކުރާތީ އިއުތިރާފުގެ އެއްބަސްވުން ބާތިލުވެފައިވާ ކަމަށެވެ. އަދި، މައްސަލަ އަލުން ތަހުގީގު ކުރުމަށް މުއްދަތެއް ދިނުމަށް ފަހު އޭރު ކްރިމިނަލް ކޯޓަށް ވެއްދި މައްސަލަ ގާޒީ ވަނީ ބާތިލު ކޮށްފަ އެވެ.\nމިއީ ޖިނާއީ އިޖުރާއަތުގެ ގާނޫނުން ލިބޭ ފުރުސަތެކެވެ. އިއުތިރާފު އެއްބަސްވުމުގައި ޕްރިލިމިނަރީ އަޑުއެހުމުގެ ކުރިން ސޮއި ކުރެވިދާނެ ކަމަށް އޮންނައިރު އެ އަޑުއެހުމުގައި ކުށަށް އިންކާރު ކޮށްފި ނަމަ މައްސަލަ އަލުން ތަހުގީގު ކުރުމުގެ ފުރުސަތު ލިބެ އެވެ. މިފަދަ މައްސަލަތަކަކީ އެ ގާނޫނުގައިވާ ގޮތުން އަލުން ކޯޓަށް ހުށަހެޅޭނެ މައްސަލަތަކެވެ.\nމި މައްސަލަ އަލުން ތަހްގީގުކޮށް މިއަދު ބޭއްވި ޝަރީއަތުގައި އެމްޑީ އަހުތަރު ހުސައިންގެ ވަކީލު ވަނީ މި މައްސަލައިން ތަނާޒުލް ވެފަ އެވެ. އެހެން ކަމުން ގާޒީ ވަނީ މި މައްސަލާގައި އޭނާ ކުރިއަށް ދާން ބޭނުން ވަނީ ވަކީލަކާ އެކުގައިތޯ އައްސަވާފަ ކޮށްފަ އެވެ.\nތަރުޖަމާނަކާއެކު ޖަވާބު ދެމުން އަހުތަރު ބުނީ އޭނާ މި މައްސަލާގައި ކުރިއަށް ދާން ބޭނުން ވަނީ ވަކީލަކާ އެކުގައި ކަމަށާއި ފޯނު މެދުވެެރިކޮށް ވަކީލަކު އައްޔަން ކުރުމަށް އޭނާއަށް މުއްދަތެއް ދިނުމަށް އެދޭ ކަމަށެވެ. ގާޒީ ވަނީ އޭނާ ވަކީލަކު އައްޔަން ކުރަން ފަސް ދުވަހުގެ މުއްދަތެއް ދިނުމަށް ފަހު ދެން ދައުވާ އުފުލާފައިވާ ދެމީހުންގެ މައްސަލައިގެން ކުރިއަށް ދާން ނިންމާފަ އެވެ.\nމިއަދުގެ ޝަރީއަތުގައި ދައުލަތުން ވަނީ އެ ދެ މީހުންނާއި ދެކޮޅަށް ޝަފަވީ 28 ހެއްކާއި ކިތާބީ 14 ހެއްކެއް ހުށަހާޅަފަ އެވެ. އެގޮތުން މި ދެ މީހުންނާއި ދެކޮޅަށް ފުލުހުން ދީފައި ހުރި ބަޔާނާއި ޅައިމަގު ރައްޔިތުންނާއި ޅައިމަގުގައި ދިރިއުޅޭ ބަންގްލަދޭޝް ބައެއް މީހުން ދީފައި ހުރި ބަޔާންތައް ކޯޓަށް ހުށަހަޅާފަ އެވެ. އަދި މީގެ ކުރީގެ ޝަރީއަތުގައި އެ ދެމީހުން ދީފައި ހުރި ބަޔާނާއި ހާދިސާ ހިނގި ގޮތް ކުޅެދީފައިވާ ވީޑިއޯ އާއި ޑީއެންއޭ ރިޕޯޓު ވެސް ހިމެނެވެ.\nއަލަމިން އާއި ނޫރުލް އިސްލާމު ވަނީ އެމީހުން މީގެ ކުރިން ޝަރީއަތަށް ދީފައިވާ ބަޔާންތަކަށް ވެސް އިންކާރު ކޮށްފަ އެވެ. އަދި އަލަމިންގެ ފަރާތުން ދިފާއުގައި ހުށަހަޅާނެ އެއްވެސް ހެއްކެއް ނެތް ކަމަށް ބުނެފައިވާއިރު ނޫރުލްގެ ފަރާތުން ވަނީ ލިޔުމުން ހެކި ހުށަހެޅުމަށް ވަގުތު ދިނުމަށް އެދިފަ އެވެ.\nގާޒީ ވަނީ ހެކި ހުށަހެޅުމަށް އޭނާއަށް ދެ ދުވަހުގެ މުއްދަތެއް ދީފަ އެވެ. އަދި މި ހެކިތަކާއި ގުޅިގެން ދައުލަތުން ހުށަހަޅާން ޖެހޭ ލިޔެ ކިޔުން ހުށަހެޅުމަށް 15 ދުވަހުގެ މުއްދަތެއް ވެސް ދެއްވި އެވެ.\nއަލަމިން އާއި ނޫރުލް އިސްލާމްގެ ވަކީލުން ވަނީ އެމީހުން ބަންދުގައި ތިބޭތާ ގިނަ ދުވަސްވެފައި ވާތީ އެމީހުންގެ އާއިލާތަކަށް ވަރަށް ބޮޑަށް ދަތިތަކާއި ކުރިމަތިވަމުންދާ ކަން ޝަރީއަތުގައި ފާހަގަ ކޮށްފަ އެވެ. އަދި މި މައްސަލައިގެ ޝަރީއަތް ހިނގާގޮތުގެ ތާވަލެއް ފޯރު ކޮށްދިނުމަށް އެދުމާއެކު ވީހާވެސް އަވަހަކަށް މައްސަލަ ނިންމައިދިނުމަ ށްވެސް އަލަމިން އާއި ނޫރުލްގެ ވަކީލު އެދުނެވެ.\nގާޒީ ވަނީ މި މައްސަލަ ކުރިއަށްދާނެ ގޮތުގެ ތާވަލެއް ފޯރުކޮށްދެއްވާނެ ކަމަށް ވިދާޅުވެފަ އެވެ. އަދި އަލަމިން އާއި ނޫރުލްގެ ޝަރީއަތް އެއްކޮށް ކުރިއަށް ގެންދަން ނިންމާ ވަކީލަކު ހަމަޖެހުމުން އެމްޑީ ހޮސައިން އަހުތަރުގެ ޝަރީއަތް ކުރިއަށް ގެންދާނެ ކަމަށް ވެސް ވިދާޅުވި އެވެ.\nނަމަވެސް އަލަމިން އާއި ނޫރުލްގެ ވަކީލުން ބޭނުން ވަނީ މި ތިން މީހުންގެ މައްސަލަ އެއްކޮށް ކުރިއަށް ގެންދަން ބޭނުންވާ ކަމަށް ބުނެފަ އެވެ. ސަބަބެއް ކަމަށް ބުނެފައި ވަނީ މި ތިން މީހުންގެ މައްޗަށް ވެސް އުފުލާފައިވަނީ އެއް ދައުވާއެއް ކަމަށާއި މި މައްސަލަ އަވަހަށް ކުރިއަށް ގެން ގޮސް ނިންމާލެ ވޭނީ އެއްކޮށް ޝަރީއަތް ކުރިއަށް ގެންދިޔުމުން ކަން ގަބޫލު ކުރާތީ ކަމަށެވެ. ގާޒީ މިކަމަށް ވަކި ޖަވާބެއް ނުދެއްވަ އެވެ. މިއަދުގެ ޝަރީއަތް ނިންމާލާފައި ވަނީ މި މިމައްސަލައިގެ ޝަރީއަތެއް ވަރަށް އަވަހަށް ބާއްވާނެ ކަން އިުލާން ކޮށްފަ އެވެ. ކޮން ދުވަހެއް ކަން ވިދާޅުވެފައެއް ނުވެ އެވެ.\nލުތުފަރު މަރާލާފައި ވަނީ އޭނާ އާއެކު ބޯޓުގައި މަސައްކަތް ކުރާ އެހެން ފަޅުވެރިންނާއެކު ޖިންސީ ގުޅުން ހިންގަން މަސައްކަތް ކުރުމުން ކަމަށް މީގެ ކުރިން ފުލުހުންނަށް ދިން ބަޔާނުގައި މި ތިން މީހުން ބުނެފައިވެ އެވެ. ލުތުފަރު މަރާލީ އެކަމުގައި ނުރުހުމުގަ އެވެ.\nބަޔާން ބުނާ ގޮތުން އޭނާ މަރާލީ ބޯޓުގެ ތެރޭގައި އޭނާގެ ކަރުގައި ހިފައިގެނެވެ. އެ އަޑު އިވިގެން އެ ބޯޓު ކައިރިއަށް ބައެއް މީހުން އެއްވި އެވެ. ނަމަވެސް ލުތަފަރު މަރާލި ނޫރުލް އިސްލާމް އެމީހުނަށް ދޮގު ވާހަކައެއް ކިޔައި ދިނީ ކަމަށް ފުލުހުން ވަނީ ބުނެފައި ވެއެވެ. އަދި އެ އަޑަކީ އޭނާ އާއި އަންހެނުން ފޯނުން ކުރި ޒުވާބެއްގެ އަޑު ކަމަށް ބުންޏެވެ.\nބޯޓު ކައިރިއަށް މީހުން އެެއްވާން ފެށުމުން ލުތުފަރު މަރާލުމުގައި ބައިވެރިވި އަނެއް ދެ ބިދޭސީން ލުތުފަރުގެ ހަށިގަނޑު ކައިރީގައި ފިލައި ތިބީ ކަމަށާއި އަދި ހަށިގަނޑު ވާޖަހައިފައި މޫދަށް ފައްތާފައި ބޭއްވުމަށް ފަހު މޫދުން ނަގައި އަންނައުނު ބަދަލުކޮށް އޭނާ ނިދާ ތަނުގައި ބާއްވައި މީހަކު ބޯޓަށް އެރި ނަމަވެސް ލުތުފަރު ބޯޓުގައިވާކަން ދެއްކީ އެވެ.\nއޭގެ ފަހުން ހަށިގަނޑުގައި ތިން ބަސްތާ ޖަހައިގެން 20 ލީޓަރުގެ ކުކިން އޮއިލް ހުސްކުރި ހަމުގެ އެހީގައި ލުތުފަރު ހަށިގަނޑު ގެންދަން މަސައްކަތް ކުރި އެވެ. ނަމަވެސް ތިން ބަސްތާ ލުތުފަރުގެ ހަށިގަނޑުގައި އައްސައިފައިވުމުން، ފަތައިފައި ނުގެންދުވުމުގެ ސަބަބުން ދެ ބަސްތާ ވަނީ ތޮށިގަނޑު މައްޗަށް ދޫކޮށްލައި ކަތޮށިގަނޑު ނިމޭ ހިސާބުން ލުތުފަރުގެ ހަށިގަނޑު ފެއްތީ އެވެ.\nލުތުފަރު މަރާލީ މިދިޔަ އަހަރުގެ މޭ މަހުގެ ތެރޭގަ އެވެ. އޭނާގެ ކަށިތައް ކަމަށް ބެލެވޭ ކަށިތަކެއް ފުލުހުން ވަނީ ކަނޑުގެ އަޑިން ހޯދާފަ އެވެ.\nމޯލްޑިވްސް ޕޮލިސް ސާވިސް ކްރިމިނަލް ކޯޓް ޅައިމަގު


SunOnline: REPORT: miothee Taxi driverunaai Passengerunnah ves halleh!\nމިއޮތީ ޓެކްސީ ޑްރައިވަރުންނާއި ފަސިންޖަރުންނަށްވެސް ހައްލެއް!\nއަޙްމަދު މުޖްތަބާ 08 Jan 2019, 18:39\nމާލެ-ހުޅުމާލެ ފެރީ ޓާމިނަލް ސަރަހައްދުން ފަސިންޖަރުންތަކެއް ޓެކްސީއެއްގެ ހިދުމަތް ހޯދަނީ -- ސަން ފޮޓޯ: މުއާވިއަތު އަންވަރު\nމިފަހަކަށް އައިސް އަހަރެމެންގެ ތެރޭގައި އެންމެ ބޮޑު ޝަކުވާތަކެއް އިވިގެން ދިޔަ އެއް ކަމަކީ، ޓެކްސީ ދަތުރުތަކުގެ ވާހަކައެވެ. ޓެކްސީތަކުން ދޭ ޚިދުމަތުގެ ވާހަކައެވެ. ޓެކްސީ ތަކުގެ އަގުބޮޑު ވާހަކައެވެ. ޓެކްސީތަކުން ބޭނުންވާ ގޮތަކަށް އަގުތަކާ ކުޅެލާ ވާހަކައެވެ. ނުވިތާކަށް ގަވާއިދުތަކާ އުސޫލުތަކަށްވެސް ބޭނުން ގޮތެއް ހަދާލާވާހަކައެވެ. ހަމައެއާއެކު ޓެކްސީ ޑްރައިވަރުންގެ އުދާސްތައްވެސް ހަމަ އެފަދައެވެ.\nމިދައްކަނީ އާދައިގެ ވާހަކައެއް ހެން ހީވެދާނެއެވެ. ނަމަވެސް މިއީ ވަރަށް ބޮޑު ވާހަކައެކެވެ. އެތަކެއް ބައެއްގެ ދިރިއުޅުމާ ގުޅިލާމެހިފައިވާ އަސާސީ ޚިދުމަތެއްގެ ވާހަކައެވެ. ޚިދުމަތް ދޭ ފަރާތާއި ޚިދުމަތް ލިބިގަންނަ ފަރާތަށްވެސް އަވަސް ހައްލެއް ލިބެން ޖެހިފައިވާ ކަމެއްގެ ވާހަކައެވެ.\nޓެކްސީ ޚިދުމަތާ ގުޅިގެން އާންމުންގެ ފަރާތުން މިވަގުތު އެންމެ ބޮޑު ޝަކުވާއަކަށް ވެފައި ވަނީ، ދަތުރުތަކަށް ނަގަމުން އަންނަ އަގު ބޮޑު ވާހަކައެވެ. ޚާއްސަކޮށް، ސިނަމާލެ ބްރިޖް އާންމުންނަށް ހުޅުވާލުމާއެކު މާލެ-ހުޅުލެ، މާލެ-ހުޅުމާލެ އަދި ހުޅުމާލެއާ ހުޅުލެއާ ދެމެދު ކުރާ ދަތުރުތަކުގެ އަގުތަކަށް ގެނައި ބޮޑު ބަދަލުތަކުގެ ޝަކުވާއެވެ. ދައުލަތުގެ ކަމާ ގުޅޭ މުއައްސަސާތަކުން މިކަމަށް ހައްލެއް ހޯދައިދީފައި ނުވާ ކަމުގެ ޝަކުވާއާ ކަންބޮޑުވުންތަކުގެ ވާހަކައެވެ.\nޚިދުމަތެއްގެ ފެންވަރަށް އަންނަ ބަދަލާއި، އަދި އެ ޚިދުމަތް ދިނުމަށް ބޭނުންވާ ވަސީލަތްތައް ހޯދުމަށް ކުރާން ޖެހޭ ހޭދައަކީ ޚިދުމަތުގެ އަގަށް ބަދަލު ގެންނާން މެދުވެރިވާ ބައެއް ކަންތައްތަކެވެ. އެގޮތުން، ރާއްޖޭގައި ޓެކްސީ ކުރާ ފަރާތްތަކުން ޓެކްސީ ޚިދުމަތައް އާންމު ގޮތެއްގައި ބަދަލު ގެނެސްފައި ވަނީ، ތެލުގެ އަގާ ގުޅުވައިގެންނެވެ. ތެލުގެ އަގަށް އަންނަ ބަދަލަކީ މައިގަނޑު ސަބަބުކަމަށްވީ ނަމަވެސް، ޓެކްސީ މަރާމާތު ކުރުމާއި، ޑްރައިވަރުގެ އަމިއްލަ ދިރިއުޅުމުގެ ޚަރަދުތަކާއި މިފަދަ ކަންކަންވެސް މީގެ ތެރޭގައި ހިމެނެއެވެ. އެހެންކަމުން ޓެކްސީ ޚިދުމަތަކީ ހަމަ ހަގީގަތުގައިވެސް ވަރަށް ބޮޑަށް އެކަމާމެދު ބަލައި ދިރާސާކުރާން ޖެހިފައިވާ ޚިދުމަތެކެވެ.\nކުރިން 10 ރުފިޔާއަށް ކުރަމުން އައި ޓެކްސީ ދަތުރުތައް 25 ރުފިޔާއަށް އަދި 25 ރުފިޔާއަށް ކުރަމުން އައި ޕިކަޕް ދަތުރުތައް 50 ރުފިޔާއަށް ބޮޑުކުރީ، އޭރު ދުނިޔޭގެ ބާޒާރުގައި ތެލުގެ އަގު އުފުލުމާ ގުޅިގެންނެވެ. އެ ބަދަލާއެކު ރާއްޖޭގެ ބާޒާރުގައި ވެސް ތެޔޮ ލީޓަރެއްގެ އަގު 12.37ރުފިޔާއަށް އުފުލުމުން އޭރު ދަތުރުތަކުގެ އަގު ބޮޑުކުރި ނަމަވެސް، ފަހުން އެސްޓީއޯއިން ވިއްކަމުން އައި ޕެޓްރޯލާއި ޑީސަލްގެ އަގު 10 ރުފިޔާއަށް ވުރެ ދަށް އަގުތަކެއްގައި ހިފެހެއްޓިގެން ދިޔަ ނަމަވެސް ޓެކްސީއާއި މުދާ އުފުލާ އެހެނިހެން އުޅަނދުތަކުގެ އަގަށް ގެނައި ބަދަލަށް ހަމަ ހިލަމެއްވެސް ނުވިއެވެ. އޭރު އަގު ކުޑަކުރާން ސަރުކާރުން މަސައްކަތްތަކެއް ކުރި ނަމަވެސް އެކަމަށް ހައްލެއް ލިބޭގޮތް ނުވިއެވެ. އަދި އޭގެ ބަދަލުގައި ފެނިގެން ދިޔައީ، ގަވާއިދުތަކާއި އުސޫލުތައް ހުރިގޮތަށް ހުއްޓައި ޚިދުމަތް ދޭ ފަރާތުން ބޭނުން އަގެއް ކިޔާފައި ދަތުރުތައް ވެސް ކުރާން ފެށި މަންޒަރެވެ.\nބްރިޖް ހުޅުވާލުމާއެކު މާލެއާ ހުޅުމާލެއާ ދެމެދު ކުރާ ދަތުރަކަށްވެސް ކޮޅަކަށް 100 ރުފިޔާއާ 250 ރުފިޔާއާ ދެމެދުން އަގުތައް އުފުލައިލީއެވެ. އިތުރު ގޮތެއް ނެތް ފަސިންޖަރުންނަށް ޖެހެނީ އެ އަގުގައިވެސް ދާށެވެ. ނުގޮސްފިއްޔާ ދެން ޖެހޭނީ އެހެން ގޮތެއް ހޯދާށެވެ. ނޫނީ ޓެކްސީއަށް ނާރާށެވެ. އެ ޚިދުމަތް ނުހޯދިޔަސް ޑްރައިވަރުން ތިބީކީ ދޫދޭގޮތަކަށް ނޫނެވެ.\nޓެކްސީތަކަށް ދާ ޚަރަދާއި ލިބޭ އާމްދަނީ\nޓެކްސީ ދަތުރުތަކުގެ އަގާގުޅޭގޮތުން ވާހަކަދައްކާއިރު، އާންމު ގޮތެއްގައި ޓެކްސީ ތަކަށް ކުރާ ޚަރަދަށް ބަލައިލަމާ ހެއްޔެވެ. ގިނަ ޓެކްސީ ޑްރައިވަރުންނާ ވާހަކަ ދައްކާލުމުން ބުނީ، ޓެކްސީ ތަކުން އާންމު ގޮތެއްގައި ދުވާލެއްގެ މައްޗަށް އެންމެ ގިނަވެގެން ތެލަށް ޚަރަދުވާނީ 300 ރުފިޔާ ކަމަށެވެ. އަދި ބޮޑު މައްސަލައެއް ދިމާނުވާ ނަމަ، ސަރވިސްކުރުމާއި އަޑީތެލަށް މަހަކު 450 ރުފިޔާ، އޭސީ މަރާމާތުކުރުމަށް މަހަކު 2500 ރުފިޔާ، ދޮވުމަށާއި ތެޔޮޖެހުމަށް މަހަކު ގާތްގަނޑަކަށް 550 ރުފިޔާ ވަރު ޚަރަދުވާ ކަމަށެވެ. އެހެންކަމަށްވާނަ، ތެޔޮއެޅުމަށާއި އެހެނިހެން ޚަރަދުތައް އެއްކޮށްލުމުން މަހެއްގެ މައްޗަށް 12500 ރުފިޔާ ހޭދަކުރާން ޖެހޭނެއެވެ. މިއީ އާންމުކޮށް ދަތުރުތައް ކުރާ ނަމަ ހިނގާނޭ ޚަރަދެވެ. މީގެ އިތުރުން ޓަޔަރު ހަލާކު ވެއްޖެ ނަމަ، ނުވަތަ އެއްޗެއް ބަދަލުކުރާން ޖެހިއްޖެ ނަމަ އިތުރު ޚަރަދުތައް ދާނެއެވެ.\nއާންމު ގޮތެއްގައި ރަނގަޅަށް ދަތުރުކުރާ ޓެކްސީ ތަކުން، ދުވާލަކު އަށް ގަޑިއިރު މަސައްކަތް ކޮށްލައިގެންވެސް، ހުރިހާ ޚަރަދުތަކެއް ކަނޑާފައި މަހަކު 24000 ރުފިޔާގެ އާމްދަނީއެއް ހޯދައެވެ. އެއީ މިހާރު ކަނޑައަޅާފައިވާ 25 ރުފިޔާގެ ރޭޓުން ހަމަ އެކަނި މާލޭގައި ދަތުރުކޮށްގެންނެވެ. އަދި މާލެއާ ހުޅުމާލެއާ ދެމެދު ކުރާ ދަތުރުތަކަށް މިހާރު ސަރުކާރުން ކަނޑައަޅާފައިވާ 35 ރުފިޔާގެ ރޭޓުން، ދަތުރުކުރާ ނަމަވެސް ހުރިހާ ޚަރަދެއް ކަނޑާފައި މަހަކު 9000 ރުފިޔާގެ ފައިދާއެއް ނެގޭނެއެވެ. އެހެންކަމަށް ވާނަމަ، ރަނގަޅަށް ދަތުރުކުރާ ޓެކްސީތަކުން މަހެއްގެ މައްޗަށް ސާފު ފައިދާގެ ގޮތުގައި، 33،000 ރުފިޔާ ނަގާނެއެވެ. މިއީ ޕީއެޗްޑީ ފެންވަރަށް ކިޔަވައިގެން، ސިވިލް ސަރވިސްގެ މަތީ މަގާމު ތަކުގައި ބުރަކޮށް މަސައްކަތްކުރާ މުވައްޒަފުންނަށްވެސް ނުލިބޭ ވަރުގެ ބޮޑު އާމްދަނީއެއް ނޫން ހެއްޔެވެ.\nޓެކްސީއަކުން މީހަކު ފައިބަނީ -- ފައިލް ފޮޓޯ\nކޮންޑިޝަން ރަނގަޅު ކާރެއްގައި 1 ލީޓަރު ޕެޓްރޯލުން (ގާތްގަނޑަކަށް 11 ރުފިޔާ) 16.5 ކިލޯމީޓަރަށް ދަތުރުކުރެވެއެވެ. ގަޑިއިރެއްގެ ތެރޭގައި މާލެއާ ހުޅުމާލެއާ ދެމެދު އެވްރެޖްކޮށް3ދަތުރު ކުރެވޭނެއެވެ. އެހެންކަމަށް ވާނަމަ، މިހާރު އެކުރާ 100 ރުފިޔާގެ ރޭޓުން ދަތުރުކޮށްލައިގެންވެސް، ދުވާލަކު ހަ ގަޑިއިރުން 1800 ރުފިޔާ ހޯދޭނެއެވެ. އެއީ 26 ދުވަހަށް ބަލާނަމަ، 46،000 ރުފިޔާއެވެ. ތެލާއި އެހެނިހެން ބައެއް ޚަރަދުތަކަށް ކަނޑާފައިވެސް 34000 ރުފިޔާ ހަމައެކަނި މި ރާސްތާއިންވެސް އެބަ ހޯދައެވެ.\nއަވައްޓެރި ގައުމުތަކާއި ސަރަހައްދީ ގައުމުތަކަށް ބަލާއިރު ތެލުގެ އަގު އެންމެ ހެޔޮ ގައުމަކީ ރާއްޖެއެވެ. މިސާލަކަށް އިންޑިއާ، ސްރީ ލަންކާގައި ގޭސް ލީޓަރެއް އުޅެނީ 12 ރުފިޔާއާއި 15 ރުފިޔާއާ ދެމެދުގައެވެ. ބެންކޮކް ފިލިޕީންސަށް ބަލާއިރު 16 ރުފިޔާއަށް އަރައެވެ. ނަމަވެސް މި ގައުމުތަކުގައި ދަތުރު ފަށާއަގު ނިސްބަތުން ކުޑައެވެ. ރާއްޖޭގައި ކިލޯމީޓަރަކަށް މިހާރުވެސް 25 ރުފިޔާ ނަގާއިރު، އިންޑިއާގައި ފުރަތަމަ ކިލޯމީޓަރަށް ނަގަނީ 11 ރުފިޔާއެވެ. ލަންކާގައި6ރުފިޔާއެވެ. ލަންކާގައި އިތުރުވާ ކޮންމެ ކިލޯ މީޓަރަކަށް6ރުފިޔާވަރު ނަގާއިރު، އިންޑިއާގައި ނަގަނީ އިތުރުވާ ކިލޯމީޓަރަކަށް3ރުފިޔާއެވެ. ބެންކޮންކް ފިލިޕީންސް ތަންތާނގައިވެސް ނަގަނީ5ނުވަތަ6ރުފިޔާ ވަރެވެ.\nފުރަތަމަ ގަބޫލުކުރާންވީ ކަމަކީ، ގާނޫނާ ގަވައިދަކީ ހަމައެކަނި އެއްޗެއްގައި ލިޔެފައި އެއަށް ފުރިހަމައަށް އަމަލުކުރާ އެއްޗަކަށް ނުވެއްޖެ ނަމަ އޭގެ ބޭނުމެއް ނޯންނާނޭކަމެވެ. އަދި އުސޫލުތަކެއް އޮވެ، އުސޫލުތަކުން ބޭރުން އަމަލުކުރާން ފުރުސަތު ލިބޭނަމަ، ދެން އެކަމެއް އިސްލާހުކުރުމަކީވެސް ފަސޭހަކަމަކަށް ނުވާނޭކަމެވެ. ހިތާމައާއެކު ވެސް ބުނެލަން ޖެހެނީ އަހަރެމެންގެ ތެރޭގައި ގިނަ ކަންކަން ހުރީ މިގޮތަށް ކަމެވެ.\nޓެކްސީގެ މައްސަލަތަކަށް ހައްލެއް ހޯދާން ބަލާއިރު، އެންމެ ފުރަތަމަ ކުރާންވީ ކަމަކީ، ޓެކްސީތައް ފުރިހަމައަށް މޮނިޓަރ ކުރެވޭނެ އިންތިޒާމެއް ހަމަޖެއްސުމެވެ. އަދި ޑްރައިވަރުންނާއި، ޚިދުމަތްދޭ މަރުކަޒުތަކަށްވެސް ފަސޭހަ އުސޫލުތަކެއް ގާއިމުކުރުމެވެ. މިއާއެކު ޚިދުމަތް ލިބިގަންނަ ފަރާތްތަކަށްވެސް ގަބޫލުކުރެވޭނެ ފަދަ، ދެފުށް ފެންނަ ނިޒާމެއް ގާއިމުކުރާންވީއެވެ.\nއުބާ ފަދަ ޒަމާނީ ޚިދުމަތްތައް މިހާރު ރާއްޖޭގައި ވެސް ބޭނުން ކުރެވިދާނެ-- ފޮޓޯ: އެފްރިކަން އެންޓަރޕްރެނިއަރ\nދިވެހީން "އެންމެ ފަރިތަ" ސިންގަޕޫރާއި އިނގިރޭސިވިލާތަށް ބަލާއިރުވެސް ޓެކްސީ ޚިދުމަތަކީ ދައުލަތުން ވަރަށް ޚާއްސަ އަހައްމިޔަތުކަމެއް ދޭ ޚިދުމަތެކެވެ. އެގޮތުން އަގުތައް ކަނޑައެޅުމުގައާއި ޚިދުމަތުން އަގުނަގާނެ އުސޫލުތައް ވެސް ފައްކާކުރަނީ އެކަމުގެ ފަންނީ ދިރާސާތައްކޮށް، އެކަމުގެ ފަންނީ މާހިރުންގެ އެހީއާއެކުއެވެ.\nއަހަރެމެންވެސް މިއަދު ދާންވީ، މީޓަރޑް ޓެކްސީއާ ދިމާއަށެވެ. އަދި ދަތުރުތައް ބުކިންގ ހެދުމަށާއި، މޮނިޓަކުރުމަށް އޫބަރ، ޕިކްމީ، ފަދަ މޯބައިލް އެޕްލިކޭޝަނެއްވެސް ބޭނުންކުރާންވީއެވެ. ސަރުކާރުންވީ މިޚިދުމަތް ތައާރަފްކުރާށެވެ. ޓެރިފްތަކެއް ކަނޑައަޅަންވީއެވެ. ދަތުރު ފަށާއިރު ދޭންޖެހޭ އަދަދަކާއި، ކޮންމެ ކިލޯ މީޓަރަކަށް އިތުރުވާ އަގަކާއި، ދަތުރުތަކުގައި މަޑުކުރާން ޖެހޭ ހާލަތުގައި ޗާޖުކުރާނޭ އަގުތަކެއް ތައާރަފްކުރާންވީއެވެ. އޭރުން ހަމަ ޔަގީނުންވެސް ޚިދުމަތް ދޭ ފަރާތާއި ޚިދުމަތް ހޯދާ ފަރާތަށްވެސް ވާނުވާ ވަރަށް ސާފުވާނެއެވެ.\nދުނިޔޭގެ އެހެން ގައުމުތަކުގައިވެސް ޓެކްސީގެ މައްސަލައަކީ ބޮޑު މައްސަލައެކެވެ. ޚާއްސަކޮށް އަވައްޓެރި އިންޑިއާ އަދި ސްރީ ލަންކާއަށް ބަލައިލި ކަމުގައިވީ ނަމަވެސް، އަހަރެމެންގެ ތެރޭން އެގައުމުތަކަށް ދަތުރުކޮށްފައިވާ ގިނަ ބަޔަކު ވާނީ ޓެކްސީ ޑްރައިވަރުންގެ އުނދަގޫ ތަކާއި އޮޅުވާލުންތައް ވަރަށް ރަނގަޅަށް ތަޖްރިބާކޮށްފައެވެ. އެއީ މިރާއްޖޭގައި އެކަނި ވާކަންތައްތަކެއްވެސް ނޫނެވެ. ނަމަވެސް އަހަރެމެން ކޮންމެ ކަމެއްގަވެސް ދަސްކުރާންވީ އެންމެ ރަނގަޅު، އެންމެ ރީތިގޮތް ނޫންތޯއެވެ. އަވައްޓެރި ގައުމުތަކާއި އަވައްޓެރި ނޫން ގައުމުތަކުގައިވެސް އެންމެ ފުރިހަމައަށް މިކަން ކުރަނީ، މީޓަރު ޓެކްސީތަކުގައެވެ. އެންމެ އިތުބާރާއެކުވެސް ކުރަނީ މީޓަރު ޓެކްސީތަކުންނެވެ. މީޓަރު ޓެކްސީ ތަކުގައިވެސް މިކަންކުރަނީ މިހާރުގެ އެންމެ ޒަމާނީ ވަސީލަތްތަކުގެ އެހީގައެވެ.\nބީއެމްއެލް 'ކޭޝްލެސް ރައިޑް' ޚިދުމަތް -- ފޮޓޯ/ ބީއެމްއެލް\nދަތުރުކުރާ ދުރުމިނާ، މަގުތަކާ، މަންޒިލާ ހުރިހާ ކަމެއް ވެސް މިޒަމާނުގައި މޮބައިލް އެޕްލިކޭޝަނެއްގެ އެހީގައިވެސް ބަލައިލެވެއެވެ. ދަތުރަށް ޚަރަދުވާނޭ އަދަދުވެސް ދުރާލައި ލަފާކޮށްލެވެއެވެ. އަދި ޚިދުމަތް ދޭފަރާތާ ޚިދުމަތް ހޯދާ ފަރާތާ، ޚިދުމަތް މޮނިޓަރކުރާން ޖެހޭ ފަރާތަށްވެސް ވަރަށް ފަސޭހައެވެ. ކޮން ޓެކްސީއަކުން ދަތުރުކުރީ ކޮން މަންޒިލަކަށް ކޮން ވަގުތެއްގައި ކަން އެނގެއެވެ. ދަތުރަކަށް، ނުވަތަ ދުވާލެއްގެ މައްޗަށް، ނުވަތަ މަސްދުވަހަށް އަދި އަހަރު ދުވަހުގެ އާމްދަނީ ބަލައިލެވެއެވެ. ޚިދުމަތުގައި ހޭދަކުރި ވަގުތުވެސް ބަލައިލެވެއެވެ. އެންމެ ފުރިހަމަ އޯޑިޓެއް ހަދާލަން ގިނަ ވަގުތެއް ނުނަގައެވެ.\nމާލޭގައި އެންމެ ދިގުކޮށް ދަތުރެއް ކުރާނަމަ، މިސާލަކަށް މާލެ ވަށައިގެން އޮންނަ ރާސްތާގެ ދިގު މިނަކީ، 5.34 ކިލޯމީޓަރެވެ. މަޖީދީ މަގު އެއްކޮޅުން އަނެއްކޮޅަށް ގާތްގަނޑަކަށް ދެ ކިލޯމީޓަރު ހަމަ ނުވާނެއެވެ. މާލެއާ ހުޅުމާލެއާ ދެމެދު ކުރާ ދަތުރުގެ ދިގުމިން އުޅޭނީ ބްރިޖް ހިމެނޭގޮތަށް ގާތްގަނޑަކަށް 10 ކިލޯމީޓަރެވެ. އެހެންކަމުން އާންމު ގޮތެއްގައި މާލެތެރޭގައި އެއް ކިލޯ މީޓަރުގެ ދުރު ދަތުރެއްވެސް ކުރާން ޖެހޭނީ މަދު ފަހަރެއްގައެވެ. އާންމު ރައްޔިތުންގެ ޚިޔާލާއި ހުށަހެޅުންތަކަށް ބަލާއިރު، މިހާރު ދަތުރަކަށް މިނަގާ 25 ރުފިޔާ އަކީ ބޮޑު އަގެކެވެ. އޭގެ ބަދަލުގައި ދަތުރު ފަށާއަގަކީ 15 ރުފިޔާ، އަދި ދެ ކިލޯމީޓަރުން ފެށިގެން އިތުރުވާ ކޮންމެ ކިލޯ މީޓަރަކަށް5ރުފިޔާ ނެގިދާނެއެވެ.\nމަތީގައި އެވާގޮތަށް އަގުތަކެއް ކަނޑައެޅިއްޖެ ނަމަ، ފުރަތަމަ ދެ ކިލޯމީޓަރަށް 15 ރުފިޔާ ނެގިކަމުގައިވީ ނަމަވެސް، މާލެއިން ހުޅުމާލެއަށް ކުރާ ދަތުރުތަކުން ޓެކްސީތަކަށް 60 ރުފިޔާވަރު ލިބޭނެއެވެ. އޭރުންވެސް ހަމައެކަނި މާލެއާ ހުޅުމާލެއާ ދެމެދު ދުވާލަކު ހަގަޑިއިރު ރަނގަޅަށް ދަތުރުކޮށްލައިގެންވެސް ޓެކްސީ ޑްރައިވަރުންނަށް މަހެއްގެ މައްޗަށް 28،000 ރުފިޔާވަރު ހޯދޭނެއެވެ. އަދި ފަސިންޖަރު މީހާވެސް ހިތްހަމަޖެހިގެން ޚިދުމަތް ހޯދާނެއެވެ.\nސަރުކާރުން މިހާރުވެސް ވަނީ، ޓެކްސީ ޚިދުމަތް ރަނގަޅުކުރުމަށް މަސައްކަތްތަކެއް ފަށައިފައެވެ. އަދި މީޓަރޑް ޓެކްސީއާއި ޓެކްސީ ޚިދުމަތް މޮނިޓަރކުރާނޭ އެޕްލިކޭޝަނެއް ފައްކާކުރުމުގެ ޚިޔާލުވެސް ގެންގުޅޭކަންވަނީ ހާމަކޮށްފައެވެ. އެހެންކަމުން މިފަދަ ޚިދުމަތެއް ފައްކާކުރުމަށް މިއީ ހަމަ އެންމެ މުނާސަބު ވަގުތެވެ. މިއީ ހަމަ ހަގީގަތުގައިވެސް ވިސްނާލަންވީ ކަންތައްތަކެއް ނޫންތޯއެވެ.


އިސްތިޢުމާރުން ފެށިފެށުން ފިކުރީ ވަކިތަކަކަށް – shafiu.mv\nOctober 17, 2020 މުޙައްމަދު ޝާފިޢު\n– ދުނިޔޭގެ ޤައުމުތަކުން ފަޤީރުކަން ނައްތާލައި ތަރައްޤީ ކުރުމުގެ ނަމުގައި.\n– ބައިނަލް އަޤުވާމީ ދަނޑުގައި އެބައިމީހުންގެ އާރާއި ބާރު ދެމެހެއްޓުމަށް.\n– ޔޫރަޕްގެ އުފެއްދުންތައް ވިއްކާނެ ބާޒާރުތައް ހޯދުމަށާއި\n– މަސައްކަތްކުރާނެ އަގުހެޔޮ އަތްތަކެއް ހޯދުމަށް.\n– ތަކެތި އުފެއްދުމަށްޓަކައި ހެޔޮއަގުގައި ނުވަތަ ހިލޭ ރޯމެޓީރިއަލް ހޯދުމަށް.\n– ޔޫރަޕްގެ ބޮޑެތި ސިޔާސީ ވެރިން މަޝްހޫރުވެގަތުމަށް.\nއިގިރޭސިވިލާތް، ފަރަންސޭސިވިލާތް، ރަޝިޔާ، އިޓަލީ\nޢަދަން، މިޞްރު، އިންޑިޔާ، ދިވެހިރާއްޖެ، ޢިރާޤު، ކުވައިތު\nލުބްނާން، މަޣުރިބް، އަލްޖަޒާއިރު، ސޫރިޔާ\n– މުސްލިމުންގެ ކުރިއެރުމާއި ހޭލުންތެރިކަން ނައްތައިލުމަށް އެތެރެއާއި ބޭރުން މަސައްކަތްކުރުން.\n– މުސްލިމުން ބިނާކުރި އިންސާނީ ޙަޟާރަތް ނައްތާލުމަށް މަސައްކަތްކުރުން.\n– އިސްލާމީ ޝަޚްޞިއްޔަތު ނައްތާލަން މަސައްކަތްކުރުން.\n– އެބައިމީހުން ބޭނުންވާ ފަސާދައިގެ “އޮއްތައް” އަމިއްލަ ފަސްގަނޑުގައި “މުޑުވައްކުރާނެ” އެބައިމީހުން ގެ ފިކުރުގެ “ދަނޑުވެރިންތައް” އެފަދަ ޤައުމުތަކުގައި އުފައްދާފައިވުން. މިފަދަ މީހުންނަކީ ޢާއްމުކޮށް ހުޅަނގުން ތަޢުލީމު ޙާޞިލްކުރުމުގެ ސަބަބުން އެބައިމީހުންގެ ސިކުނޑި ދޮވެވިފައި ތިބޭ، ލާދީނީ، އަދި ސެކިއުލަރ ވިސްނުމާއި އެމީހުން ބުނާ “މެދުމިނުގެ އިސްލާމްދީން” ނުވަތަ މޮޑަރޭޓް އިސްލާމްދީނަށް އަރާތިބި މީހުން\n– އިސްލާމީ އުސޫލުތަކާ މުސްލިމުން ދުރުކުރުމަށް މަސައްކަތްކުރުން – މިކަން ޢާއްމުގޮތެއްގައި ކުރަނޭ އެކިއެކި ތަންތާޖެހޭ ތަޢުލީމާއި (ވަށާޖެހޭ ތަޢުލީމާއި) ޤައުމުގެ މަންހަޖު ނޮޓް ސޯ އިސްލާމިކް (އިސްލާމްދީނާ ބީރައްޓެހި) ގޮތަށް ބަދަލުކޮށްގެން\n– ދީނަށް ކުރާ އިތުބާރު ނައްތާލުމަށް މަސައްކަތްކުރުން- ދީނުގައިވާ ޙައްދުތަކަށް ޖޯކުޖެހުމާއި ޙަޖޫޖެހުމަކީ ޢާއްމުކަމަކަށް ހަދައި އެކަމަކީ ޤައުމުގެ މުސްލިމުން ކަންބޮޑުވާކަމެއް ކަމުގައިވެފައި ވަނިކޮށް އެކަން ޢާއްމު ކުރިމިންވަރުން އެކަމަކީ އެހާ ބޮޑު ކަމަކަށް މުސްލިމުންނަށް ނުވެ، ދީނީ ކަންތައްތަކަކީ އާދައިގެ ކުދި ކުދި ކަންތައްތައް ކަމުގައި ބަލަންފަށާ ދަރަޖައަށް އެބައިމީހުންވެސް ވިސްނުންދެއެވެ.\n– މުސްލިމުންގެ އެއްބައިވަންތަކަން ނަގާލުމަށް މަސައްކަތްކުރުން – ޑިމޮކްރަސީއާއި ރައްޔިތުންގެ ވެރިކަމާއި، އަންހެނުންގެ ޙައްޤުތަކާއި އިންސާނީ ޙައްޤުތަކުގެ ނަމުގައި – ބައިބައިވެ ކުނިވެ ފުޅައަޅާފައިވާ ނާކާމިޔާބު ދުނިޔަވީ ނިޒާމްތައް ގެނެސް – ކުލައަށް އަޅުކަންކޮށް، އެއްބަޔަކު އަނެއްބަޔަކަށް ތަޅާފޮޅާ، ޢާއިލާގެ އަފުރާދުންގެ މެދުގައިވެސް ސިޔާސީ ދެކޮޅުވެރިކަން އުފައްދާ ރަށްރަށުގެ މުޖްތަމަޢުތައްވެސް ފަސާދަކޮށް މުޅި ޤައުމުގެ އެކުވެރިކަން ނަގާލަނީވެސް “ހެޔޮވެރިކަމާއި” “ރައްޔިތުންގެ ވެރިކަމާއި” “ޑިމޮކްރަސީ” ގެ ނަމުގައެވެ.\n– އިންޑިޔާ، ޒެންޒިބާރު، އަދި ޗާޑް ފަދަ އިސްލާމީ ބައެއް ޤައުމު ތަކުގައި ޢަރަބި އަކުރުގެ ބަދަލުގައި ލެޓިން އަކުރު ބޭނުންކުރަން ފެށުން. ޢަރަބި ބަސް އިސްތިޢުމާރު ކުރުމަކީ އިސްލާމްދީން އިސްތިޢުމާރުކުރުން ފަދަކަމެކެވެ. އެހެނީ އެދީނުގެ ކަންޒުތަކުގެ ތަޅުދަނޑިތަކަކީ ޢަރަބި ބަހެވެ. ޢަރަބި ބަހާ ނުލާ އެ ނުހުޅުވޭނެއެވެ.\n– ތުރްކީ، މެލޭޝިއާ، ވަޟަޢީ ޤާނޫނު ތަޢާރަފްވުން. – ޔުނިވަރސިޓީ ތަކުގެ މަންހަޖުތައް ހުޅަނގުގެ ތައްގަނޑަށް ކަފާ، އެފަދަ ތަންތަނަކީވެސް “މޮޑެރޭޓް” އިސްލާމުން އުފައްދާ ތަންތަނަށް ހަދައި ޖިހާދުކުރުންފަދަ ދީނުގެ މުހިއްމު ވާޖިބުތައް އެއީ އިސްލާމުން ކިޔަވަން ނުޖެހޭ ކަންކަމަށް ހަދައިފިއެވެ.\n– އިސްލާމީ ޡަޤާފަތް ގެއްލިގެން ދިއުން – އިސްލާމީ ޘަޤާފަތަކީ ބީރައްޓެހި އެއްޗަކަށް ހެދުމަށްޓަކައި ސިޔާސީގޮތުން ގިނަ ގުނަ މަސައްކަތްތަކެއް ކުރެވެއެވެ. ދީނަކީ ހަމައެކަނި މިސްކިތުގައި އޮންނަންޖެހޭނެ އެއްޗަކަށް ހަދައި ދައުލަތް ހިންގުމުގެ ނިޒާމުން އިސްލާމީ ޘަޤާފަތް ފޭކޮށް، ހުޅަނގުގެ ވަޟަޢީ ނިޒާމްތައް ވައްދައި، ކޮރަޕްޝަނާއި ފަސާދައިގެ ވިހަގަދަ މޫތައް ފަތުރައި، މަސްތުވާތަކެއްޗާއި މާރާމާރީ ޢާއްމުކޮށް، މުޖްތަމަޢުގެ ޞުލްޙަ މަސަލަސްކަމާއި އަމަން އަމާންކަން ވެއްޔާ މޮޑެވި، ޒަމާނީ މުވާޞަލާތީ ވަޞީލަތްތަކުގެ އެހީގައި މުސްލިމުން އެމީހުންގެ ޘަޤާފަތާ އަދި ދީނާ ދުރުކުރުވައެވެ.


Yameen ge Maruge Massalaigai Hukum Kurun Faskoffi ޔާމީންގެ މަރުގެ މައްސަލައިގައި ހުކުމް ކުރުން ފަސްކޮށްފި – Huvadhoo News Yameen ge Maruge Massalaigai Hukum Kurun Faskoffi Huvadhoo News\nޔާމީންގެ މަރުގެ މައްސަލައިގައި ހުކުމް ކުރުން ފަސްކޮށްފި\nމީޑިޔާ އެކްޓިވިސްޓް ޔާމީން ރަޝީދުގެ މަރާއި ގުޅިގެން ހުކުމް އިއްވަން ތާވަލް ކުރެވުނު އަޑުއެހުން ފަސްކޮށްފައިވާ ކަމަށް ކްރިމިނަލް ކޯޓުން ވިދާޅުވެއްޖެއެވެ.\nކްރިމިނަލް ކޯޓުން ވިދާޅުވި ގޮތުގައި ހުކުމް އިއްވެވުމަށް ބާއްވާ ޝަރީއަތުގެ މަޖިލިސް ލަސްކޮށްފައިވަނީ އާއިލާގެ މީހެއްގެ ބަލި ހާލަތު ހުރިގޮތުން އަޑުއެހުމުގައި ބައިވެރި ނުވެވޭނެތީއެވެ.\nއޭޕްރިލް 23، 2017 ވަނަ ދުވަހުގެ ރޭ ދަންވަރު މ. ސްޕެޓީއުލާ ގޭ ސިޑި ކައިރި އަނިޔާވެރި ގޮތަކަށް ޔާމީން ރަޝީދު މަރާލި މައްސަލާގައި ދައުލަތުން ދައުވާ އުފުލީ ހ. އަންނާރުމާގޭ އިސްމާއިލް ހައިޝަމް ރަޝީދާއި މ. އިރާސްމިކުގެ، އަހުމަދު ޒިހާން އިސްމާއީލާއި ގދ. ގައްދޫ ސިންދުބާދުގޭ، މުހައްމަދު ދިފްރާނާއި މ. ކުދެހިގެ ހަސަން ޝިފާޒާއި މ. ތާއިފް، އިސްމާއިލް ރަޝީދާއި މ. ކޮޅުފުށީ އީސްޓް، ހުސައިން ޒިޔާދުގެ މައްޗަށެވެ.\nއެ އެންމެންގެ މައްޗަށް އުފުލާފައި ވަނީ ތޫނުއެއްޗެއް ބޭނުންކޮށްގެން ގަސްތުގައި މީހަކު މަރާލުމުގެ ދައުވާއެވެ.\nމިމައްސަލައިގައި ނޮވެމްބަރ 18 ވަނަ ދުވަހު ބޭއްވުނު އަޑުއެހުމުގައި ޤާޒީ އާދަމް މުހައްމަދު ވިދާޅުވީ ކުރިޔަށް އޮތް 30 ދުވަސްތެރޭ ހުކުމް ކުރައްވާނެ ކަމަށެވެ. އެހެންނަމަވެސް އާއިލާގެ އެދުމަށް މިއަޑުއެހުން މިވަނީ ފަސްކޮށްފައެވެ.\nޔާމީން ރަޝީދުގެ އާއިލާއިން ހުރިހާ އަޑުއެހުމެއްގައި ބައިވެރިވެފައިވާތީ ހުކުމް ކުރަން ބާއްވާ އަޑުއެހުމުގައިވެސް ބައިވެރިވާން ބޭނުންވެގެން އަޑުއެހުން ފަސްކޮށްދެއްވުމަށް އެދި އާއިލާއިން ވަނީ ކްރިމިނަލް ކޯޓުގައި އެދިލައްވާފައެވެ.\nމީގެ ކުރިންވެސް މައްސަލަ ނިންމެވުމަށް މި މައްސަލަ ބެއްލެވި ގާޒީން ތާވަލް ކޮށްފައިވެއެވެ. މި މައްސަލަ މިހާރު ބައްލަވަމުން ގެންދަވާ ގާޒީ އަކީ މި މައްސަލަ ބައްލަވާ ތިންވަނަ ގާޒީއެވެ. މީގެ ކުރިން މައްސަލަ ބެއްލެވީ މިހާރުގެ ސުޕްރީމް ކޯޓުގެ ގާޒީ އަލީ ރަޝީދު ހުސައިންގެ އިތުރުން މިހާރު އިސްތިއުފާ ދެއްވާފައިވާ ގާޒީ އިބްރާހީމް އަލީއެވެ.\nކްރިމިނަލް ކޯޓު ޔާމީން ރަޝީދު


މާލެ ފުރަބަންދު ކުރަން ހުށަހަޅައިފި\nއިމާރާތަކުން ވެއްޓުނު މީހަކަށް ފަރުވާ ދޭން ފަށައިފި\nފްލޫ ކްލިނިކް ހިންގުމުގެ ހުއްދަ އަމިއްލަ ފަރާތްތަކަށް\nއާލިއާ އާއި ރަންބީރުގެ ބްރައްމަސްތުރާ ރިލީޒް ކުރާނީ އަންނަ އަހަރު؟\nހޮޓަލަކަށް ވަދެ ކާން އިންދައި، އެހެން މޭޒެއްގައި ތިބި ބަޔަކު އަޑުބާރުކޮށް ލަވަޖެހުމުން، ކުރީގެ މަޝްހޫރު ލަވަކިޔުންތެރިޔާ އަބްދުއްރާޒިގް އަލީ (ރާއްޓޭ) ހިތްހަމަނުޖެހިގެން އެވާހަކަ ފޭސްބުކްގައި ހިއްސާކޮށްފިއެވެ.\nކުރިން ބޮޑުބެރު ލަވަ ކިޔައިގެން މަޤުބޫލުކަން ހޯދި ރާއްޓޭ މިހާރު އެ ދާއިރާ ދޫކޮށް އުޅެނީ ދީނީ ކަންކަމަށް މީހުން ހޭލުންތެރިކުރުވުމުގައެވެ. އެގޮތުން އިސްލާމް ދީނަށް މީހުން އަހުލަވެރިކުރުވުމަށް، ފޭސްބުކް މެދުވެރިކޮށް ވަރަށް ގިނައިން ޕޯސްޓުކުރެއެވެ.\nރާއްޓޭ މިރޭ ފޭސްބުކްގައި ޖެހި ސްޓޭޓަސްގައި ބުނީ، މިއަދު އޭނާ އެކަނި ހޮޓަލަށް ކާން ވަދެ، ކާ އެއްޗަކަށް އޯޑަރު ކުރި ހިސާބުން އެހެން މޭޒެއްގައި ތިބި ބަޔަކު އޭނާ ކައިނިމެންދެން އަޑުގަދަކޮށް ލަވަޖަހަމުންދިޔަ ކަމަަށެވެ.\n“މިތަނަށް އައިސް ވައިންއިރުވެސް ނުޖަހާ ލަވައެއް” ރާއްޓޭ ލިޔެފައިވެއެވެ. އޭނާ އެ އަމަލު ސިފަކޮށްފައިވަނީ އޭނާއަށް އަމާޒުކޮށް ކުރި “ޖެއްސުމެއްގެ” ގޮތުގައެވެ.\n“އެހެން މީހުންވެސް ދުނިޔޭގަ އުޅޭކަން ހަނދާން ނެތޭ ލަވާ ޖަހާ މީހުން!” ރާއްޓޭ ބުންޏެވެ. އޭނާ ބުނީ އެމީހުން އަމިއްލައަށް އުފާވީމައި ނިމުނީ ކަމަށާއި، އެހެން މީހަކަށް އުނދަގޫވޭތޯ ބަލާލުމެއް ނޯންނަ ކަމަށެވެ.


ވަޒީފާގެ ފުރުސަތު: ހިއުމަން ރިސޯސް ޑިވެލޮޕްމަންޓް މެނޭޖަރ- އެމް.އެސް3(ސެކްޝަން ހެޑް)\n11th އޭޕްރީލް 2018, 12:00 އިއުލާން\nމިކޮމިޝަނުގެ ނަންބަރު (A)BA/2018/35 އިޢުލާނުއިން އެކަށީގެންވާ އަދަދަށް އެޕްލިކޭޝަން ފޯމު ލިބިފައިނުވާތީ، އަލުން މި މަޤާމަަށް އިޢުލާނުކުރަމެވެ.\nހިއުމަން ރިސޯސް ޑިވެލޮޕްމަންޓް މެނޭޖަރ - އެމް.އެސް3(ސެކްޝަން ހެޑް)\nކޮމިޝަނުގެ ރަސްމީގަޑިއާއި ނުރަސްމީ ގަޑީގައިވެސް މަސައްކަތްކުރާ ގޮތަށް.\nހިއުމަން ރިސޯސް އެންޑް ޕްރޮފެޝަނަލް ޑިވެލޮޕްމަންޓް ސެކްޝަންގައި ހިމެނޭ މަސައްކަތް ހިނގާ ނުހިގާގޮތް ބަލާ މޮނިޓަރ ކުރުން.\nމި މަސައްކަތްތަކަށް ޝައުޤުވެރިވާ ފަރާތްތަކުން 19 އެޕްރީލު 2018 ވާ ބުރާސްފަތި ދުވަހުގެ 15:00ގެ ކުރިން އިލެކްޝަންސް ކޮމިޝަން އަށް ހުށަހަޅަންވާނެއެވެ.\nހިއުމަން ރިސޯސް ޑިވެލޮޕްމަންޓް މެނޭޖަރ (އެމް.އެސް 3) ބަލާ މިންގަނޑު\n25 ރަޖަބު 1439\n11 އެޕްރީލު 2018


ތ.ގުރައިދޫ ނަންބަރު: 75/2018\n3- މަސައްކަތުގެ ހުނަރާއި، ފެންވަރާއި ޤާބިލުކަމާއި ސިފަތައް ދެނެގަތުމަށް އިންޓަރވިއު ކުރުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 06 ޖޫން 2018 ގެ 14:00 ގެ ކުރިން، ތ.އަތޮޅު މަދަރުސާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،6ޖޫން 2018 އާއި7ޖޫން 2018 އާ ދެމެދު، ތ.އަތޮޅު މަދަރުސާ ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7954995 އަށެވެ. އީ-މެއިލް ކުރާނީ [email protected] އަށެވެ.\n14 ރަމަޞާން 1439\nސުންގަޑި: 06 ޖޫން 2018 1400


މިއިދާރާގެ މިދަންނަވާ މަޤާމަށްމީހަކު ހޯދަން ބޭނުންވެގެން ކުރި މިއިދާރާގެ ނަމްބަރ: 373-INDIV/2019/12(IUL) 06 އޯގަސްޓް 2019 އިޢުލާނު ބާޠިލް ވުމާގުޅިގެން އަލުން އިޢުލާނުކުރަމެވެ.\nސީނިއަރ އޮފިސަރ ގްރޭޑް2\nނިލަންދެ އަތޮޅު އުތުރުބުރީ ދަރަނބޫދޫ ކައުންސިލުގެ އިދާރާ ފ.ދަރަނބޫދޫ\n01. ސަޕޯޓިން ކޯ އެލަވަންސް.\n02. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސް ފަރުވާގެ ޚިދުމަތް.\n03. ދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ކޮންޓްރިބިއުޝަން\n04. ސިވިލްސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާއާއި ރަމަޟާންމަހުގެ ޢިނާޔަތު ފައިސާއާއި، ދަތުރު އެލަވަންސް.\nބިޒުނަސް އެޑްމިންޓްރޭޝަން، ބިޒްނަސް މެނޭޖްމަންޓް، ޕަބްލިކް އެޑްމިންސްޓްރޭޝަން ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން 02 އަހަރު ދުވަހުގެ މަސައްކަތުގެ ތަޖްރިބާ ލިބިފައިވުން. ނުވަތަ\nބިޒުނަސް އެޑްމިންޓްރޭޝަން، ބިޒްނަސް މެނޭޖްމަންޓް، ޕަބްލިކް އެޑްމިންސްޓްރޭޝަން ދާއިރާއަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7 ނުވަތަ 8ގެ ސަނަދެއް ހާސިލްކޮށްފައިވުން.\nކައުންސިލްގެ ފަރާތުން އިންތިޒާމްކޮށް ބަލަހައްޓަންޖެހޭ ކޮންފަރެންސްތަކާއި އެކިއެކި ބައްދަލުވުންތައް އިންތިޒާމް ކުރުން.\nރަށަށް ވަޑައިގަންނަވާ އިއްޒަތްތެރިންނާއި ވަފުދުތަކުގެ ބޭފުޅުންނަށް މެޙްމާންދާރީ އަދާކުރުން.\nކައުންސިލުން ހަދާ ޤަވާޢިދުތަކާއި އުޞޫލުތައް ލިޔެ ބެލެހެއްޓުން.\nކައުންސިލްގެ ޖަލްސާތަކާއި ބައްދަލުވުންތަކުގެ ލިޔެކިއުން ފުރިހަމަކޮށް ބެލެހެއްޓުން.\nކައުންސިލުން އެކިފަރާތްތަކަށް މައުލޫމާތު ދިނުން.\nއެކިއެކި އިންތިޚާބުތަކާއި ބޯހިމެނުމާބެހޭ ކަންތައްތަކުގެ ލިޔެކިއުން ބެލެހެއްޓުން.\nޚާއްޞަ އެހީއަށް ބޭނުންވާ މީހުންނާއި ސަރުކާރުންދޭ އެކިއެކި އެހީތައް ލިބެންޖެހޭ މީހުންގެ ކަންތައްތައް ބެލެހެއްޓުން.\nލައިބުރަރީގެ ޚިދުމަތް ދިނުން.\nކުލަބު ޖަމްޢިއްޔާތަކާއި ކޮމެޓީތަކާގުޅޭ ކަންތައްތަކުގައި އެހީތެރިވުން.\nޕްރީސްކޫލުގެ ލިޔެކިއުން ބެލެހެއްޓުން.\nހަމަޖެހިފައިވާ އުޞޫލުން އޮފީސްހުޅުވާ ލެއްޕުން.\nކައުންސިލުން ފާހަގަކުރަންޖެހޭ ދުވަސްތައް ފާހަގަކުރުން.\nމަޤާމުގެ މަސައްކަތާ ގުޅުންހުރި ލިޔުންތަކާއި، ރިޕޯޓްތައް ތައްޔާރުކުރުމާއި ފައިލް ކުރުން.\n01. ތަޢުލީމާއި ތަމްރީނު. (%40)\n02. ސިވިލްސަރވިސްގެ ވަޒީފާއަށް ވަނުމަށް ދެވޭ އިމްތިހާނަށް ()\n03. މަސައްކަތުގެ ތަޖްރިބާ ()\n04. މަސައްކަތުގެ ހުނަރާއި ފެންވަރާއި ޤާބިލްކަމާއި ސިފަތައް. (%40)\n05. ގިނަވަގުތު މަސައްކަތު އުޅެވޭ ފަރާތަކަށްވުން.\nކަނޑައަޅާފައިވާ ޤަވާޢީދުތަކާއި ޢުޞޫލުތަކާއި އެއްގޮތަށް މީހަކު ހޮވުމަށް ބަލާނެ ކަންތައްތައް އިދާރާގެ ވެބްސައިޓުން ފެންނަން ހުންނާނެއެވެ.\n1. ފުރިހަމަކުރައްވާފައިވާ ސިވިލްސަރވިސްގެ ވަޒީފާއަށް އެދޭ ފޯމް. (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިއިދާރާގެ ކައުންޓަރުން ލިބެން ހުންނާނެއެވެ.)\n2. ވަޒީފާއަށް އެދޭފަރާތުގެ ވަނަވަރު(ގުޅޭނެ ފޯން ނަންބަރާއި، އީމެއިލް އެޑްރެސް ހިމެނޭގޮތަށް)\n3. ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ، ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n4. ސިވިލް ސަރވިސްއަށް/ ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަންމުންދާ ވަޒީފާއިން ވީއްލުމާއި މެދު އިޢުތިރާޒެއް ނެތް ކަމަށް، ވަޒީފާ އަދާކުރާ އޮފީހުގެ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓް ގެ ކޮޕީ، ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލު ކުރެވޭނެ ކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓް ގެ ކޮޕީ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n6. ވަޒީފާގެ މަސައްކަތު ދާއިރާއާގުޅޭ ކުރު މުއްދަތުގެ ކޯސްތަކާއި، ތަމްރީނު ސެޓްފިކެޓްތަކުގެ ކޮޕީ.\n7. ސިވިލް ސަރވިސް ވަޒީފާއަށް ވަނުމަށް ދެވޭ އިމްތިހާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން، ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ19ވާ ބުރާސްފަތި ދުވަހުގެ 13.00ގެ ކުރިން . ނިލަންދެ އަތޮޅު އުތުރުބުރީ ދަރަނބޫދޫ ކައުންސިލްގެ އިދާރާއަށެވެ. ވަޒީފާއަށް އެދޭފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ admin@dharanboodhoo.gov.mv އެވެ. އަދި އިޢުލާނު ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭފޯމު ބަލައި ގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ސެޕްޓެމްބަރ20އިން 21އާއި ދެމެދު ފ.ދަރަނބޫދޫ ކައުންސިލްގެ އިދާރާގައެވެ. ވުމާއެކު މިވަޒީފާއަށް ކުރިމަތިލާ ފަރާތްތަކުން އެތާރީޚުތަކުގައި އިންޓަވިއުއަށްހާޒިރުވުމަށްތައްޔާރުވެގެން ތިއްބެވުން އެދެމެވެ.\nސޯޓް ލިސްޓް ކުރުން\nމިވަޒީފާއަށް އެދި ހުށަހަޅާ،ފަރާތްތަކުގެ ތެރެއިން ތަޢުލީމީ ފެންވަރާއި ތަޖްރިބާއަށްބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާރކްސް ލިބޭ 10 ފަރާތް ސޯޓް ލިސްޓް ކުރެވޭނެއެވެ.\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިޔާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމުލަ އިންސައްތަ\nޖުމުލަ އިންސައްތަ: %45 (ސާޅީސް ފަހެއް) އިންސައްތައަށްވުރެ މަތިވާންޖެހޭނެއެވެ.\n* މި މަޤާމަށް ކުރިމަތިލާ މީހުންނަކީ ޢުމުރުން 55 އަހަރުވެފައިވާ މީހުންކަމުގައި ވެގެންނުވާނެއެވެ.\n* ވަޒީފާއަށް އެދި ހުށަހަޅަންޖެހޭ ސުންގަޑި ހަމަވުމަށްފަހު ހުށަހަޅުއްވާ ހުށަހެޅުންތަކާއި، އެޓޭޗް ކުރަންޖެހޭ ލިއުންތައް ހަމަނުކޮށް އަދި ފުރިހަމަނުކޮށް ހުށަހަޅާ ހުށަހެޅުންތައް ބަލައިނުގަނެވޭނެއެވެ.\nމި އިޢުލާނާ ގުޅިގެން އިތުރު މަޢުލޫމާތެއް ސާފުކުރަން ބޭނުންވާނަމަ، މި އިދާރާގެ 6740015 ނަމްބަރ ފޯނަށް ގުޅުން އެދެމެވެ.


vnews - PSG dhookollan Buffon nimmaifi\nޕީއެސްޖީ ދޫކޮށްލަން ބުފޮން ނިންމައިފި\nތަޖުރިބާކާރު ގޯލްކީޕަރު ޖިއަންލުއިޖީ ބުފޮން ------\nއެންމެ ސީޒަނަކަށް ފަހު ފްރާންސްގެ ޕީއެސްޖީ ދޫކޮށްލަން ތަޖުރިބާކާރު ގޯލްކީޕަރު ޖިއަންލުއިޖީ ބުފޮން ނިންމައިފިއެވެ.\nމިދިޔަ އަހަރުގެ މެއި މަހު ޕީއެސްޖީއަށް ބަދަލުވި ބުފޮން އެޓީމާއެކު ހެދީ އެއް އަހަރުގެ އެއްބަސްވުމެކެވެ. އުމުރުން 41 އަހަރުގެ ބުފޮން ވަނީ ޕީއެސްޖީއަށް ބަދަލުވެ 25 މެޗު ކުޅެދީ ފްރާންސް ލީގު ކާމިޔާބުކޮށްދީފައެވެ.\nމީގެ ކުރިންވެސް ބުފޮން ބުނެފައިވަނީ ފުޓްބޯޅަ ކުޅުން ހުއްޓާލުމަކީ އުނދަގޫ ކަމެއް ކަމަށާއި، އެހެންކަމުން އޭނާ ފުޓްބޯޅަ ކުޅުން ހުއްޓާލާނީ އުމުރުން 50 އަހަރުވުމުން ކަމަށެވެ. ރިޕޯޓުތައް ބުނާގޮތުން އަންނަ ސީޒަނުގައި ބުފިން ފެންނާނީ އިޓަލީގެ ކްލަބަކުން ކަމަށެވެ. އޭނާ ގުޅިދާނެ ކްލަބްތަކުގެ ތެރޭގައި ކެރިއަރު ފެށި ޕާމާގެ އިތުރުން ލާޒިއޯ އާއި ޖެނޯއާ ހިމެނެ އެވެ.\nޕާމާ އިން 1995 ވަނަ އަހަރު ކެރިއަރު ފެށި ބުފޮން ޔުވަންޓަސް އަށް ވެސް ކުޅެފައިވާއިރު، އެ ކްލަބަށް ބަދަލުވީ 2001 ވަނަ އަހަރު ރެކޯޑު އަގަކަށެވެ. އޭނާ އެ ކްލަބުގައި 17 އަހަރު ހޭދަކުރިއެވެ.\nޔުވަންޓަސްއާއެކު9ފަހަރު ލީގު ކާމިޔާބުކޮށްފައިވާ ބުފޮން ވަނީ ގައުމީ ޓީމާއެކު 2006 ވަނަ އަހަރު ވޯލްޑް ކަޕްވެސް ކާމިޔާބުކޮށްފައެވެ. ގައުމީ ޓީމުން ބުފޮން ރިޓަޔާވެފައިވާއިރު، އޭނާ ވަނީ އިޓަލީ ގައުމީ ޓީމަށް 176 މެޗު ކުޅެދީފައެވެ.


Gabon aai Ghana evvaru, Aubameyang ah nukulhevunee hithuge massalayakaa hure | Mihaaru\nގެބޮން އާއި ގާނާ އެއްވަރު، އޮބާމެޔަން އަށް ނުކުޅެވުނީ ހިތުގެ މައްސަލައަކާ ހުރެ\n15 ޖެނުއަރީ 2022 - 12:37\nކެމަރޫން (ޖެނުއަރީ 15) - މިހާރު ކުރިޔަށްދާ އެފްރިކަން ޕަކް އޮފް ނޭޝަންސްގައި ރޭ ގެބޮން އާއި ގާނާ ވާދަކޮށް 1-1 އިން އެއްވަރުވި މެޗުގައި ގެބޮންގެ ގައުމީ ޓީމުގެ ކެޕްޓަން ޕިއޭ އެމެރިކް އޮބާމެޔަން އަށް ނުކުޅެވުނީ އޭނާގެ ހިތުގެ މައްސަލައެއް އުޅޭތީ ކަމަށް އެޓީމުން ބުނެފި އެވެ.\nގެބޮން ފުޓުބޯޅަ އެސޯސިއޭޝަނުން ހާމަކުރާ ގޮތުގައި އޮބާމެޔަންގެ އިތުރުން އެޓީމުގައި ހިމެނޭ ފޯވާޑް އަކްސެލް މޭޔޭ އާއި ކުރިން ޔުވެންޓަސް އާއި ސައުތެމްޓަން އަށް ކުޅުނު މިޑްފީލްޑަރު މާރިއޯ ލެމީނާ ވެސް ޓީމުގައި ނުހިމެނީ ހަމަ އެ ސަބަބާ ހުރެ އެވެ.\nއެ އެސޯސިއޭޝަނުން ބުނީ ކޮވިޑަށް ފަހު ނެގި ސްކޭންތަކުން ތިން ކުޅުންތެރިންގެ ވެސް "ކާޑިއެކް ލެސިއަން" ހިތުގެ މައްސަލައެއް ދިމާވެފައިވާ ކަމަށެވެ. އޮބާމެޔަންގެ މައްސަލަ އާސެނަލްގެ ޑޮކްޓަރުންނާ ވެސް ހިއްސާކޮށްފައި ވާނެ ކަމަށާއި، ނަމަވެސް މައްސަލަ ސީރިއަސް ނޫންކަން ޔަގީން ވުމުން އޭނާ ޓީމާއެކު ކެމަރޫންގައި ބަހައްޓަން އާސެނަލް އިން ނިންމީ އެވެ.\nގާނާގެ ކެޕްޓަން އަޔޫ ގެބޮން ކުޅުންތެރިން ކައިރިން ބޯޅަ ހިފައިގެން ދަނީ.-- ފޮޓޯ: އޭއެފްޕީ\nރޭގެ މެޗުގެ ވަރަށް ކުރީކޮޅު އާސެނަލްގެ މިޑްފީލްޑަރު ތޯމަސް ޕާޓޭގެ އެހީތެރިކަމާ އެކު، ކުރިން ސްވަންސީ އާއި ވެސްޓް ހޭމް އަށް ވެސް ކުޅުނު ގާނާގެ ކެޕްޓަން އަންޑްރޭ އަޔޫ ލީޑު ނަގައިދީފައި ވަނިކޮށް ގެބޮން އިން އެއްވަރުކުރީ މެޗުގެ 88 ވަނަ މިނިޓުގަ އެވެ.\nގެބޮންގެ ކޯޗު ޕެޓްރިސް ނޫވޫ ބުނީ، ތިން ކުޅުންތެރިން މެޗުގައި ބޭނުން ނުކުރެވޭކަން އޭނާއަށް އަންގާފައި ވަނީ މެޗު ފަށަން ދެ ގަޑިއިރަށްވެފައި ވަނިކޮށް ކަމަށެވެ. ނަމަވެސް ގުރޫޕް ސްޓޭޖުގެ ފަހު މެޗުގައި މޮރޮކޯއާ ދެކޮޅަށް ނުކުންނައިރު އޮބާމެޔަންގެ ބޭނުން ހިފޭނެ ކަމަށް އުންމީދު ކުރާ ކަމަށް އެޓީމުގެ ކޯޗު ވަނީ ބުނެފަ އެވެ.\nއޮބާމެޔަން ވަނީ ގެބޮން ޓީމާ އެކު މުބާރާތަށް ކެމަރޫން އަށް ދިޔަ ދުވަހު ކޮވިޑަށް ޕޮޒިޓިވްވެފަ އެވެ. އެޓީމު ކުޅުނު ފުރަތަމަ މެޗު ވެސް ކުޅުނީ އޮބާމެޔަން ޓީމުގައި ނުހިމަނަ އެވެ. ފުރަތަމަ މެޗުގައި އެޓީމު ވަނީ މުޅިން އަލަށް މުބާރާތުގައި ވާދަކުރި ކޮމޮރޯސް 1-0 އިން ބަލި ކޮށްފަ އެވެ.\nމޮރޮކޯ އިން ކޮމޮރޯސް ކޮޅަށް ލަނޑު ޖެހުމުން އެޓީމުގެ ޕީއެސްޖީ ފުލްބެކް އަޝްރަފް ހަކީމީ (2) ޓީމު ކުޅުންތެރިންނާ އެކު.--\nގެބޮން ހިމެނޭ ގުރޫޕް ސީގެ މޮރޮކޯ ވަނީ ކުޅުނު ދެ މެޗު ވެސް ކާމިޔާބުކޮށް ނޮކައުޓް ބުރަށް ދަތުރު ކޮށްފަ އެވެ. އެޓީމުން ރޭ ކޮމޮރޯސް އާ ވާދަކޮށް މޮޅުވީ 2-0 އިންނެވެ.\nމުބާރާތުގެ ނޮކައުޓް ބުރަށް ދަތުރުކުރި ފުރަތަމަ ގައުމަކީ މުބާރާތް ބާއްވާ ކެމަރޫން އެވެ. ކެމަރޫން ވަނީ އެޓީމު ގުރޫޕް ސްޓޭޖުގައި ކުޅުނު ދެވަނަ މެޗު ފަސޭހަ ކަމާއެކު 4-1 އިން އިތިއޯޕިއާ ބަލި ކޮށްފަ އެވެ. މި މެޗުގައި ވެސް ކެމަރޫންގެ ކެޕްޓަން ވިންސެންޓް އަބޫބަކާ ވަނީ ދެ ލަނޑު ޖަހައިފަ އެވެ. މި ގުރޫޕްގެ ފުރަތަމަ މެޗުގައި ކެމަރޫން އަތުން ބަލިވި ބުރްކިނާ ފަސޯ ވަނީ އެޓީމުގެ ދެވަނަ މެޗު ކޭޕް ވާޑްއާ ވާދަކޮށް 1-0 އިން ކާމިޔާބު ކޮށްފަ އެވެ.\nކެމަރޫންގެ ކެޕްޓަން އިތިއޯޕިއާ ކޮޅަށް އޭނާގެ ދެވަނަ ލަނޑު ޖަހަނީ.-- ފޮޓޯ: އޭއެފްޕީ\nމުބާރާތުގައި ސެނެގާލް އާއި ގިނީ ވާދަކުރި ގުރޫޕް ބީގެ މެޗު އެއްވަރުވީ ލަނޑެއް ނުޖެހި 0-0 އިންނެވެ. މި މެޗުގެ މޮޅު ކުޅުންތެރިޔަކަށް ހޮވުނީ ގިނީގެ ކެޕްޓަން، ލިވަޕޫލްގެ ނަބީ ކެއިޓާ އެވެ. އެޓީމު ކުޅުނު ފުރަތަމަ މެޗުގެ މޮޅު ކުޅުންތެރިޔަކަށް ވެސް ހޮވުނީ ކެއިޓާ އެވެ. ސެނެގާލް އާއި ގިނީ އަށް ވެސް ހަތަރު ޕޮއިންޓް ލިބިފައިވާއިރު، ތިންވަނައިގައި އޮތީ ދެވަނަ މެޗުގައި 2-1 އިން ޒިމްބާބްވޭ ބަލިކުރި މަލާވީ އެވެ.\nއެފްރިކަން ކަޕް އޮފް ނޭޝަންސްގައި މިރޭ ކުޅޭނީ ގުރޫޕް ޑީގެ ދެ މެޗެވެ. ފުރަތަމަ މެޗުގައި ރާއްޖެ ގަޑިން9ޖަހާއިރު ނައިޖީރިއާ އާއި ސޫދާން ވާދަކުރާއިރު، މިރޭ 12 ޖަހާއިރު ވާދަކުރާނީ ގިނީ-ބިސާއު އާއި މިސްރެވެ.\nލިވަޕޫލްގެ ސަލާހު ހިމެނޭ މިސްރު މިވަގުތު އޮތީ ކުޅުނު ފުރަތަމަ މެޗުން ނައިޖީރިއާ އަތުން ބަލިވެ، ގުރޫޕުގެ ފުލުގަ އެވެ. ނައިޖީރިއާ އަށް ތިން ޕޮއިންޓް ލިބިފައިވާއިރު، ގިނީ-ބިސާއު އާއި ސޫދާން އަށް ވަނީ ޕޮއިންޓެއް ލިބިފަ އެވެ.\n#ގެޓްވެލްސޫން #ގަނާސް #އާސްނަލް #އޮބާމަޔަން


Nadheem ge maraa gulhigen kuda kujjakah kuri dhauvaa baathil koffi | Mihaaru\nނަދީމް: އޭނާ މަރާލި މައްސަލާގައި ކުޑަކުއްޖަކަށް ކުރި ދައުވާ ވަނީ ބާތިލް ކޮށްފައި\nނަދީމްގެ މަރާ ގުޅިގެން ކުޑަކުއްޖާއަށް ކުރި ދައުވާ ބާތިލްކޮށްފި\n01 ނޮވެމްބަރ 2018 - 16:085comments\nމިދިޔަ އަހަރުގެ ޖުލައި މަހުގެ ފަހުކޮޅު ޓާމިނަލް ކެފޭ ތެރޭގައި މަރައިލި ހއ. ތަކަންދޫ އިބްރާހިމީ ހިޔާ، ނަދީމްގެ މަރުގެ މައްސަލާގައި ހަތަރު މީހެއްގެ މައްޗަށް ކްރިމިނަލް ކޯޓުގައި ދައުވާކޮށް އަދި ކުޑަކުއްޖެއްގެ މައްޗަށް ދައުލަތުން ވަނީ ޖުވެނައިލް ކޯޓުގައި ދައުވާ ކޮށްފަ އެވެ.\nޕްރޮސެކިއުޓާ ޖެނެރަލްގެ އޮފީހުގެ އޮފިޝަލަކު ވިދާޅުވީ، އެ ދައުވާ ކޯޓުން ބާތިލްކުރީ ބިރު ދެއްކުމާއި ނުރައްކާތެރި ހަތިޔާރާއި ތޫނު އެއްޗެހި ގެންގުޅުން މަނާ ކުރުމުގެ ގާނޫނުގެ ދަށުން ދައުވާ ކުރަންޖެހޭ މުއްދަތު ހަމަވި ފަހުން ދައުވާ ކޮށްފައިވާ ކަމަށް ބުނެ ކަމަށެވެ. ކޯޓުގެ އެ ނިންމުމާ މެދު ހިތްހަމަ ނުޖެހޭތީ، އެ މައްސަލަ އިސްތިއުނާފް ކުރަން ނިންމާފައިވާ ކަމަށް ވެސް އޮފިޝަލް ވިދާޅުވި އެވެ.\nނަދީމްގެ މަރާ ގުޅިގެން ދައުލަތުން ކްރިމިނަލް ކޯޓުގައި ދައުވާ ކުރަނީ ގ. ޝާރާޒް، މުހައްމަދު މަފާޒާއި ލ. ގަން ވިދާތަރި، އަލީ ނިފާޒާއި ރ. އިންނަމާދޫ ސަމަންތާ، ހުސައިން ޝާމިންގެ އިތުރުން ގއ. ގެމަނަފުށީ ހަވާސް، މުހައްމަދު ކަރަމް ސުހައިލްގެ މައްޗަށެވެ. އެ ހަތަރު މީހުންގެ މައްސަލަ ކްރިމިނަލް ކޯޓުން އަދި ނުނިމެ އެވެ.\nއިތުރު ލިޔުންތައް ކުށްކުރުން މީހުން މެރުން ޖުވެނައިލް ކޯޓް ކްރިމިނަލް ކޯޓް ހަމަނުޖެހުން ގޭންގް ހަމަނުޖެހުން


Saudi Ah Minister Shahid Fonuvikamah Bune Dhauruvamundhaa Sity Akee Fake Eh - Vaguthu\nސައުދީ އަށް މިނިސްޓަރ ޝާހިދު ފޮނުވިކަމަށް ބުނެ ދައުރުވާ ސިޓީއަކީ ފޭކެއް\n8 މަސް ކުރިން ( ނޮވެމްބަރު 27, 2019 )\nސައުދީ ސަރުކާރަށް ފޮރިން މިނިސްޓަރ އަބްދުﷲ ޝާހިދު ފޮނުވިކަމަށް ބުނެ ދައުރުވަމުންދާ ސިޓީ އަކީ އަސްލެއް ނޫން ކަމަށް ފޮރިން މިނިސްޓަރީ އިން ވިދާޅުވެއްޖެއެވެ.\nމިނިސްޓަރ ޝާހިދު ސައުދީއަށް ފޮނުވިކަމަށް ބުނެ ދައުރުވަމުންދާ ސިޓީގައި ބުނެފައި ވަނީ ސައުދީ ސަރުކާރުން އޮގަނައިޒޭޝަން އޮފް އިސްލާމިކް ކޯޕަރޭޝަން (އޭއައިސީ) ގައި އަދާކުރައްވަމުން ގެއްދާ ދައުރާއި މެދު ހިތްހަމަ ނުޖެހޭ ކަމަށެވެ. އަދި އެއަށްވުރެ ރަނގަޅު ދައުރެއް އޯއައިސީގައި ސައުދީ އިން އަދާކުރެއްވޭނެ ކަމަށް އެސިޓީގައި ބުނެފައިވެއެވެ. އަދި މިހާރު އޯއައިސީގައި ސައުދީ އިން އަދާކުރަމުންދާ ރޯލަށް ވަނީ ވަރަށް ބޮޑަށް ފާޑުކިޔައިފައެވެ.\n1984 ވަަނަ އަހަރު ސައުދީ އިން ރާއްޖެއާއި އެކު ރަސްމީ ގުޅުމެއް ގާއިމް ކުރުމުގެ މާކުރިންވެސް މި ދެގައުމަކީ އެކުވެރި ދެގައުމު ކަމަށާއި އެކަން ތާރީހުން ފެންނަން އޮތް ކަމަށް އެސިޓީގައި ވެއެވެ.\nރާއްޖޭގެ ދޮރުތައް އަބަދުވެސް ބޭރުގެ އިންވެސްޓްމެންޓް ތަކަށް ހުޅުވިފައި ހުންނާނެ ކަމަށާއި، އުރީދޫ އަކީވެސް ގަތަރުން ރާއްޖެއަށް ކޮށްފައިވާ ރަނގަޅު އިންވެސްޓްމެންޓެއްކަން ފާހަގަކޮށް، އުރީދޫ އަކީ ރާއްޖޭގެ ދެވަނައަށް އެންމެ ބޮޑު މޯބައިލް ނެޓްވޯކް ކަމަށް އެސިޓީގައި ވަނީ ބުނެފައެވެ.\nމިސިޓީ ދައުރުވާން ގުޅިގެން "ވަގުތު" އިން ގުޅުމުން ފޮރިން މިނިސްޓްރީގެ މީޑިއާ ޑިރެކްޓަރ މުހައްމަދު މިއުވާން ވިދާޅުވީ އެސިޓީ އަކީ މިނިސްޓްރީގެ މިންގަނޑުތަކަށް ފެތޭ ސިޓީ އެއް ނޫން ކަމަށާއި އެއީ އެމިނިސްޓްރީ އިން ފޮނުވި ސިޓީއެއް ނޫންކަމަށެވެ. އަދި އެއީ މިނިސްޓްރީގެ ނަމުގައި ބަޔަކު ތައްޔާރުކޮށްފައިވަ ފޭކު ސިޓީ އެއް ކަމަށް އޭނާ ވަނީ ވިދާޅުވެފައެވެ.\nޝާހިދުގެ ވީޑިއޯ މެސެޖް: ވާހަކައިގެ ބައެއް ތައިލެންޑް ބަހުން\nނޮވެމްބަރު 27, 2019 18:27\nރާޓީވީން ތައްޔާރުކުރި ފޭކެއް؟ ހަހަހަ\nކަލޭމެން ބުނި ލަންކާގަ ހުންނަ ދިވެހި އެންބަސީގަ ބާޣީ ލުޠުފީ ނެތޭވެސް.\nތިވާނީ ހަމަ އަސްލު ތެދަކަށް. ރަނގަޅަށްވިއްޔާ ތި ލިޔާނީވެސް ތިތާތިއުޅޭ ރާޓީވީ އަނގައޮރި ސޮރު.